കെവിന്‍റെ കൊലപാതകം; രണ്ടു പേർ കൂടി പിടിയിൽ - MALABAR FLASH\nHome Arrested Kerala Kottayam Murder-case News കേരളം കേരള വാര്‍ത്ത കെവിന്‍റെ കൊലപാതകം; രണ്ടു പേർ കൂടി പിടിയിൽ\nകെവിന്‍റെ കൊലപാതകം; രണ്ടു പേർ കൂടി പിടിയിൽ\nകോട്ടയം: കെവിന്‍റെ കൊലപാതകവുമായി ബന്ധപ്പെട്ട് രണ്ടു പേർ കൂടി പിടിയിൽ. കെവിനെ കാറില് കയറ്റിക്കൊണ്ടുപോയ ഇടമണ് നിഷാന മന്‍സിലില് നിയാസ്, റിയാസ് മന്‍സിലില് റിയാസ് എന്നിവരാണ് പിടിയിലായിരിക്കുന്നത്. തിരുനെല്‍വേലിയില് നിന്ന് തെന്മല പോലീസാണ് ഇവരെ പിടികൂടിയത്.[www.malabarflash.com]\nഇരുവരെയും പുനലൂര് പോലീസ് സ്‌റ്റേഷനില് എത്തിച്ചു. പുനലൂർ ഡിവൈഎസ്പിയുടെ നേതൃത്വത്തിൽ ഇവരെ ചോദ്യം ചെയ്തു. കേസില് പതിമൂന്നോളം പേര് പ്രതികളാകുമെന്നാണ് വിവരം. മറ്റ് പ്രതികള്‍ക്കായുള്ള തെരച്ചില് ഊർജിതമാക്കിയിട്ടുണ്ട്. പ്രതികളെ ഉടന്‍തന്നെ പിടികൂടുമെന്ന് പോലീസ് അറിയിച്ചു.\nകെവിന്‍റെ മൃതദേഹം ചൊവ്വാഴ്ച കോട്ടയം മെഡിക്കൽ കോളജ് ആശുപത്രിയിൽ പോസ്റ്റ്മോർട്ടം ചെയ്യും. വിദഗ്ധ ഡോക്ടർമാരുടെ നേതൃത്വത്തിലായിരിക്കും പോസ്റ്റ്മോർട്ടം നടപടികൾ പൂർത്തിയാക്കുകയെന്നാണ് വിവരം. ആർഡിഒയുടെ നേതൃത്വത്തിലാണ് ഇൻക്വസ്റ്റ് നടപടികൾ പൂർത്തിയാക്കി മൃതദേഹം കോട്ടയത്തെത്തിച്ചു.\nനേരത്തേ, മൃതദേഹം തിരുവനന്തപുരം മെഡിക്കൽ കോളജിലേക്ക് പോസ്റ്റ്മോർട്ടത്തിനായി കൊണ്ടുപോകുമെന്നാണ് അറിയിച്ചിരുന്നത്.


Nadirshah's Next Hero Is Dileep! - Malayalam Filmibeat\nകേട്ട് കേട്ട് മടുത്തു, ഒടുവില് നാദിര്‍ഷയുടെ ചിത്രത്തില് ദിലീപിനെ നായകനാക്കാന് തീരുമാനിച്ചു\n| Updated: Sunday, February 5, 2017, 10:03 [IST]\nമലയാള സിനിമയില് എല്ലാവര്‍ക്കും അറിയാവുന്ന സൗഹൃദമാണല്ലോ ദിലീപ്-നാദിര്‍ഷയുടേത്. നാദിര്‍ഷ ആദ്യമായി സിനിമ സംവിധാനം ചെയ്യുന്നുവെന്ന് പറഞ്ഞപ്പോള് ചിത്രത്തില് ദിലീപായിരിക്കും നായകനെന്ന് പലരും പറഞ്ഞു. പൃഥ്വിരാജ്, ജയസൂര്യ, ഇന്ദ്രജിത്ത് എന്നിവര് ഒന്നിച്ച അമര് അക്ബര് അന്തോണിയായിരുന്നു നാദിര്‍ഷയുടെ ആദ്യ സംവിധാനം സംരംഭം. ചിത്രത്തിന് ശേഷം എവിടെ പോയാലും നാദിര്‍ഷയോട് ആരാധകര് ചോദിക്കുന്ന ഒരേ ഒരു ചോദ്യം ഇതായിരിക്കും.\nദിലീപിനെ നായകനാക്കി സിനിമ ചെയ്യുന്നതെപ്പോഴാണ്? എന്നാല് ദിലീപിനെ വെച്ചൊരു സിനിമ ചെയ്യണം. പക്ഷേ അദ്ദേഹത്തിന് പറ്റിയ ഒരു വേഷം ഇതുവരെ തന്റെ കൈയില് വന്നില്ലെന്ന് നാദിര്‍ഷ പറയും. അമര് അക്ബര് അന്തേണിയ്ക്ക് ശേഷം നാദിര്‍ഷ തന്റെ രണ്ടാമത്തെ ചിത്രത്തിലേക്ക് കടന്നു. കട്ടപ്പനയിലെ ഋത്വിക് റോഷനാണ് രണ്ടാമത്തെ ചിത്രം. ഏറ്റവും മികച്ച പ്രതികരണമാണ് ചിത്രത്തിന് ലഭിച്ചത്. ദിലീപാണ് ചിത്രത്തിന്റെ നിര്‍മ്മാണം ഏറ്റെടുത്തത്.\nഫഹദ് ഫാസിലിന്റെ ഏറ്റവും പുതിയ ചിത്രമായ തൊണ്ടിമുതലും ദൃക്‌സാക്ഷിയും എന്ന ചിത്രത്തിന്റെ തിരക്കഥാകൃത്ത് സജീവ് പഴൂരാണ് ദിലീപ്-നാദിര്‍ഷ ചിത്രത്തിന് തിരക്കഥ ഒരുക്കുന്നതെന്നാണ് അറിയുന്നത്.\nദിലീപ് ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നതെന്നാണ് അറിയുന്നത്. ചിത്രത്തിലെ കഥാപാത്രങ്ങളെയും മറ്റ് വിവരങ്ങള് ഉടന് തന്നെ പുറത്ത് വിടുമെന്നാണ് അറിയുന്നത്.\nമമ്മൂട്ടിയെ നായകനാക്കി ഒരുക്കുന്ന ചിത്രത്തിന്റെ തിരക്കിലാണിപ്പോള് നാദിര്‍ഷ. അതേ സമയം മലയാളത്തില് സൂപ്പര്‍ഹിറ്റായ കട്ടപ്പനയിലെ ഋത്വിക് റോഷന് എന്ന ചിത്രത്തിന്റെ തമിഴ് റീമേക്ക് സംവിധാനം ചെയ്യുന്നതും നാദിര്‍ഷയാണ്.\nകെ ബിജു സംവിധാനം ചെയ്യുന്ന ജോര്‍ജേട്ടന്‍സ് പൂരമാണ് റിലീസ് കാത്ത് കഴിയുന്ന ദിലീപ് ചിത്രം.\nRead more about: dileep nadirsha malayalam film malayalam cinema malayalam movie news മലയാളം സിനിമ ദിലീപ് നാദിര്‍ഷ\nNadirshah's Next Hero Is Dileep!


Emalayalee.com - അഞ്ജലിയെ ഓര്‍മ്മയുണ്ടോ?\nഅഞ്ജലിയെന്ന ഈ കൊച്ചുമിടുക്കിയെ ഓര്‍മ്മയുണ്ടോ? കരണ് ജോഹറിന്റെ സൂപ്പര് ഹിറ്റുകളിലൊന്നായ കുച്ച് കുച്ച് ഹോത്താഹെയിലെ ബാലകഥാപാത്രം അഞ്ജലി? ഷാരൂഖിന്റെ മകളായി വന്ന് പ്രേക്ഷകമനസില് ചേക്കേറിയ അഞ്ജലീ ശര്‍മ്മ? ബോളീവുഡിലെ തന്റെ സാന്നിധ്യമറിയിക്കാന് ഒരിക്കല് കൂടി എത്തുകയാണ് ഇവള്. ബാലതാരമായല്ല എന്ന് മാത്രം.\nകരണ് ജോഹറിന്റെ തന്നെ ചിത്രത്തിലൂടെ മുഖ്യകഥാപാത്രത്തിനൊപ്പം തന്നെ പ്രാധാന്യമുള്ള കഥാപാത്രമായാണ് സനാ സയീദ് പ്രേക്ഷകര്‍ക്ക് മുന്‍പിലെത്തുന്നത്.\nസ്റ്റുഡന്റ് ഓഫ് ദ ഇയര് എന്ന് പേരിട്ടിരിക്കുന്ന ചിത്രത്തില് ഹൈസ്‌ക്കൂള് വിദ്യാര്‍ത്ഥിനിയായിട്ടാണ് സനാ എത്തുന്നത്. സനയെക്കൂടാതെ ആലിയ ഭട്ട്, വരുണ് ധവാന്, സിദ്ദാര്‍ത്ഥ് മല്‍ഹോത്ര എന്നിവരും ചിത്രത്തിലുണ്ട്.


കാറിന്‍റെ മൈലേജ് കൂട്ടാന് 10 മാര്‍ഗ്ഗങ്ങള്....\n1. ഗിയര് ചെയിഞ്ചിംഗ്\n2. അനാവശ്യ ബ്രേക്കിംഗ്\nവാഹനം സഡന് ബ്രേക്ക് ചെയ്യുന്നതും പിന്നീട് വേഗമെടുക്കുന്നതും ഇന്ധന നഷ്‍ടത്തിനിടയാക്കും.\n3. എ സി ഉപയോഗം\n4. ടയറിന്‍റെ മര്‍ദ്ദം\nടയറില് എപ്പോഴും ആവശ്യത്തിനു മര്‍ദ്ദമുണ്ടെന്ന് ഉറപ്പുവരുത്തുക. അതു പോലെ വീതി കുറഞ്ഞ ടയറുകള് ഉപയോഗിക്കുന്നതും മൈലേജ് ഉയര്‍ത്തും.\n5. സര്‍വ്വീസിംഗ് ആന്‍റ് ഫില്‍റ്ററിംഗ്\n7. എഞ്ചിന് പ്രവര്‍ത്തനം\nഒരു മിനിറ്റിലധികം നിര്‍ത്തേണ്ട ഇടങ്ങളിലും ട്രാഫിക്ക് സിഗ്നലുകളിലുമൊക്കെ എഞ്ചിന് ഓഫ് ചെയ്യുക. അതുപോലെ കൃത്യമായ യാത്രാ പദ്ധതി തയ്യാറാക്കുക. ചെറിയ യാത്രകളൊഴികെയുള്ള യാത്രകള് മുന്‍കൂട്ടി തയ്യാറാക്കുക. പാര്‍ക്കിംഗിനെപ്പറ്റി മുന്‍കൂട്ടി ധാരണയുണ്ടാക്കുക\nമൈലേജിനെ ഏറ്റവും അധികം സ്വാധീനിക്കുന്ന ഘടകങ്ങളിലൊന്നാണ് ലളിതമായ ഡ്രൈവിംഗ്. പെട്ടെന്നുള്ള വേഗമെടുക്കലും ബ്രേക്കിംഗും ഗിയര് ചെയിഞ്ചിംഗുമൊക്കെ മൈലേജ് മാത്രമല്ല വാഹനത്തിന്‍റെ ദീര്‍ഘായുസ് തന്നെ നഷ്ടപ്പെടുത്തും. അതുപോലെ പരമാവധി ഉയര്‍ന്ന ഫോര്‍ത്ത്, ഫിഫ്ത്ത് ഗിയറുകളില് കഴിവതും 50 - 60 കിലോമീറ്റര് വേഗതയില് കൂടുതല് സമയം ഓടിക്കാനുള്ള മിടുക്കും ഇന്ധനക്ഷമത ഉയര്‍ത്തും\n9. റോഡിലെ ദീര്‍ഘ വീക്ഷണം\n10. സിന്തറ്റിക്ക് ഓയില്\nവിസ്‍കോസിറ്റി കൂടുതലായതിനാല് സിന്തറ്റിക്ക് ഓയിലില് എഞ്ചിന് വളരെ സുഗമമായി പ്രവര്‍ത്തിക്കും. സിന്തറ്റിക്ക് ഓയില് ഉപയോഗിച്ച് ഓടുന്ന വാഹനങ്ങളില് മറ്റു വാഹനങ്ങളെക്കാള് 15 ശതമാനം അധികം ഇന്ധന ക്ഷമത കൂടുതലാണെന്നും ചില സര്‍വ്വേകള് പറയുന്നു. എന്നാല് ഇത്തരം ഓയിലുകള് ഉപയോഗിക്കുന്നത് നിര്‍മ്മാതാക്കളുടെ കൂടെ നിര്‍ദ്ദേശം അനുസരിച്ചാവണമെന്ന് മാത്രം.


technical university examination | സാങ്കേതിക സർവകലാശാല പരീക്ഷ റദ്ദാക്കിയ നടപടിക്ക് സ്റ്റേ ; നാളെ മുതലുള്ള പരീക്ഷകൾ ടൈംടേബിൾ പ്രകാരം നടക്കുമെന്ന് സർവകലാശാല - MarunadanMalayalee.com\nJuly 28, 202111:59 PM IST Permalink\nകൊച്ചി : സാങ്കേതിക സർവകലാശാല പരീക്ഷ റദ്ദാക്കിയ നടപടി ഹൈക്കോടതി സ്റ്റേ ചെയ്തു. പരീക്ഷകൾ റദ്ദാക്കിയ സിംഗിൾ ബെഞ്ച് ഉത്തരവാണ് ഡിവിഷൻ ബെഞ്ച് സ്റ്റേ ചെയ്തത്. സാങ്കേതിക സർവകലാശാലയുടെ അപ്പീൽ കോടതി അനുവദിച്ചു.\nബി ടെകിന്റെ ഒന്നാം സെമസ്റ്റർ, മൂന്നാം സെമസ്റ്റർ പരീക്ഷകളാണ് കഴിഞ്ഞദിവസം സിംഗിൾ ബെഞ്ച് റദ്ദാക്കിയത്. എട്ടു വിദ്യാർത്ഥികൾ സമർപ്പിച്ച ഹർജിയിലായിരുന്നു കോടതിയുടെ നടപടി. ഇതിനെതിരെയാണ് സാങ്കേതിക സർവകലാശാല അപ്പീലുമായി ഡിവിഷൻ ബെഞ്ചിനെ സമീപിച്ചത്.\nയുജിസി മാനദണ്ഡങ്ങൾ അനുസരിച്ചാണ് പരീക്ഷ നടത്തിയത്. ഓൺലൈൻ സൗകര്യങ്ങൾ ഇല്ലാത്തവർക്ക് ഓഫ്ലൈനായി പരീക്ഷ നടത്താമെന്ന് യുജിസി മാർഗരേഖയിൽ പറയുന്നതായി കെടിയു അപ്പീലിൽ വ്യക്തമാക്കി. ഇതനുസരിച്ചാണ് പരീക്ഷ നടത്താൻ തീരുമാനിച്ചത്. ഇനി പെട്ടെന്ന് ഓൺലൈനായി പരീക്ഷ നടത്തുന്നതിന് സർവകലാശാല സോഫ്റ്റ് വെയർ അപ്ഗ്രേഡ് ചെയ്യേണ്ടി വരുമെന്നും, അതിന് ഒരു വർഷമെങ്കിലും എടുക്കുമെന്നും സർവകലാശാല ചൂണ്ടിക്കാട്ടി.\nഇക്കാര്യങ്ങൾ പരിഗണിച്ചുകൊണ്ടാണ് സിംഗിൾ ബെഞ്ച് വിധി സ്റ്റേ ചെയ്ത്, പരീക്ഷയുമായി മുന്നോട്ടുപോകാൻ സർവകലാശാലയ്ക്ക് ഹൈക്കോടതി ഡിവിഷൻ ബെഞ്ച് അനുമതി നൽകിയത്. സിംഗിൾ ബെഞ്ച് ഉത്തരവിനെ തുടർന്ന് ഇന്നു നടത്താൻ നിശ്ചയിച്ചിരുന്ന പരീക്ഷ മാറ്റിവെച്ചിരുന്നു.\nഈ പരീക്ഷ മറ്റൊരു ദിവസം നടത്തും. അതിനുള്ള വിജ്ഞാപനം ഇന്നു തന്നെ പുറപ്പെടുവിക്കും. നാളെ മുതലുള്ള പരീക്ഷകൾ ടൈംടേബിൾ പ്രകാരം നടക്കുമെന്ന് സർവകലാശാല അറിയിച്ചു. ഓഗസ്റ്റ് 2,3തീയതികളിലെ പരീക്ഷകളും മുൻനിശ്ചയപ്രകാരം നടക്കും.


അല്മായശബ്ദം: October 2013\nവത്തിക്കാന് സിറ്റി: ഫ്രാന്‍സീസ് മാര്‍പാപ്പ ബുധനാഴ്ച സെന്റ് പീറ്റേഴ്‌സ് ചത്വരത്തില് നടത്തിയ പ്രസംഗത്തിനിടെ വേദിയില് കയറിയ ബാലന് ലോകത്തിന്റെ മുഴുവന് ശ്രദ്ധ പിടിച്ചുപറ്റി. കുടുംബങ്ങളുമായി മാര്‍പാപ്പ സംഭാഷണത്തിലേര്‍പ്പെടവേ വേദിയില് കയറിയ ബാലന് മാര്‍പാപ്പയുടെ കസേരയുടെ സമീപത്തു നിലയുറപ്പിച്ചു. പിന്നീട് മാര്‍പാപ്പയുടെ മുന്നിലെത്തി സ്ഥാനചിഹ്നമായ മാല കൈയ്യിലെടുത്ത് ചുംബിച്ചു. പിതൃതുല്യമായ വാത്സല്യത്തോടെ കുഞ്ഞിനെ തലോടാനും പോപ്പ് മറന്നില്ല. കുട്ടിയെ പിടിച്ചുമാറ്റാന് സുരക്ഷ ഉദ്യോഗസ്ഥര് ശ്രമിച്ചുവെങ്കിലും പോപ്പിന്റെ പക്കല് നിന്നും മാറാന് അവന് കൂട്ടാക്കിയില്ല. മിഠായി നല്‍കി പ്രലോഭിപ്പിച്ച് മാറ്റാനും ഉദ്യോഗസ്ഥര് ശ്രമിച്ചുവെങ്കിലും വിജയിച്ചില്ല. -\nSee more at: http://www.mangalam.com/latest-news/112539#sthash.8uOdIKOR.dpuf\nPosted by Joseph Mattappally at 3:54 PM No comments:\nമുണ്ടുടുക്കാത്തനാട്ടില് വെളുത്തേടന് മുണ്ടുടുപ്പിക്കാൻ\nശ്രീ ചാക്കോ കളരിക്കലിന്റെ 'വടക്കെ അമേരിക്കയിലെ ക്‌നാനായ പ്രതിസന്ധി: ഒരു അവലോകനം' എന്ന ലേഖനത്തെ അനുകൂലിച്ചും പ്രതികൂലിച്ചും അനേക പ്രതികരണങ്ങൾ ക്നനായ് വിശേഷങ്ങളിൽ വായിച്ചു. (ലിങ്ക്: http://www.worldkna.blogspot.com/2013/10/blog-post_24.html) അത്തരം പ്രതികരണങ്ങളിൽ ശ്രീ ഡോമിനിക്ക് സാവിയോയുടെ ലേഖനം ഏറെ ശ്രദ്ധേയമാണ്. വിമർശനാത്മകമായ അദ്ദേഹത്തിന്റെ ലേഖനത്തിന് മറുപടി അർഹിക്കുന്നുവെങ്കിലും ശ്രീ ചാക്കോയെ അദ്ദേഹം വ്യക്തിപരമായി പരിഹസിക്കുന്നതിൽ മൌനം പാലിക്കാനേ എനിക്ക് സാധിക്കുന്നുള്ളൂ. ശ്രീ സാവിയോ സമയമുണ്ടെങ്കിൽ സഭാ നവീകരണങ്ങളെ സംബന്ധിച്ച് ശ്രീ ചാക്കോ പ്രസിദ്ധികരിച്ച അഞ്ചു പുസ്തകങ്ങളിൽ ഏതെങ്കിലും ഒന്ന് വായിക്കാൻ മനസുവെച്ചാൽ തെറ്റിധാരണകൾ ഇല്ലാതാകും.\nശ്രീ ചാക്കോയുടെ ലേഖനം ക്നനായ് സമൂഹത്തിൽ ചിലരുടെ അബദ്ധ ചിന്താഗതികളുടെ ഫലമായി ചൂടുപിടിച്ച ഒരു വിവാദവിഷയമായിരിക്കുന്നു. അദ്ദേഹത്തിന്റെ വാദഗതികൾ തെറ്റാണെന്ന് തെളിയിക്കാൻ ക്നനായി മക്കൾ ശ്രമിക്കുന്നുണ്ടെങ്കിലും ആർക്കും ചരിത്രത്തിന്റെ ഒരു പിൻബലം ലഭിക്കുന്നില്ലായെന്നാണ് സത്യം. അതിനാലായിരിക്കാം ലേഖനങ്ങളിൽക്കൂടി അദ്ദേഹത്തെ വ്യക്തിപരമായി പലരും അധിക്ഷേപിക്കാൻ ശ്രമിക്കുന്നത്. അവരുടെ ആക്ഷേപങ്ങൾക്ക് കാരണം കേരളചരിത്രത്തിൻറെ അഞ്ചാം നൂറ്റാണ്ടുവരെയുള്ള സാംസ്ക്കാരിക മൂല്യങ്ങളെ സംബന്ധിച്ചുള്ള അറിവില്ലായ്മയാണ്.\nസമൂഹത്തിന്റെ മനുഷ്യമനസാക്ഷിയെ ഉണർത്തുന്ന സാമൂഹിക പ്രതിപാസങ്ങളെ കാണുമ്പോൾ അതിന് പുറത്തുള്ളവർ അത് കണ്ടില്ലെന്ന് നടിച്ച് നിശബ്ദരായി ഇരിക്കണോ? ക്നനായ്ക്കാരനല്ലാത്ത ശ്രീ ചാക്കോ കളരിക്കലിന് ക്നനായ് പ്രശ്നങ്ങളിൽ സംസാരിക്കാൻ എന്താണവകാശമെന്ന് ലേഖകനായ ശ്രീ ഡോമിനിക്ക് സാവിയോ ചോദിക്കുന്നു. ക്രിസ്ത്യാനിയല്ലാത്ത യഹൂദനായ യേശുവിനെ നാം എല്ലാം നമസ്ക്കരിക്കുന്നുണ്ട്. എങ്കിൽ യഹൂദരെന്നഭിമാനിക്കുന്ന ക്രിസ്ത്യാനികളായ ക്നാനായ വൈകൃത സംസ്ക്കാരത്തെ ഒരു ക്രിസ്ത്യാനി വിമർശിക്കുന്നതുകൊണ്ടുള്ള തെറ്റെന്താണ്?\n'മുണ്ടുടുക്കാത്ത നാട്ടിൽ വെളുത്തേടൻ അധികപ്പറ്റെന്ന തലവാചകത്തിലാണ് ലേഖനത്തിന്റെ തുടക്കം. ശ്രീ സാവിയോ അറിഞ്ഞോ അറിയാതെയോ സ്വന്തം സമുദായത്തെ നോവിപ്പിച്ചുകൊണ്ട് എന്തിനാണ് ലേഖനം എഴുതിയതെന്നും മനസിലാകുന്നില്ല. കൌപീന കാലഘട്ടത്തിൽ ജീവിക്കുന്ന തുണിയില്ലാത്ത ഒരു സമുദായത്തെ തുണി ഉടുപ്പിക്കാൻ ശ്രീ ചാക്കോ തുണിയുംകൊണ്ട് വന്നുവെന്നേ സാമാന്യ വായനക്കാരന് മനസിലാവുകയുള്ളൂ. അസത്യങ്ങളും അർദ്ധസത്യങ്ങളുമാണ് ശ്രീ ചാക്കോയുടെ ലേഖനമെന്നുള്ള ശ്രീ സാവിയോടെ വാദങ്ങളിലും അടിസ്ഥാനമില്ല. സത്യങ്ങൾ ഒന്നുംതന്നെ ശ്രീ സാവിയോ അദ്ദേഹത്തിന്റെ ലേഖനത്തിൽ തെളിയിച്ചിട്ടുമില്ല. സ്വവംശവിവാഹങ്ങൾ ക്നാനായ സമുദായത്തിന്റെ പ്രശ്നമെന്നുള്ള ശ്രീ ചാക്കോയുടെ വാക്കുകളെ നിഷേധിച്ചുകൊണ്ട് അത് സമുദായത്തിന്റെയല്ല മിശ്രവിവാഹം വഴി സമുദായത്തിന് പുറത്തുപോയവരുടെ പ്രശ്നമെന്ന് ലേഖകൻ അഭിപ്രായപ്പെട്ടിരിക്കുന്നു. ഒരു അപ്പൻ മക്കളെ പുറത്താക്കിയാൽ അപ്പനും മക്കൾക്കും ഒന്നുപോലെ പ്രശ്നം വരും. ഇത്രമാത്രം സമുദായഭ്രാന്തുള്ള നിങ്ങൾക്ക് പ്രശ്നമില്ലെങ്കിൽ പിന്നെ എന്തിന് നിങ്ങളുടെ സഹോദരന് സമുദായ ഭ്രഷ്ട്ട് കല്പ്പിക്കണം. സ്വന്തം മക്കൾ ഉപേക്ഷിച്ചു പോവുമ്പോൾ നിങ്ങളുടെ അപ്പന്മാർക്ക് പ്രശ്നങ്ങളും പ്രയാസങ്ങളും അനുഭവപ്പെടാറില്ലേ? മുടിയനായ പുത്രനെയും അപ്പൻ സ്വീകരിച്ചില്ലേ?\n'സ്വവംശം' എന്ന പദംതന്നെ അപരിഷ്കൃതമെന്ന് ശ്രീ സാവിയോ മനസിലാക്കണം. സ്വവംശംമൂലം വിവാഹിതരാവുന്നവരുടെ മക്കൾക്കാണ് ദുരിതങ്ങൾ അനുഭവപ്പെടുന്നത്. അത്തരം ചിന്താഗതി മനുഷ്യത്വത്തോടുള്ള സ്വയം അവഗണനയുമാണ്. രക്തബന്ധങ്ങൾ തമ്മിലുള്ള ലൈംഗികതകൾ പ്രാകൃതഈജിപ്റ്റിൽ ഉണ്ടായിരുന്നു. ഇത്തരക്കാരിൽനിന്ന് ജനിക്കുന്ന കുട്ടികൾക്ക് ജന്മസിദ്ധമായ വൈകല്യങ്ങളുമുണ്ടാകുമെന്ന് (Congenitial) ശാസ്ത്രം തെളിയിച്ചിട്ടുള്ളതാണ്. അതാണ് പല രാജകുടുംബങ്ങളിലും സംഭവിച്ചിട്ടുള്ളത്. റഷ്യയിലെ സാർ ചക്രവർത്തിയുടെ ഒടുവിലത്തെ രാജകുമാരന്റെ കഥയും വായിക്കുക. മറ്റേത് സമുദായത്തെക്കാളും പ്രകൃത്യാ അംഗവൈകല്യമുള്ളവർ കൂടുതലായും കാണുന്നത് ക്നാനായ സമുദായത്തിലെന്നും കാണാം. അത്തരം സത്യങ്ങൾ ചൂണ്ടികാണിക്കാൻ ക്നനായ്ക്കാർക്ക് പുറത്തുള്ളവർക്ക് അവകാശമില്ലെന്നുള്ള ശ്രീ സാവിയോയുടെ വാദം തികച്ചും ബാലിശമാണ്. അദ്ദേഹത്തിന്റെ പരിമിതമായ അറിവിനെ വിപുലപ്പെടുത്തേണ്ടതുമുണ്ട്.\n103 വർഷങ്ങൾക്ക് മുമ്പ് ക്നനായ്ക്കാർക്ക് സ്വവംശ വിവാഹം മാർപാപ്പാ അനുവദിച്ചെന്ന് ശ്രീ സാവിയോ അവകാശപ്പെടുന്നു. മാർപാപ്പയുടെ അന്നത്തെ ചാക്രികലേഖനം വത്തിക്കാനിൽ ആരോ ഒളിച്ചു വെച്ചെന്നു വേണം അനുമാനിക്കാൻ. വത്തിക്കാൻ ലൈബ്രറിയിൽ അങ്ങനെ ഒരു കൽപ്പനയില്ലെന്നാണ് പണ്ഡിതരുടെ ലേഖനങ്ങളിൽനിന്നും എനിക്ക് മനസിലായത്. സ്വവംശ വിവാഹനുഷ്ടാനം ക്നനായ സമുദായത്തിൽ നിർബന്ധിതമെന്ന് വത്തിക്കാൻ അറിഞ്ഞതും അടുത്ത കാലത്താണ്. ക്രിസ്ത്യൻ മൌലികതയ്ക്കുതന്നെ കളങ്കം വരുത്തുന്ന സ്വവംശ വിവാഹനിയമം മാർപാപ്പായെ അന്ന് കുപിതനുമാക്കിയിരുന്നു. അത്തരം ആചാരങ്ങളിൽക്കൂടി പുതിയ നിയമത്തിന്റെ തത്ത്വങ്ങൾതന്നെ ക്നനായക്കാർ ലംഘിക്കുകയാണ്. സ്വന്തം കുടുംബത്തിനും സ്വന്തം വംശത്തിനും ഉപരി അയല്ക്കാരനെ സ്നേഹിക്കാനാണ് യേശു അരുളി ചെയ്തിരിക്കുന്നത്. രക്തശുദ്ധി പാലിച്ച പ്രവാചകരും പഴയ നിയമത്തിൽ ഉണ്ടായിരിക്കാം. പ്രവാചകനായ അപ്പനെ വീഞ്ഞ് കുടിപ്പിച്ച് പെണ്മക്കൾ രതിക്രിയകൾ നടത്തിയത് പ്രാചീന സംസ്ക്കാരത്തിലെ യഹൂദ ജനതയിൽ ആയിരുന്നു. അത്തരം സംസ്കാരം യഹൂദ ജനത തുടർന്നിരുന്നുവെങ്കിൽ പരിഷ്കൃതലോകം പ്രതികരിക്കാതെ നിശബ്ദമായിരിക്കുമോ? ആ ദൌത്യം മാത്രമേ ക്നാനായ്ക്കാരനല്ലാത്ത ശ്രീ ചാക്കോ കളരിക്കൽ തന്റെ ലേഖനത്തിൽക്കൂടി നിർവഹിച്ചുള്ളൂ.യഹൂദനെന്ന് അഭിമാനിക്കുന്ന പീറ്ററെ യേശുവിന്റെ ദൌത്യം എന്തെന്ന് പോൾ ബോധ്യപ്പെടുത്തുന്നുണ്ട്. സത്യത്തിന്റെ വെളിച്ചത്തിൽ പോളിന്റെ വചനം അക്ഷരംപ്രതി പീറ്റർ അനുസരിക്കുകയായിരുന്നു. യേശുവിന്റെ നാമം പറഞ്ഞ് കപടവിശ്വാസം പുലർത്തിയിരുന്ന കപട ക്രിസ്ത്യാനികളെ ആദിമസഭ അംഗീകരിച്ചിരുന്നില്ല. ക്നനായക്കാരുടെ യഹൂദപ്രേമം ക്രൈസ്തവ ധർമ്മത്തിനും നീതികരിക്കാത്തതെന്ന് വ്യക്തമാകുന്നു.\nശ്രീ സാവിയോ പരിഹസിച്ചപോലെ നൂറ്റിമുപ്പതു കോടി ജനങ്ങളെ നവീകരിക്കാനല്ല ശ്രീ ചാക്കോ ലേഖനമെഴുതിയത്. സ്വന്തം കണ്ണുവെട്ടത്ത് ഇക്കരെ കനാലിലിൽനിന്നുള്ള വടക്കൻ അക്കരെയുള്ള തെക്കൻ മുങ്ങാൻ പോകുമ്പോൾ രക്ഷപ്പെടുത്തുന്നതാണൊ തമാശ. പെരിയാറിന്റെ വടക്കും തെക്കുമല്ലേ നമ്മൾ താമസിച്ചിരുന്നത്. ആങ്ങള പെങ്ങളമാരെപ്പോലെ ജീവിക്കേണ്ടവർ തമ്മിൽ അനുരാഗവും, ലൈംഗികാസക്തിയുമല്ലേ ചാക്കോ സാറിന്റെ ലേഖനത്തേക്കാൾ കൂടുതൽ തമാശ. താങ്കളുടെ ചോദ്യവും തമാശതന്നെ. "തറവാട്ടിൽ ഇടിച്ചുകയറി ഒറ്റ രാത്രികൊണ്ട് ആർക്കെങ്കിലും തറവാടിയാകാൻ കഴിയുമോ? തീർച്ചയായുമില്ല. പക്ഷെ നമ്മൾ അക്കരയും ഇക്കരെയും ജീവിച്ച ആദിവാസികളായതുകൊണ്ട് തറവാടിത്തം ക്നാനായ സമൂഹത്തിന് കൂടുതലായുണ്ടെന്നും തോന്നുന്നില്ല. തറവാടിന്റെ മഹത്വം പ്രകീർത്തിച്ച് ' ക്നനായ്ക്കാർ വസിഷ്ഠ മുനികളുടെ സന്തതികളോ' എന്ന ലേഖനം ഇവിടെ ലിങ്ക് ചെയ്തത് വായിക്കുക. (http://almayasabdam.blogspot.com/2011/12/blog-post_482.html)\nക്നാനായ ചിന്തകരുടെ തീവ്രമായ ഗവേഷണത്തിൽ കണ്ടെത്തിയ പൊതുവായ സമുദായവിശ്വാസം ആ സമുദായത്തിന് 72 രാജകീയ പദവികൾ രാജാവിൽനിന്നും ലഭിച്ചിട്ടുണ്ടെന്നാണ്. ഈ പദവികൾ വടക്കുംഭാഗർക്കും ലഭിച്ചതായി സംഘകൃതികളിൽ കാണുന്നു. ആദിമ സമുദായങ്ങളായ പുലയൻ, പറയൻ എന്നീ സമൂഹങ്ങൾക്ക് ഈ അവകാശങ്ങൾ ലഭിച്ചെന്നാണ് തമിഴ് കൃതികളിൽ സൂചിപ്പിച്ചിരിക്കുന്നത്. അത്തരം എന്തെങ്കിലും അവകാശങ്ങൾ ക്നനായക്കാരുടെ ചരിത്ര കൃതികളിലുണ്ടെങ്കിൽ അവർ ആദിമ വർഗങ്ങളെന്നുള്ള പ്രധാന തെളിവാണ്. 'ക്നാനായ' എന്ന വാക്ക് ശ്രീ സാവിയോ സൂചിപ്പിച്ച ഐ.പി. എസ്‌കാരന്റെ ഗ്രന്ഥപ്പുരയിൽ വന്നത് എങ്ങനെയെന്ന് വ്യക്തമല്ല. ഒരു പക്ഷെ മൂന്നാം നൂറ്റാണ്ടിൽ ആദിമ ക്രിസ്ത്യാനികളായ തെക്കുംഭാഗർ അന്ന് കൃഷിയാവിശ്യത്തിനായി കനാലുകൾ വെട്ടുന്ന ജോലിയിൽ എർപ്പെട്ടിരിക്കാം. ക്നനായ്ക്കാർക്ക് 'ഇസ്രായേൽക്കാർ' എന്ന അർത്ഥം ഉണ്ടായതും വ്യക്തമല്ല. ചിലരുടെ ഗവേഷണങ്ങളിൽ ക്നനായ ഇറാക്കിന്റെ എതോ പ്രദേശമെന്നാണ്. അക്കാലത്ത് ഇത്രമാത്രം ഭൂമിശാസ്ത്രം അറിയാവുന്ന മഹാനായ ആ ഭൂമി ശാസ്ത്രജ്നനെയും ഇനിമുതൽ ഗവേഷണം നടത്തണം. ഇവരുടെ ശുദ്ധമായ മലയാളത്തിൽ ഹീബ്രുവിന്റെയോ യേശുവിന്റെ ഭാഷയായ അറാമിക്കിന്റെയോ ഒറ്റ പദം പോലുമില്ല.\nമൂന്നാം നൂറ്റാണ്ടിൽ വന്നുവെന്ന് വിശ്വസിക്കുന്ന ക്നാനായ തൊമ്മന്റെ അനുയായികൾക്ക് ലഭിച്ച അംഗീകാരങ്ങൾ 1542 ൽ ഗോവയിൽ എത്തി മത പരിവർത്തനം ചെയ്ത ക്രിസ്ത്യാനികള്ക്ക് ലഭിച്ചില്ലെന്നാണ് ക്നനായക്കാരന്റെ ഗവേഷണങ്ങളിൽ കാണുന്നതെന്ന് ശ്രീ സാവിയോ ഡോമിനിക്കിന്റെ ലേഖനത്തിൽ സൂചിപ്പിച്ചിരിക്കുന്നു. ക്നാനായ തൊമ്മനും ഫ്രാൻസീസ് സേവിയറും തമ്മിൽ പന്ത്രണ്ട് നൂറ്റാണ്ട് വിടവുണ്ടെന്ന കാര്യവും ക്നാനായ ഗവേഷകർ വിസ്മരിക്കുന്നു. 72 പദവികൾ വടക്കർക്കും ഉണ്ടായിരുന്ന കാര്യവും ഇതിൽനിന്ന് വ്യക്തമാണ്. ഫ്രാൻസീസ് സേവിയർ വന്നപ്പോൾ മുന്നോക്ക പിന്നോക്ക സമുദായം ഉണ്ടായിരുന്നിരിക്കാം. മൂന്നാം നൂറ്റാണ്ടിൽ കേരളത്തിൽ മുന്നോക്ക പിന്നോക്കയെന്ന വർണ്ണവ്യവസ്തയുണ്ടായിരുന്നില്ല. ബ്രാഹ്മണർ കേരളത്തിൽ കുടിയേറാൻ ആരംഭിച്ചത് അഞ്ചാംനൂറ്റാണ്ടിന് ശേഷമെന്ന് ആധികാരികമായി തെളിയിച്ചിട്ടുണ്ട്. മൂന്നാം നൂറ്റാണ്ടിലെ തറവാടികളായിരുന്നവർ പാണ, കുറുവ, പറയ, വേട്ട എന്നീ ജാതികളായിരുന്നു. ചേരമാൻ പെരുമാൾ 72 പദവികൾ ഈ ജാതികൾക്ക് കൊടുത്തതായി തമിഴ് കൃതികളിൽ ഉണ്ട്. ക്നാനായ്ക്കാര്ക്ക് അത്തരം പദവികൾ ഉണ്ടെങ്കിൽ ഇവരുടെ വംശാവലി തുടങ്ങുന്നത് മുകളിൽ പറഞ്ഞ ജാതികളിൽനിന്നാണെന്നും അനുമാനിക്കണം. തെക്കരുടെ ഇന്നത്തെ ഭക്ഷണരീതിയും, പന്നിയിറച്ചി, പന്നിയെലി തീറ്റിയും ആദി ദ്രാവിഡരുടെതായിരുന്നു. യഹൂദർ പന്നിയിറച്ചി കഴിക്കില്ല. മറ്റ് സാമൂഹിക രീതികളായ വെളിച്ചപ്പാട്, കുഴലൂത്ത്, മെത്രാന്റെ ശവശരീരം പറയമൂപ്പനെപ്പോലെ ഇരുത്തിയടക്കുക എന്നീ ആചാരങ്ങൾ, ദേവാലയ മണി, വിവാഹത്തിൽ വധുവിന്റെ സാരിതുമ്പിൽ ചാരംകെട്ട് എന്നിവ ആദിമ വേട്ടവ,പറയ ജാതികളുടെയായിരുന്നു. കർദ്ദിനാൾ വർക്കി വിതയത്തിലിന്റെയും ഭൌതിക ശരീരം ഇരുത്തിയടക്കി പ്രാചീനസംസ്ക്കാര പാരമ്പര്യം കാത്തുസൂക്ഷിച്ചു. 'ജീവിച്ചിരിക്കുന്നവരെ മരിച്ചവരുടെയിടയിൽ തേടുന്നത് എന്തേ'യെന്നാണ് ലേഖകന്റെ ചാക്കോ സാറിനോടുള്ള ചോദ്യം. ഇത് തന്നെയാണ് ക്നനായക്കാരോട് ചോദിക്കാനുള്ള ചോദ്യവും. മരിച്ചുപോയവരുടെ ഈ പ്രാകൃത സംസ്ക്കാരവും സാമൂഹിക ദർശനവും തറവാടിത്തവും, മിഥ്യാബോധവും എന്തിന് പുലർത്തുന്നു? ഇത്തരം നാടോടി കഥകളിൽ വിശ്വസിക്കാതെ ജീവിച്ചിരിക്കുന്നവരെപോലെ ആധുനിക നേട്ടങ്ങളിൽ അഭിമാനിക്കരുതോ? അറിവ് പള്ളികളിൽനിന്നും മാത്രം ലഭിച്ചാൽ എന്നുമിങ്ങനെ തല മരച്ചിരിക്കും. സത്യത്തെ അന്വേഷിക്കുകയില്ല. കമ്പ്യൂട്ടറിലും വൈക്കോ പിഡിയായിലും വിജ്ഞാപ്രദമായ ലേഖനങ്ങൾ ഉണ്ട്. ഒരു ചാഴികാടന്റെയോ ഒരു ഐ.പി. എസ്കാരന്റെയോ, പോലീസുകാരന്റെയോ പുസ്തകം മാത്രം വായിച്ചാൽ സത്യത്തെ കണ്ടുപിടിക്കുകയില്ല. നാടോടികഥകൾ സത്യങ്ങളെന്ന് വിശ്വസിച്ച് നടക്കും. രോഗതുല്യമായ ഇത്തരം നാടോടി വിശ്വാസങ്ങൾ ഇന്ന് ക്നാനായ മക്കൾക്കുള്ളത് അവരെ പണ്ടുള്ളവർ മസ്തിഷ്ക്ക പ്രഷാളനം നടത്തിയതുകൊണ്ടാണ്.ബ്രിഗേഡിയർ ക്നാനായ തൊമ്മൻ പരിവാരസഹിതം വന്നെന്നും ആചാരവെടികളോടെ ചേരമാൻ പെരുമാൾ തുറമുഖത്ത് വന്ന് എതിരേറ്റന്നുമുള്ള കഥകൾ കേൾക്കുമ്പോൾ ക്നാനായ തൊമ്മന്റെ പ്രേതം ക്നാനായ മക്കളെ നോക്കി കുഴിമാടത്തിൽനിന്നും അലറി പൊട്ടിച്ചിരിക്കുന്നുണ്ടാവാം.\nപലവിധ റീത്തുകൾ വ്യത്യസ്തങ്ങളായ സംസ്കാരങ്ങൾ പുലർത്തുന്നതിൽ റോമൻ സഭയ്ക്ക് എതിർപ്പില്ലെന്നാണ് ലേഖകന്റെ മറ്റൊരു നിഗമനം. എന്നാൽ ശ്രീ ചാക്കോ കളരിക്കലിന്റെ ലേഖനത്തിലെ വിഷയം റീത്തോ വ്യത്യസ്തമായ സംസ്ക്കാരത്തെപ്പറ്റിയോ അല്ല. ബഹുവിധ റീത്തുകൾ ഉണ്ടെങ്കിലും വിശ്വാസസത്യം ഒന്നുതന്നെയാണ്.വിവിധങ്ങളായ സംസ്ക്കാരങ്ങൾ ഭാരതീയർക്ക് സ്വീകാര്യമാണ്. ഇവിടെ വിഷയം സ്വവംശ രക്തശുദ്ധീകരണ വാദമെന്നതാണ്. അത്തരം രക്ത ശുദ്ധീകരണത്തിൽകൂടിയുള്ള ലൈംഗികവേഴ്ചകൾ മന്ദബുദ്ധികളെയും അംഗവൈകല്യം ഉള്ളവരെയും സൃഷ്ടിക്കുമെന്ന് ശാസ്ത്രം തെളിയിച്ചിട്ടുള്ളതാണ്. മന്ദബുദ്ധികളെയാണ് ക്നാനായ സമുദായത്തിനാവശ്യമെന്നും അഭിഷിക്തർ ചിന്തിക്കുന്നു. വടക്കനും തെക്കനും ഒരു ജാതി തന്നെയെന്ന തത്ത്വം ആദ്യം മനസിലാക്കണം. ഭാരതീയരായ നമ്മുടെ രക്തം ദ്രാവിഡ ജനതയുടെതാണ്. ഒരു വിദേശ സംസ്ക്കാരത്തിൽ അഭിമാനിക്കാതെ ഭാരതീയ സംസ്ക്കാരത്തിന് വിലമതിക്കൂ. സത്യവും ധർമ്മവും വേദങ്ങളും പുരാണങ്ങളും പൗരാണിക ഭാരതത്തിന്റെ മാത്രം സ്വത്താണ്. വേട്ടവരെങ്കിൽ വേട്ടവർ, പറയരെങ്കിൽ പറയരെന്ന് അഭിമാനിക്കുന്നതിനുപകരം കൊള്ളയടിക്കാൻ വന്ന കടൽകൊള്ളക്കാരനായ ക്നാനായ തൊമ്മന്റെ സന്തതി പരമ്പരകളാണെന്നും വടക്കരെക്കാളും തറവാടിത്തം ഉള്ളവരെന്നും പറഞ്ഞു നടന്നാൽ എന്തഭിമാനമാണൂള്ളത്?\nക്നാനായ്കളുടെ കൂട്ടയ്മയെയോ, വൈകാരിക ബന്ധങ്ങളെയോ, സമൂഹത്തെയോ മതത്തിനോടുള്ള സ്നേഹത്തെയോ ആരും വിമർശിക്കുന്നില്ല. അനേകർക്ക് വിദേശത്ത് കുടിയേറാൻ സാധിച്ചതും അവരുടെ ബന്ധുക്കൾ അഭിവൃത്തിപ്പെട്ടതും ക്നാനായ സമൂഹത്തിന്റെ ഈ വൈകാരിക ഐക്യം തന്നെയാണ്.അതിൽ ആ സമുദായത്തെ അഭിനന്ദിക്കുകയും ചെയ്യുന്നു. ഈ വൈകാരിക ഐക്യം ലോകത്തിലെ ഭീകരവാദികളെപ്പോലെ അധികമാകാതെയിരുന്നാൽ മതി. എന്നാൽ സ്വവംശശുദ്ധീകരണ വാദത്തിലൂടെ മറ്റുള്ള സമുദായങ്ങളെ ചെറുതായി കണ്ട് തറവാടിത്തം പുലമ്പുമ്പോൾ നിങ്ങളെ നോക്കി മറ്റുള്ള സമുദായങ്ങൾ പരിഹസിച്ചെങ്കിൽ അവരെ കുറ്റപ്പെടുത്തിയിട്ട് കാര്യമില്ല. പന്തുകളിയിൽ പന്ത് നിങ്ങളുടെ കോർട്ടിലാണ്. പന്ത് തിരിച്ചടിച്ച് വിജയിച്ച് സത്യത്തിന്റെ വഴി തെരഞ്ഞെടുക്കേണ്ടതും നിങ്ങളുടെ കടമയാണ്. ഇപ്പോൾ കഴുതകളുടെ വിഴുപ്പ് ചുമക്കുന്നതുപോലെ പണ്ടാരോ എഴുതി വെച്ച ചരിത്രങ്ങൾ വാസ്തവങ്ങളെന്നും നിങ്ങൾ വിശ്വസിക്കുന്നു. ഭാരതത്തിൽ പതിനേഴ് നൂറ്റാണ്ടിന്റെ ചരിത്രം ഉണ്ടെന്ന അവകാശവാദവും യോജിക്കുന്നില്ല. നിങ്ങളുടെ സംസ്ക്കാരം ഭാരതത്തിൽ ക്രിസ്തുവിന് അനേക നൂറ്റാണ്ടുകൾ മുമ്പും ഉണ്ടായിരുന്നു. ആദിദ്രാവിഡരെ സംബന്ധിച്ച് അശോകന്റെ കല്ലുകളിൽ കൊത്തിയ ശിലാലിഖിതങ്ങൾ ഈ ചരിത്ര സത്യങ്ങൾക്ക് വെളിച്ചം നല്കുന്നുണ്ട്. വടക്കനാണോ തെക്കനാണോ കൂടുതൽ തറവാടിത്ത പാരമ്പര്യമുള്ളതെന്ന് നാളിതുവരെയായി ഒരു നരവംശ ശാസ്ത്രജ്ഞനും ഗവേഷണം നടത്തിയിട്ടില്ല. അതുകൊണ്ട് വടക്കർ തെക്കരോട് അസൂയപ്പെടേണ്ട കാര്യവുമില്ല. ഇപ്പോൾ തർക്കമുള്ളത് കാട്ടുകള്ളൻ വീരപ്പൻ വടക്കനോ തെക്കനോഎന്നാണ്. പുലയനെങ്കിൽ വടക്കൻ, പറയനെങ്കിൽ തെക്കനെന്നും വിചാരിക്കാം. വീരപ്പൻ തമിഴകത്തോ കൊടുങ്ങല്ലൂരോ വന്ന യഹൂദനായ കടൽകൊള്ളക്കാരൻ മറ്റൊരു തോമസിന്റെ സന്തതിയുമാകാം. ശ്രീ സാവിയോ ഡോമിനിക്കിന്റെ ലേഖനം തുടങ്ങുന്നതും അവസാനിക്കുന്നതും "മുണ്ടുടുക്കാത്ത നാട്ടിൽ വെളുത്തെടനെന്തിന്' എന്നു ചോദിച്ചുകൊണ്ടാണ്. പെരിയാറിന്റെ തെക്കുവശത്തായി ഇന്നും കൗപീനം ധരിച്ചുനടക്കുന്ന ഒരു ജനതയോട് സംസ്ക്കാരത്തിന്റെ വഴി ഒരു വടക്കൻ കാണിച്ചു കൊടുക്കുന്നതിൽ അയാളെ അഭിനന്ദിക്കുകയാണ് വേണ്ടത്. 'അപ്പാ എന്നെ എത്ര തല്ലിയാലും ഞാൻ നന്നാവുകയില്ലാ' യെന്ന് വിലപിക്കുകയല്ല വേണ്ടത്. കൗപീനം മാറ്റി കുറഞ്ഞത് മുണ്ടെങ്കിലും ഉടുക്കൂ. വെളുത്തേടത്തിനും തൊഴിൽ വേണമല്ലോ.\nPosted by Joseph Matthew at 2:27 AM 20 comments:\nപണ്ടൊരു തിരുമേനി ഒരു പെണ്കുട്ടിയെ (സോറി, സ്ത്രീയെ) ദത്തെടുത്തു. കുമ്പസാരക്കൂട്ടിലിരുന്ന് ദിവസവും മനുഷ്യന് പറയുന്ന നുണകളുടെ കഥകള്‍ക്ക് കൈയും കണക്കുമില്ല എന്നറിയുന്ന വൈദികര്ക്ക് സംഭവം പെണ് വാണിഭം ആണെന്ന് പെട്ടെന്ന് പിടികിട്ടി. തിരുമേനിയ്ക്ക് യാതൊരു കുലുക്കവും ഇല്ല. ...തിരുമേനി കക്ഷിയെ അങ്ങ് കൂടെ പൊറുപ്പിച്ചു. പോരാത്തതിന് അഭിക്ഷേകം തുടങ്ങിയ അനാചാരങ്ങളും. അസൂയമൂത്ത വൈദികര് അനുസരണാവൃതമൊക്കെ തല്ക്കാലം മറന്ന് തെരുവിലിറങ്ങി. എന്നിട്ടും നമ്മുടെ പൊന്നുതിരുമേനിയുടെ തിരുദേഹത്ത് തൊടാന് ഒരുത്തനെക്കൊണ്ടും സാധിച്ചില്ല. പരാതി വത്തിക്കാനിലേയ്ക്ക് പോയി. അവിടെനിന്നും ഒന്നൊന്നര മാസത്തിനു ശേഷം വിശുദ്ധ ഇണ്ടാസ് വന്നു – എല്ലാവരും ഒരു സസ്പെന്ഷ്ന് പ്രതീക്ഷിച്ചു. അവര് വിഡ്ഢികളായി. നമ്മുടെ തിരുമേനി റോമില് പോയി. കുറെ നാള് റോമിലെ തിരുമേനി ആയി അവിടെ വാണരുളി. പിന്നെ എന്തു സംഭവിച്ചു എന്ന് ചോദിക്കരുത്. അതൊക്കെ വിശുദ്ധരഹസ്യങ്ങളാണ്.\nഅതാണ് കത്തോലിക്കാസഭ. അല്ലെങ്കില് അതായിരുന്നു കത്തോലിക്കാസഭ. മെത്രാന്റെ കുപ്പായം ഒരിക്കല് കിട്ടിയാല് കിട്ടിയതാ. 75 വയസ് പൂര്ത്തിയാകുന്നതിനു മുമ്പ് സാക്ഷാല് കാലനുപോലും മെത്രാന്മാരുടെ അടുത്ത് വരാന് പേടിയാ.... പെന്ഷന്പ്രായം ഒക്കെ കഴിഞ്ഞ്, കന്യാസ്ത്രീകളുടെ പരിചരണവും, ആയുര്വേദക്കാരുടെ തിരുമ്മും ഉഴിച്ചിലും ഒക്കെ ആസ്വദിച്ച് അവര് രാജപ്രൌഢിയില് അങ്ങ് ജീവിച്ച്, ഒരു നാള് കാലം ചെയ്യും. അല്ല, നമ്മുടെ കര്ത്താവില് നിദ്ര പ്രാപിക്കും. ഒരു നൂറു വര്ഷം കഴിയുമ്പോള്, ദൈവദാസന്, വാഴ്ത്തപ്പെട്ടവന്, പിന്നെ ഒരു ദിവസം വിശുദ്ധന്.\nവത്തിക്കാന് അങ്ങ് ദൂരെയല്ലേ. ഇവിടെ നടക്കുന്ന കാര്യങ്ങള് ഒന്നും ശരിയായ രീതിയില് അവിടെ അറിയാറില്ല. വാര്ത്തകള് അവിടെ ചെല്ലുമ്പോള് നടന്നതെല്ലാം സേവനം, ശുശ്രൂഷ, സഹനം.... പാപ്പാമാര് മെത്രാന്മാരുടെ തോളത്ത് ഒരു തട്ടുംതട്ടി മിടുക്കന് എന്നുപറഞ്ഞ് തിരിച്ചയക്കും.\nപണ്ടൊരു പാപ്പ അറിയാതെ പറഞ്ഞുപോയി - തോമാശ്ലീഹാ കേരളത്തില് വന്നിട്ടില്ലെന്ന്. രണ്ടാമതൊരിക്കില് കൂടി അത് പറയാന് അദ്ദേഹത്തിന് സാധിച്ചില്ല. ആ ശബ്ദം മുങ്ങിപോയി. മറ്റൊരു പാപ്പ കുറെ വര്ഷങ്ങള് മുമ്പ് സഭ ചില നല്ല കാര്യങ്ങളെങ്കിലും ചെയ്യണമെന്നാശിച്ച് ഒരു സൂനഹദോസ് വിളിച്ചുകൂട്ടി. കിംഫലം? തിരുമേനിമാരോടാ കളി!\nനമ്മുടെ മെത്രാന്മാര് അതൊക്കെ മുക്കി. അവരുടെ ജീവിതം പഴയതുപോലെതന്നെ സുഗമമായി അങ്ങ് പോയി.\nജനവികാരം എന്ന് കേട്ടാല് ഈ മെത്രാന്മാര്ക്ക് ഓക്കാനം വരും. ഇവനൊക്കെ എന്തിനാ “വികാരി”ക്കുന്നത്. ഇവന്മാര്ക്ക് നല്ല ഒന്നാന്തരം വികാരിയെ തിരുമേനിമാര് കൊടുത്തിട്ടില്ലേ? പിന്നെ രാജ്യത്തെ ഭരണഘടന, നിയമം എന്നൊക്കെ പറഞ്ഞാല് പരമപുച്ഛമാണ്. ഇവന്റെയൊക്കെ ഒരു നിയമം! ഇവര്ക്കൊക്കെ കാനന് നിയമം എന്നാല് എന്താണെന്നറിയുമോ? വത്തിക്കാന്റെ കാനന് നിയമത്തോളം വരുമോ, അല്മായരായ അംബേദ്കര്മാരും രാജേന്ദ്രപ്രസാദുമാരും ഉണ്ടാക്കിയ ഇന്ത്യന് നിയമം? അവര് സെമിനാരി കണ്ടിട്ടുള്ളവരാണോ?\nനിയമം നിര്‍മ്മിക്കുന്നവരും അത് നടപ്പിലാക്കേണ്ടവരും മെത്രാന്മാരെ കണ്ടാല് മുട്ട് വിറച്ചു “റ” പോലെ വളഞ്ഞുനില്ക്കും . ആകെ ഒരൊറ്റ ഒരുത്തനാണ് ഒരു തിരുമേനിയെ നികൃഷ്ടജീവി എന്ന് പരസ്യമായി വിളിക്കാന് ധൈര്യം കാണിച്ചത്. അതിന് കുറെയേറെ ബഹളം വച്ച് നോക്കി. അവസാനം നമ്മുടെ തിരുമേനി അതങ്ങു ക്ഷമിച്ചു. ക്ഷമിച്ചു എന്നൊക്കെ വിളിച്ചുപറഞ്ഞാല് മെത്രാന്റെ അന്തസിനു കോട്ടം തട്ടുകില്ലേ... അതുകൊണ്ട് ക്ഷമിച്ചു എന്ന രഹസ്യം ആത്മകഥയില് എഴുതിച്ചേര്ത്തു. ക്ഷമിച്ചില്ലായിരുന്നുവെങ്കില് പാവം നേതാവ് നിത്യനരകത്തില് കിടന്നു വെന്തേനെ... ഏതായാലും അങ്ങേര് രക്ഷപ്പെട്ടു...\nഫ്രാസിസ് പാപ്പാ ബാല്ക്കണിയില് വന്നപ്പോള് തന്നെ ഒരു ശകുനപ്പിഴ തോന്നിയതാ. ഇങ്ങേര്ക്ക് ഇത് എന്തിന്റെ കേടാ എന്ന് അന്നേ നമ്മുടെ പിതാക്കന്മാര് ചിന്തിച്ചു. പിതാക്കന്മാര് മാത്രമല്ല, വൈദികര് പോലും ചിന്തിച്ചുപോയി. സാരമില്ല, കുരയ്ക്കുന്ന പട്ടി കടിക്കില്ല എന്ന് കരുതി പോട്ടെന്നു വച്ച്. പണ്ടൊരാള് മുപ്പത്തിമൂന്നുദിവസം തികച്ചില്ല. ആ പ്രശ്നം എന്തു പാടുപെട്ടാണ് ഒതുക്കിയതെന്നോ... പുതിയ പാപ്പയ്ക്കും അതറിയാം, അതുകൊണ്ട് കൂടുതല് വിലസുകയില്ല എന്നാണു ഓര്ത്തത്. പക്ഷെ ഇപ്പോള് കണക്കുകൂട്ടലുകള് ഒക്കെ തെറ്റുന്നതുപോലെ...\nഇതേതാണ്ട് രണ്ടും കല്പ്പി ച്ചു തുടങ്ങിയിരിക്കുന്നത് പോലെയാണല്ലോ, കര്ത്താവേ..\nനിരീശ്വരവാദി സ്വര്ഗത്തില് പോകുമെന്ന് പറയുക എന്നൊക്കെ വച്ചാല്, പിന്നെയെന്തിനാണീ പള്ളീം പട്ടക്കാരനും മേല്പട്ടക്കാരനുമൊക്കെ? തിരുമേനിമാര് പോയി തൊഴിലില്ലായ്മവേതനം വാങ്ങാന് ക്യൂ നില്ക്കിണോ? തമാശതന്നെ..\nതിരുമേനിമാരെ തൊടാന് ഭൂമിമലയാളത്തില് ഒരു പോലീസ്‌കാരനും ഇതുവരെ ധൈര്യം വന്നിട്ടില്ല. പണ്ട് പോളണ്ടില് ഒരു സ്റ്റെഫാന് വിഷിന്സ്ക്കി എന്നൊരു കര്ദിനാളിനെ അറസ്റ്റ് ചെയ്യുകയും ഏതാണ്ട് മൂന്നു വര്ഷ്ത്തോളം വീട്ടുതടങ്കലില് പാര്പ്പിക്കുകയും ചെയ്തു. അതങ്ങു പോളണ്ടില്. “പോളണ്ടിനെപറ്റി ഒരക്ഷരം മിണ്ടിപോയാല്” എന്തു സംഭവിക്കുമെന്ന് കേരളക്കരയില് ജനിച്ച കുഞ്ഞാടുകള്ക്കൊക്കെ ശരിയ്ക്കറിയാം. ഇവിടെ ആരെങ്കിലും പ്രശ്നം ഉണ്ടാക്കിയാല് അത് എങ്ങിനെ കൈകാര്യം ചെയ്യണമെന്നും തിരുമേനിമാര്ക്ക് അറിയാം. പണ്ടൊരു വിവരദോഷി തിരുമേനിയുടെ ഡ്രൈവറെക്കൊണ്ട് "ഊതിച്ചു." അവന് വിവരമറിഞ്ഞു. പക്ഷെ ഇത് ഏതാണ്ട് ചങ്ങലയ്ക്ക് ഭ്രാന്ത് പിടിച്ചപോലെയാണല്ലോ, ദൈവമേ...\nഈ സഭയും അധികാരവും ഒക്കെ നിലനിര്ത്തണമെങ്കില് എന്തെല്ലാം കളികള് കളിക്കണം... സേവനം എന്ന പേരില് എന്തൊക്കെ അഭ്യാസം നടത്തിയാലാണ് പത്ത് പുത്തന് ഒപ്പിക്കുന്നത്. അല്ലാതെ സേവനം സേവനം എന്നൊക്കെ പറഞ്ഞാല് സഭയ്ക്ക് പഴയ നമ്പൂതിരി ഇല്ലങ്ങളുടെ ഗതിയാകും. അത് വല്ലതും ഈ പാപ്പയ്ക്ക് അറിയുമോ? എത്ര നാണംകെട്ടു നടന്നാണ് കോടികള് പിരിക്കുന്നത്. കുഞ്ഞാടുകള് പഴയപോലെ ഒന്നുമല്ല. പിരിവിനു ചെല്ലുന്നവരെ പിച്ചക്കാരനെപോലെയാണ് കൈകാര്യം ചെയ്യുന്നത്. സത്യത്തില് നാണംകെട്ട് പലപ്പോഴും തൊലി ഉരിഞ്ഞുപോകാറുണ്ട്. പിന്നെ ചില ഇമെയില് കൃമികളുടെ എഴുത്തും. ഇതെല്ലാം സഹിച്ചു ഉണ്ടാക്കുന്നതിന്റെ വീതം മേടിക്കുന്നതല്ലാതെ ഈ വത്തിക്കാനില് നിന്ന് എന്തു സഹായമാണ് നമ്മുടെ പാവം തിരുമേനിമാര്ക്ക് കിട്ടുന്നത്? അതിന് വേണ്ടിയല്ലേ തിരുമേനിമാര് ഒരോ സ്ഥാപനങ്ങള് തുടങ്ങുന്നതും അത് വലുതാക്കുന്നതും ഒക്കെ. അതൊക്കെ നടത്തുമ്പോള് കുറെയൊക്കെ ശത്രുക്കള് ഉണ്ടാകും, അത് സ്വാഭാവികമാണ്. പക്ഷെ അവരെക്കൊണ്ട് വലിയ പ്രശ്നമൊന്നും ഇല്ല. പേടിത്തൊണ്ടന്മാരാ. നല്ലപ്രായം മുഴുവന് തിരുമേനിമാരുടെയും അച്ചന്മാരുടെയും മുന്നില് വളഞ്ഞുനിന്ന് വീര്യമെല്ലാം ചോര്ന്നുപോയതുകൊണ്ട് അവരെക്കൊണ്ട് പ്രശ്നം ഉണ്ടാകുമെന്ന് പേടിക്കേണ്ട കാര്യമില്ല.\nപേടിക്കേണ്ടത് ചില കുരുത്തംകെട്ട മുന്‍വൈദികരെയാണ്. അവരില് ചിലര് പെണ്ണും പെടക്കോഴിയുമായി, തിരുമേനിമാര് എന്ന വര്ഗ്ത്തോട് തീര്ത്താല് തീരാത്ത വൈരാഗ്യവുമായി നടക്കുന്നു. വേറെ ചിലര് മൂക്കത്ത് ശുണ്ടിയുള്ള തിരുമേനിമാര് കുര്ബാന മുടക്കിയതുമൂലം സഹോദരന്മാരുടെയും അവരുടെ ഭാര്യമാരുടെയും പിള്ളേരുടെയും ആട്ടുംചീറ്റും കേട്ട് ഗതികെട്ട് കഴിയുന്നു. അവര്ക്കൊക്കെ തിരുമേനിമാരോട് തീര്ത്താല് തീരാത്ത പകയാ. തരംകിട്ടിയാല് അവര് വച്ചുകാച്ചും. They will hit below the belt! പണ്ടാരങ്ങള്ക്ക് അരമനരഹസ്യങ്ങള് മൊത്തം അറിയാം. തന്നെയുമല്ല, ഉള്ളറരഹസ്യങ്ങള് അറിയാന് ഇപ്പോഴും മാര്ഗങ്ങളുമുണ്ട്. സെമിനാരിയില് നിന്ന് മുടിഞ്ഞ ഇംഗ്ലീഷും പഠിപ്പിച്ചുകൊടുത്തുപോയി. അത് വല്ലതും തിരിച്ചെടുക്കാന് പറ്റ്വോ?\nഅവറ്റകള് ഇവിടെ നടക്കുന്നത് വല്ലതും റോമിലോട്ടു എഴുതി അറിയിച്ചാല് എന്തായിരിക്കും നമ്മുടെ അഭിവന്ദ്യരായ തിരുമേനിമാരുടെ ഭാവി! കേരളത്തിലൂടെ കാല് നിലത്ത് തൊടാത നടക്കുന്ന നമ്മുടെ തിരുമേനിമാര് വത്തിക്കാന്റെ വാതിക്കലെത്തിയാല് മുട്ടുവിറയ്ക്കുന്ന വെറും മൂന്നാംലോകമാണ്. “ത്രെസേ മോന്തോ*” എന്ന് അവിടെയുള്ള കപ്യാര് പോലും കേള്ക്കെ വിളിക്കും! കേരളത്തിലായിരുന്നെങ്കില് അവന്റെയൊക്കെ മോന്തെടെ ഷേപ്പ് മാറ്റികൊടുത്തേനെ. ഇറ്റലിയിലെ സ്ത്രീകള് കൊണ്ടുനടക്കുന്ന പട്ടികള്ക്ക് മൂന്നാംലോകത്ത് നിന്ന് ചെല്ലുന്ന മെത്രാനെക്കാള് വില വത്തിക്കാനിലുണ്ട്. അവിടെ എങ്ങാനും വരുത്തി ഇപ്പോള് ആ ജര്മ്മന്കാരന് മെത്രാനോട് ചോദിച്ചതുപോലെ എണ്ണിയെണ്ണി ചോദിച്ചാല് എന്ത് സമാധാനം പറയും? കൂടുതലൊന്നും ചോദിക്കേണ്ട, കഴിഞ്ഞ അഞ്ചുവര്ഷത്തെ വിദേശപര്യടനത്തിന്റെ കാര്യങ്ങള് ചോദിച്ചാല് മതി. കാണുന്നതുപോലെയൊന്നുമല്ല, രണ്ടും കല്പ്പിച്ചു നടക്കുകയല്ലേ ഈ കണ്ണില്ചോരയില്ലാത്ത പരിശുദ്ധപിതാവ്. “താന് എന്തു കടിച്ചു തിന്നാനാടോ ഇത്രയും പ്രാവശ്യം അമേരിക്കയിലും യുറോപ്പിലും ഒക്കെ പോയത്? തന്റെ രൂപത താന് ശരിക്കും കണ്ടിട്ടുണ്ടോ?” എന്നൊക്കെ ചോദിച്ചാല്, കര്ത്താവേ കാര്യങ്ങള് ഒരു സസ്പെന്ഷുനില്പോലും ഒതുങ്ങുന്ന ലക്ഷണമില്ല..\nഇക്കണക്കിനു പോയാല് കേരളത്തിലെ ഇക്കാണുന്ന അരമനകള് ഒക്കെ കാലിയാകാന് ഇനിയെത്രനാള് വേണ്ടിവരും?.\nഅന്തിക്രിസ്തു എന്നൊക്കെ ജനത്തെ പറ്റിക്കാനായി തിരുമേനിമാര് പറയാറുണ്ടായിരുന്നു. ഇതിപ്പോ അതെല്ലാം തിരിഞ്ഞുപായുന്ന പോലെയുണ്ടല്ലോ. എന്താ അതിന്റെ പേര്, ഓ, ഓര്മ്മ വരുന്നില്ലല്ലോ... അതെങ്ങിനെയാ. ഭയങ്കര ടെന്ഷനാണെന്നെ..... ഓസ്ട്രലിയായിലെ കാര്യമല്ലേ........ ഓര്മ്മ വന്നു....... ബൂമറാംഗ്\n*ത്രെസേ മോന്തോ = Third World\nPosted by Joseph Matthew at 1:42 AM 1 comment:\nകത്തോലിക്കാ സഭ, പ്രത്യേകിച്ച് സീറോ മലബാര് സഭ, നവീകരിക്കപ്പെടണം, നവീകരിക്കപ്പെടണം എന്ന് നാലു മൂലകളില് നിന്നും ആരവം ഉയരുന്നത് നാം കേള്‍ക്കുന്നു. പറയാനും കേള്‍ക്കാനും സുഖമുണ്ട്; പക്ഷേ എവിടെ തുടങ്ങണമെന്ന് ചോദിച്ചാല് ആര്‍ക്കും തൃപ്തികരമായ ഒരു മറുപടി തരാന് കഴിയുമെന്ന് തോന്നുന്നില്ല. സഭയില് 99% വരുന്ന അത്മായനു സ്വാതന്ത്ര്യമില്ലെന്നുള്ളത് പ്രധാനപ്പെട്ട ഒരു കാര്യം. അത്മായന്‍റെ കൈയ്യില് കൊടുത്താല് സഭയുടെ കോടിക്കണക്കിന് ആസ്തി വരുന്ന പ്രസ്ഥാനങ്ങള് തല്ലിപ്പോളിഞ്ഞു പോകും എന്ന മുട്ടാപ്പോക്ക് പറയുന്ന മെത്രാന്മാര്, പക്ഷേ, അങ്ങിനെയെങ്കില് സര് സി. പി തന്നെ നാട് ഭരിച്ചാല് മതിയായിരുന്നല്ലോയെന്നു ചോദിച്ചാല് മറുപടിയും പറയില്ല. സര് സി.പി നാട് ഭരിച്ചപ്പോള് ഒരാളെ കക്കുമായിരുന്നുള്ളൂവെങ്കില് ഇപ്പോള് സര്‍വരും കക്കുന്നു. ഇത് ജനാധിപത്യത്തിന്‍റെ ഒരു പോരായ്മ തന്നെ. ജനദ്ധിപത്യത്തില് ആരും ഉച്ചിഷ്ടം തിന്നു ജീവിക്കേണ്ടതില്ലല്ലൊ എന്നത് നിസ്സാര കാര്യമല്ല.\nസഭയിലെ തമ്പ്രാക്കന്മാരുടെ ഏകാധിപത്യ മനോഭാവത്തെക്കാള് ചിലരുടെ തോന്ന്യാസങ്ങളാണ് വാസ്തവത്തില് അത്മായരെ ചൊടിപ്പിക്കുന്നത്. ഞാറക്കല് കന്യാസ്ത്രികളുടെ സ്കൂള് പിടിച്ചെടുത്തതും, തലോറില് കൊവേന്തക്കാരുടെ പള്ളി കസ്ടഡിയിലെടുത്തതും, മോനിക്കായുടെ ഭൂമി തട്ടിപ്പറിച്ചെടുതതിനുമൊക്കെ മുടന്തന് ന്യായങ്ങള് മാത്രം. മാര് ആലഞ്ചേരി അധികാരമേറ്റെടുത്തപ്പോള് ഒരു വലിയ വ്യത്യാസം വന്നേക്കാം എന്ന് എല്ലാവരും കരുതി. പക്ഷേ, സംഭവിച്ചത് മറിച്ച്. മുന് പ്രസിഡണ്ട് അബ്ദുല് കലാം പങ്കെടുത്ത ഒരു വേദിയില് അദ്ദേഹം രുദ്രാക്ഷമാല കളഞ്ഞ് സ്വര്‍ണ്ണ രുദ്രാക്ഷമാല അണിഞ്ഞത് ലോകം കണ്ടു; ഇവിടെ ലാളിത്യം പ്രസംഗിക്കുന്ന അദ്ദേഹം അമേരിക്കയില് വിമാനമിറങ്ങി ലിമോസിന് കാറിലേക്ക് രാജകീയമായി നടന്നു കയറുന്നത് നാം കണ്ടു; എല്ലാം സുതാര്യമായിരിക്കണമെന്നു നിഷ്കര്‍ഷിക്കുന്ന അദ്ദേഹം റോമില് പ്രോക്കൂരാ ഹൌസ് വാങ്ങാന് എന്തുമാത്രം രഹസ്യമായി ആണ് കരുക്കള് നീക്കുന്നതെന്നും നാം കണ്ടു; വിമാനത്തില് നിന്നിറങ്ങാന് അദ്ദേഹത്തിനു സമയമില്ലെന്നും നാം കാണുന്നു. സത്യത്തില് ഒരു ശുദ്ധനാണ് അദ്ദേഹം; പക്ഷേ, അത്മായന് അയക്കുന്ന കത്തുകള് വായിക്കാനോ മറുപടി പറയാനോ തയ്യാറില്ലാത്ത അദ്ദേഹത്തെ ദുഷ്ടന് എന്നല്ലാതെ എങ്ങിനെ കരുതും? അദ്ദേഹത്തിന്‍റെ സ്ഥിതി ഇതാണെങ്കില് മറ്റു മേത്രാന്മാരുടെത് പറയേണ്ടതില്ലല്ലോ. പറയുന്നതൊന്ന്, ചെയ്യുന്നതൊന്ന്; എന്ത് ചെയ്താലും ‘യുവര് ബിയാറ്റിറ്റ്യൂഡ്’ എന്നു തന്നെ നാം വിളിക്കുകയും വേണം. മെത്രാന്മാരുടെ വില കളഞ്ഞത് അത്മായരല്ലല്ലോ!\nഇക്കാണുന്ന കൂദാശകള്‍ക്കൊന്നും വലിയ അര്‍ത്ഥമില്ലെന്ന് അര്‍ത്ഥശങ്കക്കിടയില്ലാതെ കോടതിയില് കയറിനിന്നു പറഞ്ഞ ആളാണ് മാര് കല്ലറങ്ങാട്ടെന്ന പണ്ഡിതന്. അദ്ദേഹം ഒരു ക്രിമിനല് കേസില് ശിക്ഷിക്കപ്പെടുകയും ചെയ്തു. സഭാ വൃത്തങ്ങളുടെ വ്യാഖ്യാനമനുസരിച്ച് ബൈബിള് പണ്ഡിതനാണ് അദ്ദേഹം. മറ്റു മെത്രാന്മാരുടെ ചെയ്തികളെപ്പറ്റി പത്രങ്ങളില് വന്നത് മാത്രം എണ്ണിപ്പറഞ്ഞാല് നാണമില്ലാത്തവരും നാണിച്ചു പോകും. അതാണ് ഉന്നതങ്ങളിലെ സ്ഥിതി. മരിച്ചത് കൊല്ലത്താണെങ്കില് വിലാപം നീണ്ടകരയെന്നതുപോലെയാണ് സഭയിലെ കാര്യങ്ങള്. പോകേണ്ടത് യേശുവിന്‍റെ പിന്നാലെ, പക്ഷേ അനുഗമിക്കുന്നത് ആയിരക്കണക്കിന് വരുന്ന അനുഷ്ടാനങ്ങളെ. സഭയുടെ ആദ്യകാലത്ത് 125 ദിവസവും ഏതെങ്കിലും തരത്തിലുള്ള ഉപവാസങ്ങളായിരുന്നു ഉണ്ടായിരുന്നതെങ്കില് ഇന്ന് ഓരോ ദിവസം നൂറ്റമ്പതിലേറെ അനുഷ്ടാനാചാരങ്ങളാണ്. ഇതെഴുതി തീരുമ്പോഴേക്കും എവിടെങ്കിലും ചിരട്ട നേര്‍ച്ച തുടങ്ങിയിരിക്കാന് സാദ്ധ്യതയുണ്ട്.\nയേശുവിനെയല്ല ഐതിഹ്യങ്ങളിലെ മാര്‍ത്തോമ്മായെയാണ് നമുക്ക് വേണ്ടതെന്നു പ്രഖ്യാപിക്കാന് ഒരു നാണവുമില്ലായിരുന്നു സിനഡിന്. ‘മാര്‍ത്തോമ്മാ സ്ലിഹായാല് സ്ഥാപിതമാണ് ഭാരതസഭ എന്ന് പരക്കെ വിശ്വസിക്കപ്പെടുന്നു...’ ഒരു ബൈബിള് പണ്ഡിതന്‍റെ ആദിമ സഭയെപ്പറ്റിയുള്ള ലേഖനം തുടങ്ങുന്നത് ഇങ്ങിനെ. പക്ഷേ, നമ്മുടെ പിതാക്കന്മാര്‍ക്കു ഇക്കാര്യത്തില് വെറും വിശ്വാസമല്ല ഉള്ളത്, ഉറച്ച വിശ്വാസമാണ്. മാര്‍ത്തോമ്മായുടെ മരണവും തിരുശേഷിപ്പിന്‍റെ ആധികാരികതയും തെളിവുകളുടെ പിന്‍ബലത്തോടെ റോം സ്ഥാപിച്ചിട്ടുള്ളതാണ്. അതില് മൈലാപ്പൂരുമില്ല .... മലയാറ്റൂരുമില്ല. തീരുമാനം ആരു വേണമെങ്കിലും എടുക്കട്ടെ, ഏതെങ്കിലും ഒരെണ്ണം തറപ്പിച്ച് പറയാന് ആര്‍ക്കു കഴിയും? തോമ്മാ സ്ലിഹാ ഇവടെ വന്നിരിക്കാം, ഇല്ലായിരിക്കാം; ഇതിനു തീരുമാനമുണ്ടാക്കുകയല്ല നമ്മുടെ ജീവിത ലക്‌ഷ്യം; അതെ ഞാന് പറയുന്നുള്ളൂ. ഒരു തമാശക്കാണ് താമരക്കുരിശുമായി വന്നതെന്ന് തോന്നും ഇപ്പോള് പിതാക്കന്മാരുടെ വര്‍ത്തമാനം കേട്ടാല്. ഇത് കൊണ്ടുവന്നപ്പോഴേ ബഹുശതം വിവരമുള്ള വൈദികര് വേണ്ടാ, അരുതെന്ന് പറഞ്ഞതുമാണ്. ഇപ്പോള് ആണ്ടെ കിടക്കുന്നു, അര്‍ത്ഥശങ്കക്കിടയില്ലാതെ മാനിയുടെ കള്ളക്കുരിശാണിതെന്നു കാണിക്കുന്ന നിരവധി തെളിവുകള്. സ്വയം പണിതു വെച്ച നിരവധിയായ കുടുക്കുകളില് നിന്ന് മെത്രാന്മാരും തലയൂരാന് പോകുന്നില്ല, ഈ കെണിയില് നിന്ന് അത്മായരും രക്ഷപ്പെടാന് പോകുന്നില്ല. ആര്‍ക്കെങ്കിലും രക്ഷപ്പെടണമെന്ന് ആഗ്രഹമുണ്ടോ? ജീവനും കൊണ്ട് ഓടി രക്ഷപ്പെടുക. ആ മാര്‍ഗ്ഗം തിരഞ്ഞെടുത്ത നിരവധി ക്രിസ്ത്യാനികളും കേരളത്തില് പല ആശ്രമങ്ങളിലായുണ്ട്. സഹായം വേണ്ടവര് അവരെ സമീപിക്കുക. പോകുന്നവര് കുളിച്ചിട്ടേ പോകാവൂ.\nPosted by Joseph Mattappally at 11:26 AM 1 comment:\nഅഭിഷിക്തരോട് പട പൊരുതുന്ന മാർപാപ്പാ\nഅല്മായശബ്ദത്തോട് കടപ്പാടുമായി ബ്രിട്ടീഷ്പത്രത്തിൽ പ്രസിദ്ധികരിച്ച ഈ ലേഖനത്തിന്റെ ലിങ്ക് അനുബന്ധമായി താഴെ കൊടുത്തിരിക്കുന്നു. ലേഖനത്തിന്റെ ആദ്യഭാഗങ്ങളിലെ മൂന്ന് പാരഗ്രാഫായി പത്രാധിപരുടെ വിലയേറിയ അഭിപ്രായവുമുണ്ട്. ശ്രീ ജേക്കബ് കൊയിപ്പള്ളിക്ക്(Chief Editor) എന്റെ നന്ദി. :\nവിനയവും എളിമയും മാതൃകയാക്കേണ്ട അഭിഷിക്തരുടെ ആർഭാടജീവിതം ചൂണ്ടികാണിച്ചുകൊണ്ട് ജർമ്മനിയിൽ ഒരു ബിഷപ്പിനെ താല്ക്കാലികമായി ഫ്രാൻസീസ് മാർപാപ്പാ ഔദ്യോഗിക സ്ഥാനത്തുനിന്നും നീക്കംചെയ്തത് കാക്കനാട്ടുമുതൽ ലോകത്തുള്ള മെത്രാന്മാരെ ഒരുപോലെ ഞെട്ടിച്ചിട്ടുണ്ടാകാം. ലോകം മുഴുവൻ പണപ്പിരിവിനായി വിമാനത്തിൽ സഞ്ചരിക്കുന്ന കർദ്ദിനാൾ ആലഞ്ചേരിയുൾപ്പടെയുള്ള മലയാളീ മെത്രാൻ മെത്രാപ്പോലീത്താമാർ ഭാവിപരിപാടികൾ ഇനി എന്തേയെന്ന് ആലോചിക്കുന്നുമുണ്ടാവാം. ഇറ്റലിയിൽ മണിമാളിക പണിയാൻ വലിയ ഒരു ബഡ്ജറ്റും കാക്കനാട്ട് തയാറാക്കിയിട്ടുണ്ട്. കൂടാതെ ഇവരുടെ ഭാവിപദ്ധതികൾ സീറോമലബാർ രൂപതകൾ ലോകം മുഴുവൻ വ്യാപിപ്പിച്ച് യൂറോപ്പിലും അമേരിക്കയിലും മെത്രാന്മാരെ പ്രതിഷ്ഠിച്ച് അരമനകൾ പണിയാനുമാണ്. പണക്കാരുടെ ചെണ്ടമേളങ്ങളിലും സ്ത്രീജനങ്ങളുടെ താലപ്പൊലി സ്വീകരണങ്ങളിലും ഫോട്ടോക്കു പോസ് ചെയ്യലിലും അഭിഷിക്തർ താൽപര്യപ്പെടുന്നു. വിദേശത്തുള്ള ഇത്തരം പരിപാടികളിൽനിന്നും അകന്നുനിന്ന് ഒരു ഇടയനെപ്പോലെ ഇനിയുള്ളകാലം ദളിതരുടെയും ദരിദ്രരുടെയും കൂടെ ആലഞ്ചേരി പിതാവ് പ്രവർ‍ത്തിക്കുമെന്നും പ്രതീക്ഷിക്കാം. ധ്യാനകേന്ദ്രത്തിന്റെ മറവിൽ കാഞ്ഞിരപ്പള്ളി രൂപത മോണിക്കയുടെ വസ്തു തട്ടിയെടുത്ത വിവരവും മാർപാപ്പായുടെ ശ്രദ്ധയിൽപ്പെടുത്തണം. ജർമ്മൻ മെത്രാനെക്കാളും ആഡംബരത്തിൽ കാഞ്ഞിരപ്പള്ളിമെത്രാൻ ഒരു പടികൂടി മുമ്പിലായിരിക്കുമെന്നതിലും സംശയമില്ല.\nജർമ്മനിയിലെ ലിംന്‍ബര്‍ഗ് ബിഷപ്പ്, ഫ്രാന്‍സ് പീറ്റര് തെബാര്‍ട്‌സ് വാന് ഏഴ്സ്റ്റി(Franz Peter Tabartz -Vanelist ) സ്വന്തം അരമനയും ചാപ്പലും പൂന്തോട്ടവും നിർമ്മിക്കാൻ 41 മില്ല്യൻ ഡോളറാണ് ബഡ്ജെറ്റിൽ ഉൾപ്പെടുത്തിയത്. ആഡംബരമേറിയ അദ്ദേഹത്തിന്റെ കൊട്ടാരം പണികളെപ്പറ്റി ജർമ്മൻപത്രങ്ങൾ നിറയെ വാർത്തകളായി മുഴങ്ങിയിരുന്നു. പൂന്തോട്ടം നിർമ്മാണത്തിനുതന്നെ ഒന്നേകാൽ മില്ല്യൻ ഡോളർ ചെലവാക്കി. സഭയുടെ നിയമം അനുസരിച്ച് തക്കതായ കാരണങ്ങളുണ്ടെങ്കിലേ ഒരു ബിഷപ്പിനെ പുറത്താക്കാൻ സാധിക്കുകയുള്ളൂ. ഒന്നുകിൽ സേവനം ചെയ്യാൻ ആവാതെ കടുത്ത അസുഖമുണ്ടായിരിക്കണം. അല്ലെങ്കിൽ സഭാനിയമങ്ങൾ ലംഘിച്ചിരിക്കണം. അതിൽ രണ്ടാമത്തെ കാരണം വത്തിക്കാൻ പരിഗണനയിൽ എടുത്തേക്കാം.\nഇതിലെന്തു തെറ്റെന്ന് കേരളത്തിലെ സുറിയാനിസഭയിലെ അഭിഷിക്തർ ചോദിക്കുന്നുണ്ടാവാം. സഭയിലെ രാജകുമാരന്മാർ പത്രോസിന്റെ പാറയിന്മേൽ ഉറച്ച കെട്ടിടങ്ങളിൽ വാണരുളണമെന്നും ചിന്തിക്കുന്നുണ്ടാവാം. ചുറ്റും സുന്ദരമായ കെട്ടിടങ്ങൾ ഉള്ളപ്പോൾ അഭിഷിക്തരായ തങ്ങൾക്കും എന്തുകൊണ്ട് മനോഹരമായ കൊട്ടാരങ്ങൾ ആയിക്കൂടാ? സഭ പണിതതും അത്യുന്നതനായ ദൈവത്തിന്റെ മഹത്വത്തിലാണ്. ഗോപുരങ്ങളുടെ ഉയരം കൂടുംതോറും യേശുവിൽക്കൂടി ആത്മാവിന് പിതാവിങ്കൽ പ്രാപിക്കാനും എളുപ്പമാകും. പള്ളി പണിയുന്നതും രണ്ടും മൂന്നും തലമുറകൾക്കായിട്ടാണ്. സ്വാർഥമതികളായ ഇന്നത്തെ തലമുറയ്ക്ക് മാത്രമായിട്ടല്ല.\nപണുത കൊട്ടാരം വിനോദസഞ്ചാരികളെ ആകർഷിക്കുവാനും ബിഷപ്പ് ആഗ്രഹിച്ചു. അതുവഴി സഭയുടെ മനോഹാരിത പുറംലോകം അറിയുവാനും ആഗ്രഹിച്ചു. യേശുവിന്റെ ആലയം മണൽപ്പുറത്തല്ല പണിയേണ്ടത്. യേശു പ്രകൃതിയുടെയും സൗന്ദര്യം ദർശിച്ചിരുന്നു. മലകളും കടലുകളും ഉദ്യാനങ്ങളും അവിടുത്തേക്കിഷ്ടമായിരുന്നു. ഈ സൌന്ദര്യം വിശ്വാസിയുടെ ഹൃദയപരിമളമാണ്. ഇതെല്ലാം അവിടുത്തെ സഭയാകുന്ന മണവാട്ടിയ്ക്ക് വിശ്വാസികൾ ഔദാര്യപൂർവം അർപ്പിച്ചതാണ്. ഇങ്ങനെയിങ്ങനെ പഴഞ്ചനായ തത്ത്വചിന്തകൾ ജർമ്മൻബിഷപ്പ് പറഞ്ഞിട്ടും സാധാരണക്കാരിൽ വെറും സാധാരണക്കാരനായി ജീവിക്കുന്ന ഫ്രാൻസീസ് മാർപാപ്പാ ചെവികൊണ്ടില്ല.\nവിശ്വാസികളുടെ പരാതികൾ പരിഗണിച്ചുകൊണ്ട് ലിംന്‍ബര്‍ഗ് ബിഷപ്പ്, ഫ്രാന്‍സ് പീറ്റര് തെബാര്‍ട്‌സ് വാന് ഏഴ്സ്റ്റിനെ (Franz Peter Tabartz -Vanelist ) മാർപാപ്പാ അടിയന്തിരമായി വത്തിക്കാനിൽ വിളിച്ചുവരുത്തിക്കൊണ്ട് സമാധാനം ആവശ്യപ്പെട്ടു. ബിഷപ്പിന്റെ ചുമതലകളിൽനിന്നും സമയപരിധി നിശ്ചയിക്കാതെ താല്ക്കാലികമായി അദ്ദേഹത്തെ പുറത്താക്കി. ഒപ്പം വത്തിക്കാന്റെ ഭരണാധികാരിയായിരുന്ന മോണ്‍സിഞ്ഞോറിനെയും നിർബന്ധിത പെൻഷൻനൽകി പറഞ്ഞുവിട്ടു. ബിഷപ്പ് റ്റാബാറ്റ്സ് -വാൻ-എല്സ്റ്റിന്റെ ആർഭാടമേറിയ ജീവിതത്തിൽ ജർമ്മൻജനത അസഹ്യരായിരുന്നു. പരിവാരസഹിതം രാജ്യങ്ങൾ ചുറ്റികറങ്ങാൻ വിമാനത്തിലെന്നും ഒന്നാംക്ലാസ് ടിക്കറ്റിലേ സഞ്ചരിക്കുമായിരുന്നുള്ളൂ. ജർമ്മൻ ബിഷപ്പിനെ ഔദ്യോഗിക സ്ഥാനങ്ങളിൽനിന്നും പുറത്താക്കിയതുവഴി മാർപാപ്പാ വിശ്വസിക്കുന്ന തത്ത്വങ്ങൾ സഭയിൽ നടപ്പിലാക്കാൻ ആരംഭിച്ചെന്നും അനുമാനിക്കണം. കൊട്ടാരസദൃശ്യമായ വത്തിക്കാനിലെ പാപ്പാമന്ദിരങ്ങളിൽ മുമ്പുണ്ടായിരുന്ന മാർപാപ്പാമാർ താമസിച്ചെങ്കിലും ഫ്രാൻസീസ് മാർപാപ്പാ അവിടെ ഇടുങ്ങിയ മുറികളുള്ള ഒരു കൊച്ചുഭവനത്തിലാണ് താമസിക്കുന്നത്. പ്രേഷിതവേല ചെയ്യുവാൻ നിയുക്തരായിരിക്കുന്ന മെത്രാന്മാർ കിരീടമണിഞ്ഞ രാജകുമാരന്മാരല്ലെന്ന് ഫ്രാൻസീസ് മാർപാപ്പാ കൂടെകൂടെ പറയാറുണ്ട്. സൌമ്യതയും വിനയവുമടങ്ങിയ ലളിതമായ ജീവിതമാണ് റോമൻ ക്യൂരിയാ പരിഷ്ക്കാരത്തെക്കാൾ പ്രാധാന്യമുള്ളതെന്ന് മാർപാപ്പാ അഭിഷക്തരെ ഓർമ്മിപ്പിക്കുകയും ചെയ്യുന്നു. സഭയിലെ നവീകരണാവശ്യം ക്യൂരിയായിൽ അല്ലെന്നും പാപ്പാ പറഞ്ഞു. വത്തിക്കാനിലെ മുരടിച്ച പുരോഹിതരുടെ അധികാരഭ്രാന്തിനെ പിഴുതുകളയാനും കൂടിയാണ് മാർപാപ്പായുടെ ഈ തേരോട്ടമെന്നും തോന്നിപ്പോവും.\nമുമ്പെല്ലാം സഭയുടെ കുറ്റപത്രങ്ങളിൽ നിറഞ്ഞിരുന്നത് ലൈംഗിക കുറ്റകൃത്യങ്ങളും സാമ്പത്തിക അഴിമതികളുമായിരുന്നു. ആഡംബരവും മുത്തുകുടകളും മെത്രാനെ എഴുന്നെള്ളിപ്പും മഞ്ചത്തിൽ കൊണ്ടുപോവലും വിദേശത്താണെങ്കിൽ സ്ത്രീകളുടെ മെത്രാനുള്ള താലപ്പൊലി സ്വീകരണവും, മെത്രാന്റെ ലിമോസിയൻ സഞ്ചാരവും സീറോമലബാർ സഭകളിൽ സാധാരണമാണ്. പണക്കാരന്റെ മക്കളെ വിവാഹം ആശിർവദിക്കാൻപോലും കേരളത്തിൽനിന്ന് അമേരിക്കയിലേക്ക് കർദ്ദിനാൾ വിമാനം കയറിവന്ന വിചിത്രമായ പത്രവാർത്തകളും വായിച്ചു. ഓരോ സംഭവങ്ങളും വായിക്കുമ്പോൾ സഭയുടെ സുതാര്യത നഷ്ടപ്പെട്ടുവെന്ന് സഭയെ സ്നേഹിക്കുന്നവർക്ക് തോന്നിപ്പോവും. കേരളത്തിൽതന്നെ ധ്യാനകേന്ദ്രങ്ങളുടെ മറവിൽ ഭൂമിതട്ടിപ്പും കോടികൾ മുടക്കി കാറ് മേടിക്കലും അരമനകൾ പണിയലും, കമ്പോളങ്ങൾ ഉണ്ടാക്കലും കോളേജുകോഴകളും അഭിഷിക്തരുടെ മേൽനോട്ടത്തിൽ നടക്കുന്നു. ഇത്തരം അഴിമതിക്കാരെ പിടിക്കാൻ ശക്തമായ ജനപിന്തുണ ഫ്രാൻസീസ് മാർപാപ്പായ്ക്ക് നല്കിയാലെ ഈ താപ്പാനകൾക്ക് മൂക്കുകയറിടുവാൻ സാധിക്കുകയുള്ളൂ. ജർമ്മൻ ബിഷപ്പിനെതിരെ ജർമ്മനിയിലെങ്ങുമുള്ള വിശ്വാസികളുടെ ശക്തിയേറിയ പ്രതിഷേധത്തിന്റെ അലകൾ വത്തിക്കാന്റെ ശ്രദ്ധയിൽപ്പെട്ടിരുന്നു.\nനമ്മുടെ മുമ്പിൽ ഇന്നൊരു ചോദ്യം ഉയരുകയാണ്. മണിമാളികകൾ പണിത് ആഡംബരജീവിതം നയിച്ചുജീവിക്കുന്ന അഭിഷിക്തരെ അത്തരം ദിനചര്യകൾ നാം ഇനി അനുവദിക്കേണ്ടതുണ്ടോ? മാർപാപ്പായുടെ ജർമ്മൻ മെത്രാനെതിരായുള്ള സുപ്രധാനമായ ഈ തീരുമാനത്തിൽ നാം അഭിമാനിക്കണം. മറ്റുള്ളവരുടെ പണത്തിന്റെ ശക്തിയിൽ കൈകളിൽ അംശവടിയും പിടിച്ച്, വിരലുകളിൽ മോതിരവുമണിഞ്ഞ്, തലയിൽ വർണ്ണനിറങ്ങളുള്ള മയിൽപക്ഷികളുടെ തൊപ്പിയും ധരിച്ച്, മുത്തുക്കുടകളുടെ കീഴിൽ എഴുന്നള്ളി നടക്കുന്ന അഭിഷിക്തർക്കും ഇതൊരു പാഠമാകണം. അവരെ തടയരുതെന്ന് യേശു പറഞ്ഞത് നിഷ്കളങ്കരായ കുഞ്ഞുങ്ങളെ നോക്കിയായിരുന്നു. കപടത നിറഞ്ഞ പരീഷിയരെ അവിടുന്ന് ആട്ടിയോടിച്ചു. അവിടുത്തെ ചങ്ങാതികൾ പകലന്തിയോളം പണിയെടുത്തിരുന്ന നിഷ്കളങ്കരായ മുക്കുവരായിരുന്നു. സ്വാർത്ഥതയില്ലാതെ വിയർപ്പിന്റെ അപ്പം അവർ ഒന്നിച്ചു ഭക്ഷിച്ചിരുന്നു. പകലന്തിയോളം കടലിൽ പണിയെടുത്ത് കുടുംബം പോറ്റിയിരുന്ന ജനമായിരുന്നു അവിടുത്തെ പിന്തുടർന്നത്.\nപുരോഹിതരുടെ പൈശാകിമായ അഴിമതിയും സ്വവർഗരതികളും അവരുടെ ആഡംബര ജീവിതവും നിറഞ്ഞ ഒരു സഭയിൽ ജനിച്ചില്ലല്ലോയെന്ന് മനസ്സിൽ സങ്കൽപ്പിച്ച് ഒരു പക്ഷെ മറ്റുള്ള സഭാംഗങ്ങൾ മുട്ടേൽനിന്ന് ദൈവത്തോട് നന്ദി പറയുന്നുണ്ടായിരിക്കാം. റോമൻ കത്തോലിക്കനും ലൂതറനും പ്രൊട്ടസ്റ്റന്റും ഒരേ കുതിരപ്പുറത്തുതന്നെയാണ് സവാരിചെയ്യുന്നത്. ബില്ലി ഗ്രഹാമും കെ.പി. യോഹന്നാനും സുവിശേഷ ജോലികളിൽക്കൂടി പണത്തിന്റെ സാമ്രാജ്യ പ്രഭുക്കളായി ആത്മാക്കളെ രക്ഷിച്ചുകൊണ്ടിരിക്കുന്നു. മുട്ടിന്മേൽനിന്ന് എഴുന്നേറ്റ് സ്വയം കാലുകളെ ഉറപ്പിക്കണം. ഒരോ വ്യക്തിയേയും മതമല്ല ദൈവമാണ് നയിക്കുന്നത്. "ഭൂമിയിൽ ഞാൻ ആര് വിധി കല്പ്പിക്കാ"നെന്ന ഫ്രാൻസീസ് മാർപാപ്പായുടെ വാക്കുകളും ഓർമ്മവേണം.\nപുരോഹിതർക്കും അഭിഷിക്തർക്കും സഭയോടുള്ള മനസാക്ഷി നശിച്ചുവെന്നതാണ് കാലത്തിന്റെ സത്യവും. നീതിയും സത്യവും നടപ്പിലാക്കാൻ അസത്യത്തിനുനേരെ പോരാടിയേ മതിയാവൂ. അതുതന്നെയാണ് ഗീതയിലും ബൈബിളിലും ഒരുപോലെ പറഞ്ഞിരിക്കുന്നത്. ഭഗവാൻ യേശുദേവന്റെ ആ ദൌത്യം ഫ്രാൻസീസ് മാർപാപ്പാ തുടങ്ങിവെച്ചെന്ന് വേണം അനുമാനിക്കാൻ. മാർപാപ്പായെന്ന ഒരു വ്യക്തി പരിഗണിച്ചാൽമാത്രം അങ്കം ജയിക്കണമെന്നില്ല. രണഭൂമിയിലെ ശക്തരായ കൌരവപ്പടയാണ് എതിർഭാഗം നയിക്കുന്നത്. മാർപാപ്പായെ നയിക്കാൻ പരിശുദ്ധാരൂപിയുടെ ചൈതന്യമുണ്ട്. സത്യം നിലനിർത്തുന്ന പോരാട്ടത്തിനായി കർമ്മങ്ങളനുഷ്ടിക്കാൻ സമൂഹത്തിലെ ഓരോ വ്യക്തിയും കടപ്പെട്ടവനാണ്. പുരോഹിതരും അഭിഷിക്തരുമെല്ലാം സമൂഹത്തിലെ വ്യക്തികൾതന്നെ. വ്യക്തികളെന്ന നിലയിൽ സത്യസന്ധമായി സഭയെ നയിക്കാൻ അവർക്ക് കടപ്പാടുള്ളപ്പോൾ വേലിതന്നെ വിളവുതിന്നാലെന്തു ചെയ്യും?\nആഡംബര സമൃദ്ധിയിൽ സുഖഭോഗ വസ്തുക്കളുമായി ജീവിച്ച ഒരു ജർമ്മൻ മെത്രാന്റെ പതനമോർക്കുമ്പോൾ നമ്മുടെ മനസിൽക്കൂടി പലതും കടന്നുപോവും.\n1. കേരളാ സുറിയാനി സഭയിൽ ഇക്കാണുന്ന കത്തീഡ്രലുകളും മെഗാപ്പള്ളികളും നാം എന്തിന് സഹിക്കണം?\n2.സുറിയാനി മെത്രാന്മാർ ചിന്തിക്കുന്നത് ഭാരതം മുഴുവൻ അവരുടെ അധീനതയിലെന്നാണ്. ഒരു ഭരണാധികാരിയും അവരെ ചോദ്യം ചെയ്യുകയില്ല. കേരളത്തിൽ മാറി മാറി വരുന്ന ഏതു ഭരണകൂടങ്ങളെയും താഴെയിറക്കാനുള്ള ശക്തി അഭിഷിക്തർക്കുണ്ട്.\n3.ധാരാളിത്വത്തിൽ മതിമറന്നു ജീവിക്കുന്ന എയർപോർട്ട് പിതാക്കന്മാരും ധ്യാനഗുരുക്കളും ടെലിവിഷൻ ഇവാഞ്ചലിസ്റ്റ് രോഗനിവാരണ അത്ഭുതചീകത്സാ പ്രതിഭാസങ്ങളുമായി ഇന്ന് സീറോ മലബാർ സഭ അധപതിച്ചിരിക്കുന്നതായി കാണാം.\n4. അനുയായികളെ നിരന്തരം പറ്റിച്ചുജീവിക്കുന്ന ഇവർക്ക് നികുതി കൊടുക്കേണ്ടാ. അല്മേനിക്ക് സഭാസ്വത്തിന്മേൽ പങ്കാളിത്തം കൊടുക്കാതെ സ്വത്തുക്കൾ മുഴുവൻ കേരളസഭകൾ കൈവശം വെച്ചുകൊണ്ടിരിക്കുകയാണ്.\n5. വിധവകളുടെയും രോഗികളുടെയും ദുഖിതരുടെയും തകർന്ന കുടുംബങ്ങളുടെയും പണമാണ് ഇവർ തട്ടിയെടുത്ത് സ്വന്തമായി കളിക്കുന്നത്. അതിന് തെളിവാണ്, കാഞ്ഞിരപ്പള്ളിരൂപത മോനിക്കായെന്ന സ്ത്രീയുടെ വസ്തു തട്ടിയെടുത്ത കുപ്രസിദ്ധമായ കഥ. പരിഹാരം കാണാതെ ഇന്നും ആ സ്ത്രീ കോടതി കേസുകളുമായി കഴിയുന്നു.\n6. ഏത് രാജ്യക്കാരനെങ്കിലും പുരോഹിതനെ ഒരേ അച്ചുതണ്ടിൽ വാർത്തിരിക്കുന്നു. അന്റാർട്ടിക്കായിലും ആഫ്രിക്കയിലും പാലായിലും ഘോരമായ തണുപ്പുള്ളടത്തും മഴയില്ലാത്ത നാട്ടിലും ചൂടുനിറഞ്ഞ മരുഭൂമിയിലും വസിക്കുന്ന ഭൂരിഭാഗം പുരോഹിതരുടെ സ്വഭാവം ഒന്നുപോലെതന്നെ. സ്വാർത്ഥത കൈമുതലായ ഇവർക്ക് പണത്തിന്റെ ആർത്തി ഒരിക്കലും തീരില്ല. ധൂർത്തടിക്കുന്ന കേരളത്തിലെ അച്ചന്മാരുടെയും ബിംബം മാമ്മോൻ തന്നെ.\n7. അടുത്തതായി മാർപാപ്പായുടെ നടപടികൾ വേണ്ടത് തിന്നുകുടിച്ച് സുഖഭോഗം നടത്തുന്ന അഭിഷിക്തരെ തേടിപ്പിടിച്ച് സൊമാലിയായിലോ എത്തിയോപ്പിയായിലൊ പഞ്ഞം പിടിച്ച ആഫ്രിക്കൻ രാജ്യങ്ങളിലോ അയക്കുകയെന്നതാണ്. പൈപ്പുവെള്ളമോ വൈദ്യുതിയോ ഫാനോ എയർ കണ്ടീഷനോ ലഭിക്കാത്ത ദേവാലയങ്ങളുടെ ചുമതലകൾ ഈ ധാരാളികളെ എല്പ്പിക്കണം.ആ കറുത്ത പട്ടികയിൽ കേരളത്തിലെ ഒട്ടുമുക്കാലും മെത്രാന്മാരും മെത്രാപോലീത്താമാരും കാണും.\n8. പള്ളിക്ക് പത്തുശതമാനം മേടിക്കാൻ മടിയില്ല. ആ പണം ചെലവാക്കുന്നതെങ്ങനെയെന്ന് ആരും ചോദിക്കാൻ പാടില്ലായെന്നാണ് കീഴ്വഴക്കം. ഇവരിൽ എത്രപേർ സമൃദ്ധിയിൽനിന്നുപോലും ദരിദ്രരരെ സഹായിക്കുന്നുണ്ട്. പിച്ചച്ചട്ടിയിൽനിന്ന് വാരിയെടുക്കാനും ഇവർ മടിക്കില്ല. പുരോഹിതർ നടത്തുന്ന കേരളത്തിലെ ആശുപത്രികളിൽ മനുഷ്യത്വം എന്നൊന്നില്ല. പണമുള്ളവർക്ക് മാത്രം ചീകത്സയുണ്ട്. ദളിതനും പണമില്ലാത്ത ദരിദ്രനും അവിടെ പ്രവേശനമില്ല.\nദേവാലയശുദ്ധി നടത്തേണ്ട സ്ഥലങ്ങളും രാജ്യങ്ങളും വേറെയുമുണ്ട്. മെക്സിക്കോയിലെ നാർക്കോ പുരോഹിതർ മയക്കുമരുന്നുകാരെ സഹായിക്കുന്നു. അവിടെ പല പുരോഹിതരും മാഫിയാകളുടെ ചങ്ങാതികളാണ്. അവരുടെ തോക്കുകളെയും പണത്തെയും വ്യപിചാര സ്ത്രീകളെയും പുരോഹിതർ അനുഗ്രഹിക്കുന്നു. അവരിൽനിന്നു കിട്ടുന്ന സ്വർണ്ണങ്ങളും വജ്രങ്ങളും കള്ളപ്പണവും പള്ളികളിൽ സൂക്ഷിക്കുന്ന പുരോഹിതരുമുണ്ട്.\nയേശുവിന്റെ ചൈതന്യമേറിയ സഭയുടെ അടിത്തറ മാർപാപ്പായിൽക്കൂടി ഇന്ന് പ്രതിഫലിക്കുന്നുവെന്നും കണക്കാക്കണം. യേശു വീടില്ലാത്ത ഒരു ദരിദ്രനായിരുന്നു. പ്രതീക്ഷയില്ലാത്ത ഒരു കാലഘട്ടത്തിൽ ജീവിക്കുന്ന നമുക്ക് ജനകോടികളുടെ പ്രിയങ്കരനായ ഫ്രാൻസീസ് മാർപാപ്പ സത്യത്തിന്റെ വഴി കാണിച്ചുതരുന്നു. പിന്നാലെ നടക്കുന്ന ഈ ആട്ടിടയന്റെ മുമ്പിൽ യേശുവിന്റെ അനുയായികൾ സുരക്ഷിതരാണെന്നും വിചാരിക്കാം. അന്ധകാരം നിറഞ്ഞ ഗുഹാവ്യൂവങ്ങളുടെ അതിർത്തിയിൽനിന്നോ എവിടെനിന്നോ പ്രകാശത്തിന്റെ കിരണങ്ങൾ തെളിയുന്നുണ്ട്. ആത്മാവിന്റെ അരൂപിയിൽ ആ വെളിച്ചം അവിടുത്തെ ജനം കാണും. അതിനായി സഭയിൽ ഇനിയും ശുദ്ധികലശം നടത്തണം. എലികളും പാറ്റാകളും നാശം വിതച്ചുകൊണ്ട് സഭയുടെ മാളത്തിൽ നിറഞ്ഞിരിക്കുന്നു. മൊത്തം സഭയാകുന്ന ഭവനത്തിന്റെ പരിശുദ്ധിയെ വീണ്ടെടുക്കണം. എങ്കിൽ ഈ സഭ നാം ഓരോരുത്തർക്കും നന്മയെ പ്രദാനം ചെയ്യുമായിരുന്നു. ഫ്രാൻസീസ് മാർപാപ്പാ ലോകത്തിനു ലഭിച്ച ഒരു ദാനമാണ്. ജർമ്മൻ ബിഷപ്പിനെതിരായി സ്വീകരിച്ചതുപോലുള്ള നടപടികൾ കേരളത്തിലെ സമൃദ്ധിയിൽ ജീവിക്കുന്ന അഭിഷിക്തരുടെപേരിലും എടുക്കട്ടെയെന്നും ആഗ്രഹിക്കുന്നു. സഭയുടെ നഷ്ടപ്പെട്ട ചൈതന്യം വീണ്ടെടുക്കാൻ ശ്രമിക്കുന്ന മാർപാപ്പയ്ക്കുവേണ്ടിയും പ്രാർത്ഥിക്കാം. ദൈവത്തിന്റെ മക്കൾക്കായുള്ള പരിശുദ്ധമായ ഒരു സഭ അഭിഷിക്തർക്കുവേണ്ടിയുള്ളതല്ല.\nPosted by Joseph Matthew at 3:39 PM2comments:\nമാര്‍ത്തോമ്മാശ്ലീഹാ കൊല്ലപ്പെട്ടതും സംസ്‌ക്കരിക്കപ്പെട്ടതും കേരളത്തിലുള്ള കൊടുങ്ങല്ലൂരില് (തുടര്‍ച്ച)\nപി.കെ മാത്യു ഏറ്റുമാനൂര് മൊബൈല് : 9495212899\nFor the first part visit:\nപോര്‍ട്ടുഗീസുകാര്‍ക്കു മൈലാപ്പൂര്, പെരിയമല, ചിന്നമല എന്നീ പ്രദേശങ്ങള് കൈവശപ്പെടുത്താന് വേണ്ടി മേല്‍പറഞ്ഞ ചരിത്ര ലക്ഷ്യങ്ങളെ നശിപ്പിച്ചു. തോമ്മാശ്ലീഹാ തമിഴ് നാട്ടില് പോയി സുവിശേഷം പ്രസംഗിച്ചതായ വ്യാജ ചരിത്ര രേഖകളും പോര്‍ട്ടുഗീസുകാര് സൃഷ്ടിച്ചു. ഈ ചരിത്രങ്ങളെക്കുറിച്ചു പഠിച്ചു സത്യസന്ധമായ ചരിത്ര വസ്തുതകളെ കണ്ടെത്തി ഗവേഷണ പ്രബന്ധം സമര്‍പ്പിക്കാന് അവൈദീകരുടെ ഒരു പഠന സംഘത്തെ സഭാനേതൃത്വം നിയോഗിക്കേണ്ടതാണ്. അവരുടെ മുമ്പില് വേണ്ടത്ര തെളിവുകള് നല്‍കാന് ഈ ലേഖകന് തയ്യാറാണ്.\nഎദ്ദേശായില് നിന്നു തോമ്മാശ്ലീഹായുടെ അസ്ഥികള് ഇറ്റലിയിലുള്ള ഓര്‍ത്താനാ പട്ടണത്തില് ചെന്നു ചേര്‍ന്നതിനു വ്യക്തമായ ചരിത്രരേഖകള് ഉണ്ട്. 12-ാം നൂറ്റാണ്ടില് എദ്ദേശാ ആക്രമിക്കപ്പെടുകയും മാര്‍ത്തോമ്മായുടെ അസ്ഥികള് അടങ്ങിയ പേടകം സൂക്ഷിച്ചിരുന്ന ദേവാലയം അഗ്‌നിക്കിരയാകുകയും ചെയ്തു. എന്നാല് മേല് പറഞ്ഞ പേടകം സുരക്ഷിതമായി വിശ്വസികള്‍ക്കു ലഭിച്ചു. അപ്പോള് തന്നെ ആ പേടകം ചീയേഴ്‌സ് ദീപിലേക്കു മാറ്റി. എ.ഡി 1258 ല് ആപേടകം ആഘോഷമായി കപ്പല് മാര്‍ഗ്ഗം കൊണ്ടുപോയി ഇറ്റലിയില് ഓര്‍ത്താനാ പട്ടണത്തില് നിര്‍മ്മിക്കപ്പെട്ട ദേവാലയത്തിന്റെ മദ്ബഹായുടെ അടിഭാഗത്തു തയാറാക്കിയ മാര്‍ബിള് കല്ലറയില് നിക്ഷേപിക്കുകയും ചെയ്തു. ഇതവിടെ സുരക്ഷിതമായി ഇപ്പോഴും ഇരിക്കുന്നു.\nമേല് പറഞ്ഞ ചരിത്രം വ്യക്തമായി അറിയാവുന്ന പോര്‍ട്ടുഗീസുകാരാണ്. എ.ഡി 1523 ജൂണ് 24-ാം തീയതി ചെന്നെയില് മൈലാപ്പൂരിലെ ഒരു കല്ലറയില്‍നിന്ന് ഒരു മുസ്ലീം മനുഷ്യന്റെ പൂര്‍ണ്ണമായുള്ള അസ്ഥികൂടം പുറത്തെടുത്തശേഷം അതു തോമ്മാശ്ലീഹായുടെ അസ്ഥികൂടം ആണെന്നു യാതൊരു ഉളുപ്പും കൂടാതെ പ്രഖ്യാപിച്ചത്. ഒരു ഭാഗം ഇടിഞ്ഞുപൊളിഞ്ഞ ഒരു കെട്ടിടത്തിനുള്ളിലായിരുന്നു ഈ ശവകുടീരം സ്ഥിതി ചെയ്തിരുന്നത്. കെട്ടിടത്തിന്റെ മുന് വശത്തു മുസ്ലീം പള്ളികളില് കാണുന്നമാതിരി മൂന്നു താഴികക്കുടങ്ങള് ഉണ്ടായിരുന്നു. ഒരു മുസ്ലീം വൃദ്ധനായിരുന്നു ആ കെട്ടിടത്തിന്റെ സൂക്ഷിപ്പുകാരന്. അതിനുള്ളിലെ ശവകുടീരത്തില് അന്ത്യവിശ്രമം കൊള്ളുന്നത് ഒരു മുസ്ലീം ദിവ്യനാണെന്നു അന്നാട്ടുകാരും സൂക്ഷിപ്പുകാരനും വിശ്വസിച്ചിരുന്നു. കിഴക്കിരിക്കുന്ന ദൈവത്തെ അഭിമുഖമായി കാണാന് ക്രൈസ്തവര് ശവം കിടത്തുന്നതും ശവകുടീരം നിര്‍മ്മിക്കുന്നതും കിഴക്കുപടിഞ്ഞാറായിട്ടാണ്.\nമുസ്ലീംങ്ങളാണ് ശവം തെക്കുവടക്കായി കിടത്തുന്നതും തെക്കുവടക്കായി ശവകുടീരം നിര്‍മ്മിക്കുന്നതും. അസ്ഥി പഞ്ജരം കണ്ടെടുക്കപ്പെട്ട മൈലാപ്പൂരിലെ ശവകുടീരം തെക്കുവടക്കായിട്ടാണ് നിര്‍മ്മിച്ചിരിക്കുന്നത്. ഈ ശവകുടീരത്തിന്റെ മുകളിലൊ, കെട്ടിടത്തിന്റെ മുന്‍പിലോ നാട്ടപ്പെട്ട കുരിശുകള് ഇല്ലായിരുന്നു. എന്നാല് കെട്ടിടത്തിനുള്ളിലെ മര ഉരുപ്പടികളിലും (ഉത്തരം, കട്ടിള, ജനാല മുതലായവ) ഭിത്തികളിലും ധാരാളം കുരിശടയാളങ്ങള് ഉണ്ടായിരുന്നതായി പോര്‍ട്ടുഗീസുകാര് പറയുന്നു. കെട്ടിടം കൈവശപ്പെടുത്തിയശേഷം പോര്‍ട്ടുഗീസുകാര് കൊത്തിച്ചതാണ് ഈ കുരിശടയാളങ്ങള് എന്നു ന്യായമായും ഊഹിക്കാം. മൈലാപ്പൂര് ഭാഗത്തു ഒരൊറ്റ ക്രൈസ്തവ കുടുംബത്തെപോലും കണ്ടെത്താന് സാധിച്ചില്ല എന്നു പോര്‍ട്ടുഗീസുകാര് സമ്മതിക്കുന്നു. മാര്‍ത്തോമ്മാശ്ലീഹാ മദ്രാസില് എത്തി യിരുന്നു എങ്കില് അവിടെയും കേരളത്തിലെ പോലെ മാര്‍ത്തോമ്മാക്രൈസ്തവര് എന്നഭിമാനിക്കുന്ന ക്രൈസ്തവ കുടുംബക്കാര് കാണുമായിരുന്നു.\nഎ.ഡി. 1547 നോടു അടുത്താണ് പോര്‍ട്ടുഗീസുകാര് വടക്കുക്കൂര് രാജ്യം കീഴടക്കി കടുത്തുരുത്തി കേന്ദ്രമാക്കി ഭരണം ആരംഭിച്ചത്. കടുത്തുരുത്തി വലിയ പള്ളിയുടെ പുരാവസ്തു ശേഖരത്തില് നിന്നും അവര്‍ക്കു രണ്ടു പേര്‍ഷ്യന് കുരിശുകള് ലഭിച്ചു. കടുത്തുരുത്തി ഭാഗത്തുണ്ടായിരുന്ന മാര്‍ഗ്ഗക്കാരുടെ പൂര്‍വ മതത്തിലെ (പേര്‍ഷ്യന്‍മതം അല്ലെങ്കില് മനിക്കേയന്‍മതം) കുരിശായിരുന്നു അത്. യഥാര്‍ത്ഥ ലോകരക്ഷകന് റൂഹാദക്കുദിശാതമ്പുരാന്റെ അവതാരമായി പേര്‍ഷ്യയില് ജനിച്ച 'മാനി' ആയിരുന്നു എന്നു വിശ്വസിച്ചിരുന്നവരാണ് പേര്‍ഷ്യന് മതക്കാര്. മാനിയുടെ പ്രതിരൂപമാണ് പേര്‍ഷ്യന് കുരിശിന്റെ മുകളില് തലകുത്തിനില്‍ക്കുന്ന പ്രാവ്. ഇതാണ് 'മാര്‍ത്തോമ്മാക്കുരിശ്' എന്ന മൊഴിമാറ്റം നടത്തി മാര് ജോസഫ് പവ്വത്തിന് സീറോ മലബാര് സഭയില് അടിച്ചേല്പിച്ചത്. ഈ ശീശ്മക്കുരിശിന്റെ പ്രചരണത്തിനു ചങ്ങനാശ്ശേരി രൂപതയുടെ വകയായിരുന്ന കോടിക്കണക്കിനു രൂപാ മാര് പവ്വത്തില് ചിലവഴിച്ചു. കാഴ്ചയില് ഭംഗിയുണ്ടായിരുന്ന വെറും കുരിശുകളുടെ സ്ഥാനത്തു അഭംഗിയുള്ള മാര്‍ത്തോമ്മാ കുരിശ് വയ്പ്പിച്ചു ദേവാലങ്ങളുടെ ശില്പഭംഗി നശിപ്പിച്ചതു ഇദ്ദേഹമാണ്.\nകടുത്തുരുത്തിയില് നിന്നും കിട്ടിയ രണ്ടു പേര്‍ഷ്യന് കുരിശുകളില് ഒന്നാണ് കോട്ടയം വലിയ പള്ളിയില് വിശ്വാസികളുടെ എതിര്‍പ്പിനെ അവഗണിച്ചു പോര്‍ട്ടുഗീസുകാര് ബലമായി വച്ചത്. ആപള്ളിയുടെ വലത്തെ ചെറിയ അള്‍ത്താരയില് വച്ചിരിക്കുന്ന പേര്‍ഷ്യന് കുരിശിനു ക്രിസ്തുവിന്റെ കുരിശിനടുത്ത ബഹുമാനമോ ആരാധനയോ നാളതുവരെയും കാനായിക്കാര് പോലും നല്‍കിയിട്ടില്ല. രണ്ടാമത്തെ പേര്‍ഷ്യന് കുരിശാണ് പെരിയമലയുടെ ഉച്ചിയില് നിന്നും പൊര്‍ട്ടുഗീസുകാര് കുഴിച്ചെടുത്തതായി പറയുന്നത്. ഇതൊക്കെ ഗവേഷണ പരമായി തെളിയിക്കപ്പെട്ട വസ്തുതകളാണ്. മണ്ണില് കിടന്നാല് ഉണ്ടാകാവുന്ന പരുക്കുകള് പെരിയമലയിലെ പേര്‍ഷ്യന് കുരിശില് കാണുന്നില്ല.\n1547-ല് പെരിയമലക്കുരിശ് കണ്ടെതുത്തതായ വ്യാജരേഖ പോര്‍ട്ടുഗീസുകാര് ചമക്കുന്നതിനുമുമ്പു എഴുതപ്പെട്ട അനേകം ചരിത്രഗ്രന്ഥങ്ങളുണ്ട്. (ഉദാ: 1540 ല് പ്രസിദ്ധീകരിച്ച ഫ്രാന്‍സിസ്‌ക്കോ അല്‍ഡ്രാദയുടെ ചരിത്രകൃതി) അവകളനുസരിച്ചു തോമ്മാശ്ലീഹ കുത്തേറ്റു മരിച്ചുവീണതു ചിന്നമലയിലുള്ള ഗുഹയില്‍തന്നെയാണ്. പെരിയമലയെ ബന്ധപ്പെടുത്തി ഉണ്ടാക്കിയ കള്ളക്കഥ ചമച്ചശേഷം എഴുതപ്പെട്ട പോര്‍ട്ടുഗീസു ചരിത്രരേഖകളിലാണ് കുത്തേറ്റു മരണാസന്നനായ ശ്ലീഹായെ നാലുകിലോമീറ്റര് ദൂരം ഓടിച്ചു പെരിയമലയുടെ ഉച്ചിയില് കയറ്റിയത്. അവിടെ ശ്ലീഹാ സ്ഥാപിച്ച കുരിശില് പിടിച്ചു ചാവാന് വേണ്ടിയാണത്രേ ഓടിയത്. ശ്ലീഹായെ പെരിയമലയില് തന്നെ അടക്കാതെ 15 കിലോ മീറ്റര് അകലെയുള്ള മൈലാപ്പൂരിലേക്കു എന്തിനുകൊണ്ടുപോയി എന്നൊരു ചോദ്യവും ഇവിടെ അവശേഷിക്കുന്നു. എങ്കില് പോര്‍ട്ടുഗീസുകാര്‍ക്കു മൈലാപ്പൂര് സ്വന്തമാക്കാന് സാധിക്കുമായിരുന്നില്ല.\nതോമ്മാശ്ലീഹായുടെ അസ്ഥികള് പോര്‍ട്ടുഗീസുകാര് മദ്രാസിലുള്ള മൈലാപ്പൂരില് നിന്നു കണ്ടെടുത്തതായ കള്ളക്കഥകള് അടങ്ങിയ ചരിത്രഗ്രന്ഥങ്ങള് റോമിലെത്തിയത് 1560 കളിലാണ്. ഇറ്റലിയിലുള്ള മെത്രാന്മാര് പോര്‍ട്ടുഗീസുകാരുടെ അവകാശവാദത്തെ ശക്തിയുക്തം എതിര്‍ത്തു. അവരുടെ ചരിത്രകൃതികള് വെറും കാല്പനികമാണെന്നു ഈ മെത്രാന്മാര് പ്രഖ്യാപിച്ചു. ഈ സമയത്താണ് തുര്‍ക്കികള് ഓര്‍ത്താനാ പട്ടണം പിടിച്ചടക്കിയശേഷം മാര്‍ത്തോമ്മായുടെ തിരുശേഷിപ്പുകള് സൂക്ഷിച്ചിരുന്ന ദേവാലയം അഗ്നിക്കിരയാക്കിയത്. തുര്‍ക്കികള് പട്ടണം വിട്ടുപോയശേഷം അവിടത്തെ ക്രിസ്ത്യാനികള് ദേവാലയത്തിന്റെ മദ്ബഹായുടെ അടിഭാഗത്തുള്ള മാര്‍ബിള് കല്ലറയില് നിക്ഷേപിച്ചിരുന്ന പേടകം പരിശോധിച്ചു തോമ്മാശ്ലീഹായുടെ അസ്ഥികള് അതിനുള്ളില് ഭദ്രമായി ഇരിപ്പുള്ളതായി ഉറപ്പുവരുത്തി.\nഎ.ഡി. 1566 നവംബര് 16-ാം തീയതി ഏതാനും കത്തോലിക്കാ ബിഷപ്പന്മാരുടെ സാന്നിദ്ധ്യത്തില് ഒരു 'പബ്ലിക്കു നോട്ടറി'യായ ജോസഫ് മസ്സാറിയസ്സിന്റെ സാക്ഷ്യത്തോടുകൂടി തിരുശേഷിപ്പുകള് മുതലായവയ്ക്കു ഒരു പ്രമാണരേഖ ഉണ്ടാക്കി ഒപ്പുവച്ചെന്നും, തിരുശേഷിപ്പുകള് കേടുകൂടാതെ ആ പള്ളിയാല് ഇന്നും സൂക്ഷിച്ചു പോരുന്നു എന്നും മെഡ്‌ലിക്കോടു (Medlycott-p.116) പ്രസ്താവിക്കുന്നു.\nഇറ്റലിയിലെ മെത്രാന്മാരുടെ മേല് പറഞ്ഞ സാക്ഷ്യപ്പെടുത്തിയ രേഖയും മാര്‍ത്തോമ്മാശ്ലീഹായുടെ ദക്ഷിണേന്ത്യയിലെ പ്രേഷിതവേലയെ പറ്റിയും രക്തസാക്ഷിത്വത്തെ പറ്റിയും പോര്‍ട്ടുഗീസു ചരിത്രകാരന്മാര് എഴുതി ഉണ്ടാക്കിയ ചരിത്രഗ്രന്ഥങ്ങളും ഒത്തുനോക്കിയശേഷമാണ് ബനഡിക് 16-ാമന് മാര്‍പ്പാപ്പാ മേല് പറഞ്ഞ പ്രസ്ഥാവന നടത്തിയത്. അതു തിരുത്തിക്കണ്ട ഉത്തരവാദിത്വം സീറോമലബാര് സഭാ നേതൃത്വത്തിനുണ്ട്. പലകാര്യങ്ങളിലും മാപ്പു പറഞ്ഞ മാര്‍പ്പാപ്പ ഈ വിഷയത്തിലും മാപ്പു പറയിപ്പിക്കുവാന് സീറോ-മലബാര് സഭാനേതൃത്വത്തിനുസാധിക്കും. മൈലാപ്പൂരിലെ ദേവാലയത്തില് പ്രദര്‍ശിപ്പിച്ചിരിക്കുന്ന തോമ്മാശ്ലീഹായുടെ കബറിടവും അസ്ഥികൂടവും വ്യാജമായതുകൊണ്ടു അതു നീക്കം ചെയ്യിക്കാനും പെരിയമല (സെന്റ് തോമസ് മൗണ്ട്) യിലെ ലത്തീന് പള്ളിയിലെ പേര്‍ഷ്യന് കുരിശിനെപ്പറ്റി എഴുതി പ്രദര്‍ശിപ്പിച്ചിരിക്കുന്ന പരസ്യബോര്‍ഡിലെ വിഷയങ്ങള് വസ്തുതകളല്ലാത്തതുകൊണ്ട് ആ ബോര്‍ഡു തല്‍സ്ഥാനത്തു നിന്നും നീക്കം ചെയ്യിക്കാനും സീറോ മലബാര് സഭാനേതൃത്വം വേണ്ട മേല് നടപടികള് സ്വീകരിക്കണമെന്നു സഭാമക്കള് ആവശ്യപ്പെടുന്ന ഒരു കാലം ഉണ്ടാകും എന്നു പ്രതീക്ഷിക്കുന്നു.\nഇതൊടൊപ്പം കൊടുങ്ങല്ലൂരില് ഉണ്ടായിരുന്ന മര്‍ത്തോമ്മായുടെ കബറിടവും ശ്ലീഹാ വധിക്കപ്പെട്ട സ്ഥലവും കണ്ടെത്തുന്നതിനു പ്രാപ്തിയുള്ള ചരിത്ര ഗവേഷകരെ സഭാനേതൃത്വം ഉടന് നിയോഗിക്കേണ്ടതാണ്. അവരുടെ ഗവേഷണത്തില് കൂടി പല അപ്രീയ സത്യങ്ങളും പുറത്തുവരുന്നതു സാരമില്ല എന്ന് സഭാനേതൃത്വം കരുതണം. ഇക്കാര്യത്തില് വിശ്വാസികളുടെ സമ്മര്‍ദ്ദം ഉണ്ടാകുമെന്നു നമുക്കു പ്രതീക്ഷിക്കാം. ഈ ഗവേഷണഗ്രന്ഥം ക്രിസ്തുശിഷ്യന് മാര്‍ത്തോമ്മാ കേരളത്തില് വന്നു സുവിശേഷം പ്രസംഗിച്ചു എന്നതിന്റെ ചരിത്രരേഖയായി എന്നെന്നും നിലനില്‍ക്കും.\nPosted by jos antony at 9:16 AM 1 comment:\nമുണ്ടുടുക്കാത്തനാട്ടില് വെളുത്തേടന് മുണ്ടുടുപ്പ...\nമാര്‍ത്തോമ്മാശ്ലീഹാ കൊല്ലപ്പെട്ടതും സംസ്‌ക്കരിക്കപ...\nPope Francis Suspends Bishop Tebartz-van Elst\nഹിന്ദുശാസ്ത്രവും പശുവെന്ന ദിവ്യമൃഗവും\nമണ്ണയ്ക്കനാട് പള്ളി വികാരിക്കെതിരെ പ്രതിഷേധയോഗം\nപി സി ജോര്‍ജും മകനും വേട്ടയാടുന്നുവെന്ന് ഇന്ദുലേഖയ...\nFor me it's very difficult to follow both Church ...\nOur "Life" is an amazing opportunity.\nനേര്ക്കാ ഴ്ചകള് !\nപിതാവും പുത്രനും ഭയപ്പെടുത്തുന്നതാരെ?\nവടക്കെ അമേരിക്കയിലെ ക്‌നാനായ പ്രതിസന്ധി: ഒരു അവലോ...\nഎന്റെ സ്വപ്‌നത്തില് വന്ന യേശു\nശാസ്ത്രീയമായ കണ്ടെത്തലുകളിലൂടെ ആത്മീയത\nGerman bishop in Rome to discuss luxury residence ...\nOfficials Order Clients to Close Accounts as Part ...\nആഡംബരവും സുഖാസക്തിയും അക്രമമാണ്\nGerman Catholics take 'luxury bishop' scandal to p...\nപ്രൊഫസര് സി. സി ജേക്കബിന്റെ മൃതസംസ്‌കാരചടങ്ങ് സാം...\nWhat6World Religions Have To Say About Vegetaria...\nപുരോഹിതന്റെ തന്നിഷ്ടത്തിനെതിരെ മണ്ണയ്ക്കനാട് ചര്...\nഅരമനക്കോടതികളും പുരോഹിതരുടെ 'വിചാരണാരതി'യും\n“ജല സ്നാനം ഒരു പഠനം” എന്ന പുസ്തകം വിവാദമായി; പരേതന...\nഇന്നത്തെ ചില പള്ളികളില് പോയാല് ഇങ്ങനെ തോന്നിയേക്...\nഒരു പുതിയ സഭ\n-:Marunadan Malayali:- - arch diocese of verapoly ...\nCall me Tu (You), not Excellency!\nമാർപാപ്പായുടെ 'ഞാൻ പാപി' സഭയുടെ പാപം


വര്‍ക്കേഴ്സ് ഫോറം: എറിക് ഹോബ്സ്ബാം: വിപ്ലവങ്ങളുടെ ചരിത്രകാരന്\nവിഖ്യാത ബ്രിട്ടീഷ് ചരിത്രകാരനും മാര്‍ക്സിസ്റ്റ് ചിന്തകനുമായ എറിക് ഹോബ്സ്ബാം അന്തരിച്ചു. 95 വയസ്സായിരുന്നു. ന്യുമോണിയ ബാധിച്ച് ചികിത്സയിലായിരുന്ന ഹോബ്സ്ബാമിന്റെ അന്ത്യം തിങ്കളാഴ്ച പുലര്‍ച്ചെ ലണ്ടനിലെ റോയല് ഫ്രീ ഹോസ്പിറ്റലിലായിരുന്നു. ഭാര്യ മര്‍ലീന്. മൂന്നു മക്കളുണ്ട്.\n1936ല് ബ്രിട്ടീഷ് കമ്യൂണിസ്റ്റ് പാര്‍ടിയില് അംഗമായ അദ്ദേഹം ദശാബ്ദങ്ങളോളം പാര്‍ടി അംഗമായി തുടര്‍ന്നു. മരണംവരെ മാര്‍ക്സിസത്തില് ഉറച്ചവിശ്വാസം പുലര്‍ത്തി. കേംബ്രിജ് സര്‍വകലാശാലയില്‍നിന്ന് ഡോക്ടറേറ്റ് നേടിയ ഹോബ്സ്ബാം 1947ല് ലണ്ടന് സര്‍വകലാശാലയിലെ ബിര്‍ക്ബെക് കോളേജില് അധ്യാപകനായി. കമ്യൂണിസ്റ്റുകാരനായതിനാല് ഏറെ കാലം അദ്ദേഹത്തിന് സ്ഥാനക്കയറ്റം നിഷേധിക്കപ്പെട്ടു. ബ്രിട്ടന്റെയും അമേരിക്കയുടെയും അധിനിവേശയുദ്ധങ്ങളുടെ കടുത്ത വിമര്‍ശകനായിരുന്നു ഹോബ്സ്ബാം. പതിനെട്ടാംനൂറ്റാണ്ടിലെ ഫ്രഞ്ച് വിപ്ലവംമുതല് (1789) ഇരുപതാംനൂറ്റാണ്ടിന്റെ അവസാന പതിറ്റാണ്ടില് സോവിയറ്റ് യൂണിയന്റെ തകര്‍ച്ചവരെയുള്ള (1991) പാശ്ചാത്യചരിത്രം രേഖപ്പെടുത്തിയ നാലു കൃതികളാണ് ഹോബ്സ്ബാമിന്റെ പ്രധാന സംഭാവന. ദി ഏജ് ഓഫ് റവല്യൂഷന്: യൂറോപ് 1789-1848 (വിപ്ലവയുഗം), ദി ഏജ് ഓഫ് ക്യാപിറ്റല്: 1848-1875 (മൂലധനയുഗം), ദി ഏജ് ഓഫ് എംപയര്: 1875-1914 (സാമ്രാജ്യയുഗം), ദി ഏജ് ഓഫ് എക്സ്ട്രീംസ്: 1914-1991 (വിപരീതങ്ങളുടെ യുഗം) എന്നിവയാണ് ഈ നാലു കൃതികള്. കഴിഞ്ഞവര്‍ഷം പുറത്തിറങ്ങിയ "ഹൗ ടു ചേഞ്ച് ദ വേള്‍ഡ്: ടെയില്‍സ് ഓഫ് മാര്‍ക്സ് ആന്‍ഡ് മാര്‍ക്സിസം" ആണ് അവസാന കൃതി.\nഹോംബ്സ്ബാം എഴുതിയ മുപ്പതില്‍പ്പരം കൃതികളില് "ദ ജാസ് സീന്" എന്ന ജാസ് സംഗീത നിരൂപണ ഗ്രന്ഥവുമുണ്ട്. ന്യൂ സ്റ്റേറ്റ്സ്മാന് പത്രത്തിനുവേണ്ടി ഫ്രാന്‍സിസ് ന്യൂട്ടന് എന്ന പേരില് ഒരു പതിറ്റാണ്ട് ജാസ് നിരൂപണം എഴുതിയിരുന്നു. തെക്കന് യൂറോപ്യന് കൊള്ളക്കാരെക്കുറിച്ച് എഴുതിയ പ്രീമിറ്റിവ് റിബല്‍സ്(1959) ആണ് ആദ്യ പ്രശസ്ത പുസ്തകം. നിരവധി രാജ്യങ്ങളിലെ സര്‍വകലാശാലകള് ആദരബിരുദം സമ്മാനിച്ചിട്ടുണ്ട്. ന്യൂയോര്‍ക്കിലെ ന്യൂ സ്കൂള് ഫോര് സോഷ്യല് റിസേര്‍ച്ചിലും അധ്യാപകനായിരുന്നു. 1998ല് ബ്രിട്ടീഷ് സര്‍ക്കാര് കമ്പാനിയന് ഓഫ് ഓണര് ബഹുമതി സമ്മാനിച്ചു. 1917ല് ഈജിപ്തിലെ അലക്സാന്‍ഡ്രിയയില് ബ്രിട്ടീഷ് ജൂതകുടുംബത്തിലാണ് ജനിച്ചത്. പിതാവ് പോളിഷ് വംശജനായ ബ്രിട്ടീഷ് കൊളോണിയല് ഉദ്യോഗസ്ഥന് ലിയോപോള്‍ഡ് പേഴ്സി ഒബ്സ്ത്ബോം. മാതാവ് ഓസ്ട്രിയക്കാരി നെല്ലി ഗ്രൂണ്. ഓസ്ട്രിയ, ജര്‍മനി, ഇംഗ്ലണ്ട് എന്നിവിടങ്ങളിലായിരുന്നു വിദ്യാഭ്യാസം. 12-ാംവയസ്സില് പിതാവിനെയും 14-ാംവയസ്സില് മാതാവിനെയും നഷ്ടപ്പെട്ട് അനാഥനായ ഹോബ്സ്ബാമിനെയും സഹോദരിയെയും പിന്നീട് പിതൃസഹോദരനാണ് വളര്‍ത്തിയത്.1933ല് ജര്‍മനിയില് അധികാരത്തിലെത്തിയ ഹിറ്റ്ലര് ജൂതവേട്ട ആരംഭിച്ചതിനെതുടര്‍ന്ന് കുടുംബം ബ്രിട്ടനിലേക്ക് രക്ഷപ്പെടുകയായിരുന്നു.\nഹോബ്സ്ബാമിന്റെ കൊള്ളക്കാര് എന്ന കൃതി എങ്ങനെയാണ് കൊള്ളക്കാര് ഉണ്ടായതെന്നും കൊള്ളക്കാരുടെ പിറവി കൃഷിക്കാരെ ചൂഷണംചെയ്യുന്ന ഭൂപ്രഭുത്വത്തിലും കൊളോണിയല് വാഴ്ചയിലും ആണെന്നും സ്ഥാപിക്കുന്നു. ഹോബ്സ്ബാമിനെ അനുപമനായ ചരിത്രകാരനായി ഉയര്‍ത്തിയത് അദ്ദേഹത്തിന്റെ മാര്‍ക്സിസ്റ്റ് വീക്ഷണമാണ്. ഗോര്‍ഡന് ചെല്‍ഡ് തുടങ്ങിയ ബ്രിട്ടീഷ് മാര്‍ക്സിസ്റ്റ് ചരിത്രകാരന്മാരുമായി സഹകരിച്ച് ചരിത്രകാരന്മാരുടെ ശില്‍പ്പശാലയും കൂട്ടായ്മയും സംഘടിപ്പിക്കാന് 1950ല് ഹോബ്സ്ബാം പ്രധാന പങ്ക് വഹിച്ചു. മാര്‍ക്സിസം അദ്ദേഹത്തിന്റെ വീക്ഷണത്തിന് രൂപംനല്‍കിയെങ്കിലും മാര്‍ക്സ് എഴുതിയ കാര്യങ്ങളെല്ലാം അതുപോലെ ഉള്‍ക്കൊള്ളുന്ന സ്വഭാവം അദ്ദേഹത്തിന് ഇല്ലായിരുന്നു. ഒരു വിമര്‍ശനാത്മക സമീപനമാണ് അദ്ദേഹം കൈക്കൊണ്ടത്. എം എ ബേബി വിദ്യാഭ്യാസമന്ത്രിയായിരിക്കുമ്പോള് അദ്ദേഹത്തെ കേരളത്തിലേക്ക് ക്ഷണിച്ചിരുന്നെങ്കിലും അനാരോഗ്യവും വാര്‍ധക്യവും അദ്ദേഹത്തിന്റെ വരവിന് തടസ്സമായി. കേരളത്തിലെ ഇടതുപക്ഷ പ്രസ്ഥാനത്തിന്റെ ശക്തിയില് അദ്ദേഹത്തിന് നല്ല മതിപ്പുമായിരുന്നു.\nഹൗ ടു ചേഞ്ച് ദ വേള്‍ഡ് ടെയില്‍സ് ഒഫ് മാര്‍ക്സ് ആന്റ് മാര്‍ക്സിസം എന്ന കൃതിയെപ്പറ്റി ചന്ദ്രദത്ത് എഴുതിയ പുസ്തക പരിചയം താഴെ:\nദേശാഭിമാനി 02 ഒക്ടോബര് 2012\nLabels: ആദരാഞ്ജലി, ചരിത്രം, ദര്‍ശനം, രാഷ്ട്രീയം


പ്രവാസികൾക്കുള്ള സൗജന്യ ക്വാറന്‍റൈന്; നിലപാടില് മലക്കം മറി‍ഞ്ഞ് മന്ത്രി കെടി ജലീൽ | kt jaleel stand on free quarantine\nപ്രവാസികൾക്കുള്ള സൗജന്യ ക്വാറന്‍റൈന്; നിലപാടില് മലക്കം മറി‍ഞ്ഞ് മന്ത്രി കെടി ജലീൽ\nThiruvananthapuram, First Published 31, May 2020, 12:06 AM\nമടങ്ങിവരുന്ന എല്ലാ പ്രവാസികൾക്കും സൗജന്യക്വാറന്റെൻ എന്ന മുൻ നിലപാടിൽ നിന്നാണ് മന്ത്രി കെ ടി ജലീൽ മലക്കം മറിഞ്ഞത്.\nതിരുവനന്തപുരം: പ്രവാസികൾക്കുള്ള സൗജന്യ ക്വാറന്റൈനിൽ മലക്കം മറി‍ഞ്ഞ് മന്ത്രി കെ ടി ജലീൽ. മടങ്ങിവരുന്ന എല്ലാ പ്രവാസികൾക്കും സൗജന്യക്വാറന്റെൻ എന്ന മുൻ നിലപാടിൽ നിന്നാണ് മന്ത്രി കെ ടി ജലീൽ മലക്കം മറിഞ്ഞത്. വിദേശത്ത് നിന്ന് വന്നവരിൽ ആരോഗ്യപ്രശ്നമുള്ളവർക്കാണ് സൗജന്യ ക്വാറന്‍റൈനെന്നാണ് നേരത്തെ പറഞ്ഞതെന്നായിരുന്നു മന്ത്രിയുടെ വിശദീകരണം.\nആരോഗ്യപ്രവർത്തകർക്ക് മാത്രമാണ് സൗജന്യക്വാറന്റെനെന്ന് നേരത്തെ ഒരിടത്തും മന്ത്രി വിശദീകരിച്ചിരുന്നില്ല. അതേസമയം ക്വാറന്റെന് പണം ഈടാക്കാനുള്ള തീരുമാനത്തിനെതിരെ യുഡിഎഫ് പ്രതിഷേധം ശക്തമാക്കി. എംഎൽഎമാരുടേയും എംപിമാരുടേയും നേതൃത്വത്തിൽ സെക്രട്ടറിയേറ്റിന് മുന്നിലും കളക്ടേറ്റുകൾക്ക് മുന്നിലും ധർണ്ണ നടത്തി. സെക്രട്ടറിയേറ്റിന് മുന്നിൽ സംസ്ഥാനനേതാക്കളുടെ നേതൃത്വത്തിലായിരുന്നു പ്രതിഷേധം.\nപ്രവാസികളുടെ ക്വാറന്റൈന് പണം ഈടാക്കാനുള്ള നടപടി പിൻവലിക്കാത്തത് മുഖ്യമന്ത്രിയുടെ ധിക്കാരമാണെന്ന് പ്രതിപക്ഷനേതാവ് രമേശ് ചെന്നിത്തല ആരോപിച്ചു. മടങ്ങിവരുന്നവർക്ക് പ്രത്യേകപാക്കേജ് വേണമെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രന് പറഞ്ഞു. സർക്കാർ തെറ്റ് തിരുത്തണമെന്ന് മുൻ മുഖ്യമന്ത്രി ഉമ്മൻചാണ്ടി ആവശ്യപ്പെട്ടു. കൊച്ചിയിൽ യുഡിഎഫ് കൺവീനർ ബെന്നി ബെഹന്നാനും കോഴിക്കോട് പ്രതിപക്ഷഉപനേതാവ് എം കെ മുനീറും ധർണ്ണ ഉദ്ഘാടനം ചെയ്തു.\nLast Updated 31, May 2020, 12:06 AM\nfree quarantine for expats\nkt jaleel stand on free quarantine


ഉപതിരഞ്ഞെടുപ്പുകൾ വരുമ്പോൾ യാഥാർഥ്യം ജനം തിരിച്ചറിയും |\nOct 18, 2019, 11:33 PM IST\nമൂന്നാമതൊരാളെ വളരാൻ ഒരിക്കലും രണ്ടുകൂട്ടരും അനുവദിക്കില്ലെന്നതിനാൽ രണ്ടുശക്തികളെയും ഒരേസമയം നേരിടേണ്ട സ്ഥിതിയാണ് എൻ.ഡി.എ.യ്ക്ക്. ഭാവാത്മകരാഷ്ട്രീയത്തിൽ വിശ്വസിക്കുകയും ജയിക്കാനായി എൻ.ഡി.എ. മത്സരിക്കുകയും ചെയ്യുന്നു. കേന്ദ്ര സർക്കാരിന്റെ നേട്ടങ്ങൾ ജനങ്ങളോടുപറഞ്ഞും അവരുടെ വിശ്വാസം ആർജിച്ചും ജയിക്കുക എന്നതാണ് എൻ.ഡി.എ.യുടെ ലക്ഷ്യം\nഈ തിരഞ്ഞെടുപ്പിന്റെ പ്രത്യേകത, എൽ.ഡി.എഫും യു.ഡി.എഫും അവരുടെ കുന്തമുന എൻ.ഡി.എ.യ്ക്കുനേരെ തിരിച്ചുവിടുന്നു എന്നതാണ്. എൻ.ഡി.എ. തോൽക്കണമെന്നു എല്ലായിടവും അവർ പറയുന്നു. ഇതൊരു നിഷേധരാഷ്ട്രീയമാണ്. കാരണം, രണ്ടുകൂട്ടരും മാറിമാറി തദ്ദേശ സ്ഥാപനങ്ങളും സംസ്ഥാനവും ഭരിച്ചവരാണ്. ഇവരുടെ ഭരണ പരാജയത്തെപ്പറ്റി ജനം ഇന്ന് ബോധവാന്മാരാണ്.\nമൂന്നാമതൊരാളെ വളരാൻ ഒരിക്കലും രണ്ടുകൂട്ടരും അനുവദിക്കില്ലെന്നതിനാൽ രണ്ടുശക്തികളെയും ഒരേസമയം നേരിടേണ്ട സ്ഥിതിയാണ് എൻ.ഡി.എ.യ്ക്ക്. ഭാവാത്മകരാഷ്ട്രീയത്തിൽ വിശ്വസിക്കുകയും ജയിക്കാനായി എൻ.ഡി.എ. മത്സരിക്കുകയും ചെയ്യുന്നു. കേന്ദ്ര സർക്കാരിന്റെ നേട്ടങ്ങൾ ജനങ്ങളോടുപറഞ്ഞും അവരുടെ വിശ്വാസം ആർജിച്ചും ജയിക്കുക എന്നതാണ് എൻ.ഡി.എ.യുടെ ലക്ഷ്യം. ജനങ്ങളുടെ അടിസ്ഥാനപ്രശ്‌നങ്ങൾ പരിഹരിക്കുന്നതിൽ കേരളം ഭരിച്ച രണ്ടുമുന്നണികളുടെയും സർക്കാരുകൾ പരാജയപ്പെട്ടതിനാൽ ജനം മാറ്റം ആഗ്രഹിക്കുന്നു എന്നതൊരു സത്യമാണ്. ഈ അവസ്ഥയ്ക്കൊരു മാറ്റം ഉണ്ടാക്കണമെന്ന ആഗ്രഹത്തോടെയാണ് എൻ.ഡി.എ. ജനങ്ങളെ സമീപിക്കുന്നതും വ്യാപകമായ സ്വീകാര്യത ഏറ്റുവാങ്ങുന്നതും.\nസംസ്ഥാനത്തിന്റെ ക്ഷേമപ്രവർത്തനങ്ങൾക്ക് കേന്ദ്ര സർക്കാർ കോടിക്കണക്കിനു രൂപ നൽകിയെന്ന കാര്യം പൂർണമായും തമസ്‌കരിക്കാനും തെറ്റിദ്ധരിപ്പിക്കാനുമാണ് ഇരു മുന്നണികളും ശ്രമിക്കുന്നത്. തൊഴിലുറപ്പ് പദ്ധതിക്ക് 2018-’19ൽ 2355 കോടിയാണ് കേന്ദ്രം നൽകിയത്. 2017-‘18ൽ 1854 കോടി നൽകി. എന്നാൽ, പാവപ്പെട്ട തൊഴിലാളികളോട് സി.പി.എമ്മും സംസ്ഥാന സർക്കാരും പറയുന്നത് കേരളമാണിത് നടപ്പാക്കുന്നതെന്നാണ്. കേന്ദ്രം പണംതരുന്ന കാര്യം അവർ മറച്ചുവെക്കുന്നു. പ്രധാനമന്ത്രിയുടെ പാർപ്പിടനിർമാണ പദ്ധതിക്ക് കഴിഞ്ഞ രണ്ടുവർഷംകൊണ്ട് 121 കോടി രൂപ നൽകി. രണ്ടുവർഷംമുമ്പ് 563 കോടിയും. ഗ്രാമീണ റോഡുവികസനത്തിന് അഞ്ചുകൊല്ലത്തിനിടെ 750 കോടി നൽകി. ഗ്രാമീണ കൗശൽ യോജനയിൽ കഴിഞ്ഞവർഷംമാത്രം നൽകിയത് 100 കോടി. ഗ്രാമീണരുടെ ജീവനോപാധികൾക്കായി 135 കോടി. കുടിവെള്ള വിതരണത്തിനും മറ്റ് അടിസ്ഥാനസൗകര്യ വികസനത്തിനുമൊക്കെയായി വൻതുക നൽകിയിട്ടും അതെല്ലാം മറച്ചുവെക്കുന്നു.\nഅന്നം, വെള്ളം, മണ്ണ്, പാർപ്പിടം, ആരോഗ്യം, വിദ്യാഭ്യാസം തുടങ്ങിയവയാണ് ഓരോ പൗരന്റെയും അടിസ്ഥാനപരമായ ആവശ്യങ്ങൾ. ഇത് ഉറപ്പാക്കാൻ നരേന്ദ്രമോദി സർക്കാർ നൽകിയ ഉറപ്പുകൾ പാലിച്ചിട്ടുണ്ട്. എല്ലാ വീടുകളിലും കുടിവെള്ളമെത്തിക്കുകയാണ് അടുത്ത ലക്ഷ്യം. ഇതിനുള്ള പദ്ധതികളുമായാണ് ജലശക്തിമിഷന്റെ പ്രവർത്തനം. കേരളത്തിലെ 44 നദികൾ പുനരുജ്ജീവിപ്പിക്കാനുള്ള യത്നത്തിലേക്ക് പ്രവേശിക്കുകയാണ് കേന്ദ്രസർക്കാർ. രണ്ടുദിവസം മഴപെയ്താൽ കേരളത്തിൽ വെള്ളപ്പൊക്കം, രണ്ടുദിവസം വെയിൽ കണ്ടാൽ രൂക്ഷമായ കുടിവെള്ളക്ഷാമം. ഇതിൽനിന്നുള്ള മോചനത്തിന് കേന്ദ്രസർക്കാരിലാണ് കേരളജനത പ്രതീക്ഷയർപ്പിക്കുന്നത്. കേരളത്തിലെ കുന്നുകളും കാവുകളും കുളങ്ങളും പാടശേഖരങ്ങളും നദികളും ഇത്ര പരിതാപകരമായി നശിച്ചതിന്റെ ഉത്തരവാദിത്വത്തിൽനിന്ന് ഇവിടെ ഇതുവരെ ഭരിച്ച സർക്കാരുകൾക്ക് ഒഴിഞ്ഞുമാറാനാകുമോ?\nനിക്ഷേപസൗഹൃദ സംസ്ഥാനമല്ലാതായി മാറി\nകേരളത്തിന്റെ സമഗ്ര വികസനത്തിന് എന്തു സംഭാവനയാണ് ഇവർ നൽകിയത്? കോടിക്കണക്കിന് രൂപ കടം വാങ്ങിയതുമൂലം രൂക്ഷമായ സാമ്പത്തിക പ്രതിസന്ധിയിൽ കേരളത്തെ എത്തിച്ചിരിക്കുകയാണ് അവർ. മൂന്നുലക്ഷം കോടി രൂപയാണ് ഏറ്റവും ഒടുവിലത്തെ കണക്കനുസരിച്ച് കേരളത്തിന്റെ കടം. മൂന്നേകാൽകോടി ജനസംഖ്യയുള്ള കേരളത്തിന് ഇത്ര ഭാരിച്ചകടം എങ്ങനെ ഉണ്ടായെന്ന് എൽ.ഡി.എഫും യു.ഡി.എഫും പറയണം. ആളോഹരിവരുമാനം നിർണയിക്കാനാവാത്തവിധം പാപ്പരായ കേരളത്തിന് എന്തുമേൽ ഗതിയാണിനിയുണ്ടാവുക?\nപുതിയ തൊഴിൽസംരംഭങ്ങൾ ഇവിടുണ്ടാകുന്നില്ല. നിക്ഷേപമിറക്കാൻ ഇവിടെയുള്ളവരോ പുറത്തുള്ളവരോ തയ്യാറാകുന്നില്ല. കേരളം നിക്ഷേപസൗഹൃദ സംസ്ഥാനമല്ലാതായി. സമീപകാലത്ത് നിക്ഷേപകരെ തേടി ഗൾഫിൽ യാത്രചെയ്ത മുഖ്യമന്ത്രിയുടെ അവകാശവാദം പതിനായിരം കോടിയുടെ വാഗ്ദാനം ഉണ്ടായെന്നാണ്. പക്ഷേ, തിരുവനന്തപുരം വിമാനത്താവള വികസനത്തിന് നിക്ഷേപമിറക്കാൻ അദാനിയെ അനുവദിക്കില്ല എന്നുപറയുന്ന മുഖ്യമന്ത്രി നിക്ഷേപകർക്ക് നേരെ ‘ചുവപ്പുകൊടി’ കാട്ടുകയല്ലേ ചെയ്യുന്നത്. കേരളത്തിൽ നിക്ഷേപത്തിനു തയ്യാറാകാതെ പുറത്തുപോയി മലയാളികൾ വ്യവസായം നടത്തുന്നത് എന്തുകൊണ്ടാണെന്നു ആത്മപരിശോധന നടത്തേണ്ടത് മാറിമാറി കേരളം ഭരിച്ചവരാണ്.\nകാർഷികരംഗത്ത് വൻതിരിച്ചടിയാണ് കേരളം നേരിടുന്നത്. പ്രതിവർഷം 46 ലക്ഷം ടൺ അരിയാണ് കേരളത്തിനുവേണ്ടത്. ഉത്പാദനം വെറും ആറുലക്ഷവും. ആറുലക്ഷം ഹെക്ടറുണ്ടായിരുന്ന നെൽവയൽ രണ്ടരലക്ഷമായി കുറഞ്ഞു. അതേസമയം കൃഷിയിറക്കി, വിളവുണ്ടാക്കി ഭക്ഷ്യരംഗത്ത് മാറ്റമുണ്ടാക്കാനാണ് കേന്ദ്രസർക്കാർ ആറായിരംരൂപ കർഷകർക്ക് നൽകിയത്. ഇത്തരത്തിലുള്ള കർഷകാശ്വാസ നടപടി കേരളത്തിന് ഇല്ല.\nകടുത്ത സാമ്പത്തിക പ്രതിസന്ധിയിലേക്കും ഗുരുതരമായ മാന്ദ്യത്തിലേക്കും കൂപ്പുകുത്തുന്ന കേരളത്തിലെ ട്രഷറി, സ്തംഭനാവസ്ഥയിലേക്ക് നീങ്ങുന്നു. ആരോഗ്യ, വിദ്യാഭ്യാസ മേഖലകളിൽ അനാവശ്യ തസ്തികകൾ സൃഷ്ടിച്ച് റവന്യൂവരുമാനത്തിന്റെ നല്ലൊരുഭാഗവും ശമ്പളയിനത്തിൽ നൽകി. അനാവശ്യ ചെലവുകൾ നിയന്ത്രിക്കാൻ കഴിയാത്തതാണ് ഇപ്പോഴത്തെ സാമ്പത്തികപ്രതിസന്ധിക്കു കാരണം. അതേസമയം, ആഗോള സാമ്പത്തികസാഹചര്യം മോശമായി തുടരുന്നുണ്ടെങ്കിലും ഏറ്റവും വേഗം വളരുന്ന സമ്പദ് വ്യവസ്ഥയെന്ന നേട്ടം ഇന്ത്യയ്ക്കുണ്ടെന്ന് അന്താരാഷ്ട്ര നാണയനിധി പറഞ്ഞത് മറക്കരുത്. ഇന്ത്യയുടെ ചിത്രം ശോഭനമാണെന്നു ഐ.എം.എഫും ലോകബാങ്കും വ്യക്തമാക്കിയിട്ടുമുണ്ട്.\nമറ്റു സംസ്ഥാനങ്ങളുമായി തട്ടിച്ചുനോക്കുമ്പോൾ കേരളത്തിലെ ക്രമസമാധാന നില അതിഗുരുതരമാണ്. കൂടത്തായി കേസ് മഞ്ഞുകട്ടയുടെ ഒരറ്റം മാത്രം. ഇത്രയും കൊലപാതകങ്ങൾ നടത്തിയ പ്രതി വൈകിമാത്രം പോലീസ് പിടിയിലായത് സർക്കാരുകളുടെ ദയനീയ പരാജയമാണ്.\nഫലപ്രദമായി വിനിയോഗിക്കാത്ത സഹായധനങ്ങൾ\nപ്രളയത്തിൽപ്പെട്ടവർക്ക് അടിയന്തര ആശ്വാസമായി പ്രഖ്യാപിച്ച പതിനായിരം രൂപപോലും കിട്ടാത്തവർ ഇന്നുമുണ്ട്. തകർന്ന 58,000 വീടുകളിൽ 30 ശതമാനം പോലും പുനർനിർമിക്കാനോ കേടുപാടു തീർക്കാനോ സർക്കാരിനായില്ല. ഓഖി ദുരന്തത്തിനിരയായവർക്ക് കേന്ദ്രം തന്ന സഹായധനംപോലും ഫലപ്രദമായി ചെലവാക്കാൻ സർക്കാരിന് കഴിഞ്ഞില്ല. പ്രളയകാലത്ത് പ്രധാനമന്ത്രി കേരളം സന്ദർശിക്കുകയും ആവശ്യപ്പെട്ട സഹായം നൽകുകയും ചെയ്തു.\nശബരിമലയിൽ വിശ്വാസസംരക്ഷണത്തിന് പ്രതിജ്ഞാബദ്ധമാണെന്നു രണ്ടുമുന്നണികളും പറയുന്നത് പച്ചനുണയാണ്. തിരഞ്ഞെടുപ്പുകാലത്ത് വോട്ടുകിട്ടാൻ എന്തുംപറയാനുള്ള രണ്ടുമുന്നണികളുടെയും വൈദഗ്ധ്യത്തെയാണിത് തുറന്നുകാട്ടുന്നത്. ശബരിമലയിലെ ആചാരങ്ങൾ ചോദ്യം ചെയ്യപ്പെട്ടപ്പോൾ കാഴ്ചക്കാരായി നിന്നവരാണ് കോൺഗ്രസ്. സി.പി.എമ്മാകട്ടെ, ആചാരങ്ങളെ പിഴുതെറിയുന്നതാണ് നവോത്ഥാനമെന്നു തെറ്റിദ്ധരിപ്പിക്കാനാണ് ശ്രമിച്ചത്. എന്നാൽ, ഐതിഹാസികവും സുശക്തവുമായ പ്രക്ഷോഭം നടത്തിയും ഒട്ടേറെ ത്യാഗം സഹിച്ചുമാണ് എൻ.ഡി.എ. വിശ്വാസസംരക്ഷണത്തിനുവേണ്ടി നിലകൊണ്ടത്. ഭക്തരുടെ താത്പര്യം സംരക്ഷിക്കുമെന്ന് പ്രകടനപത്രികയിൽ പറഞ്ഞ ഒരേയൊരു മുന്നണി എൻ.ഡി.എ.യാണ്. കേന്ദ്രം ഉടനെ നിയമനിർമാണം നടത്തുന്നതായിരുന്നു പ്രശ്‌നപരിഹാരമെന്ന വാദം ഒട്ടും ശരിയല്ല. പരമോന്നത നീതിപീഠത്തിന്റെ സമുന്നതമായ ഭരണഘടനാബെഞ്ച് വാദമെല്ലാം കേട്ടശേഷം വിധിപറയാൻ വെച്ചിരിക്കുന്ന കേസിൽ കേന്ദ്രം ഏകപക്ഷീയമായി നിയമനിർമാണം നടത്തണമെന്നു ഇപ്പോൾ പറയുന്നതും ശരിയല്ല. എന്നാൽ, കേരള നിയമസഭയിൽ അനൗദ്യോഗിക ബിൽ കൊണ്ടുവരാനോ പ്രമേയം അവതരിപ്പിക്കാനോ കോൺഗ്രസോ സി.പി.എമ്മോ തയ്യാറായില്ല. ശബരിമല വിമാനത്താവളം പണിയുമെന്നു മുഖ്യമന്ത്രി പറയുന്നു. 2500 കോടി രൂപ ചെലവുവരുന്ന ശബരി റെയിൽപ്പാത കൊണ്ടുവരാൻ കഴിയാത്തവരാണ് വിമാനത്താവളവുമായി ഇറങ്ങിയിരിക്കുന്നത്.\nജയിക്കേണ്ടത് സത്യവും ധർമവും\nഈ തിരഞ്ഞെടുപ്പിൽ സത്യവും നീതിയും ധർമവുമാണ് ജയിക്കേണ്ടത്. ജനങ്ങൾ സമഗ്ര വികസനം കാംക്ഷിക്കുന്നു. ഭരിച്ച രണ്ടുമുന്നണികളും അഴിമതിയും സ്വജനപക്ഷപാതവും കെടുകാര്യസ്ഥതയും ക്രമക്കേടും അധികാരദുർവിനിയോഗവും നടത്തിയെന്നു ജനത്തിനറിയാം. നരേന്ദ്രമോദി സർക്കാർ നടപ്പാക്കുന്ന ജനക്ഷേമപദ്ധതികളുടെ ഗുണഫലം കേരളത്തിനായി ചോദിച്ചുവാങ്ങാൻ എൻ.ഡി.എ. പ്രതിജ്ഞാബദ്ധമാണ്.\n(മിസോറം മുൻ ഗവർണറും ബി.ജെ.പി.യുടെ മുൻ സംസ്ഥാന അധ്യക്ഷനുമാണ് ലേഖകൻ)\nഅന്തിയുറങ്ങാൻ കൂരയോ, കുടിവെക്കാൻ ഇത്തരി മണ്ണോ ഇല്ലാത്തവരായി കേരളത്തിന്റെ കണക്കിലുള്ളത് ..


Why aren’t MS Dhoni, Shikhar Dhawan playing domestic cricket: Sunil Gavaskar- 'ധോണിയും ധവാനും എന്തുകൊണ്ട് ആഭ്യന്തര ക്രിക്കറ്റില് കളിക്കുന്നില്ല'; കടുത്ത വിമര്‍ശനവുമായി ഗവാസ്‌കര്\nWhy Arent Ms Dhoni Shikhar Dhawan Playing Domestic Cricket Sunil Gavaskar\n'ധോണിയും ധവാനും എന്തുകൊണ്ട് ആഭ്യന്തര ക്രിക്കറ്റില് കളിക്കുന്നില്ല'; കടുത്ത വിമര്‍ശനവുമായി ഗവാസ്‌കര്\nരണ്ടു പേരും നടന്നു കൊണ്ടിരിക്കുന്ന രഞ്ജി കളിക്കണമെന്ന് ഗവാസ്‌കര് അഭിപ്രായപ്പെട്ടു. പ്രത്യേകിച്ചും ധോണി\nDecember 04, 2018 04:41:55 pm\nമുംബൈ: മുന് ഇന്ത്യന് നായകന് എം.എസ്.ധോണിയും ഓപ്പണിങ് ബാറ്റ്‌സ്മാന് ശിഖര് ധവാനും ആഭ്യന്തര ക്രിക്കറ്റില് കളിക്കാത്തതിനെതിരെ ഇതിഹാസ താരം സുനില് ഗവാസ്‌കര്. ലോകകപ്പിന് ആറ് മാസം മാത്രം ബാക്കിയുള്ളപ്പോള് രണ്ടു പേരും എന്തുകൊണ്ട് ആഭ്യന്തര ക്രിക്കറ്റില് കളിക്കുന്നില്ലെന്നും അതിന് ബിസിസിഐ എങ്ങനെ അനുമതി കൊടുക്കുമെന്നും ഗവാസ്‌കര് ചോദിക്കുന്നു.\nട്വന്റി-20 പരമ്പരയ്ക്ക് ശേഷം മെല്‍ബണില് കുടുംബത്തോടൊപ്പം വിശ്രമം ആസ്വദിക്കുകയാണ് ശിഖര് ധവാന്. ധോണിയാകട്ടെ നവംബര് ഒന്നുമുതല് ക്രിക്കറ്റ് കളിച്ചിട്ടു തന്നെയില്ല. ”നിങ്ങളെന്തു കൊണ്ട് ആഭ്യന്തര ക്രിക്കറ്റില് കളിക്കുന്നില്ലെന്ന് ധോണിയോടും ധവാനോടുമല്ല ചോദിക്കേണ്ടത്. എന്തുകൊണ്ട് അവരെ അതിന് അനുവദിക്കുന്നു എന്ന് ബിസിസിഐയോടാണ് ചോദിക്കേണ്ടത്” ഗവാസ്‌കര് പറയുന്നു.\nമാച്ചുകള് ജയിക്കണമെങ്കില് താരങ്ങള്‍ക്ക് നല്ല ഫോം ആവശ്യമാണ്. അതിനായി അവര് ക്രിക്കറ്റ് കളിച്ചു കൊണ്ടിരിക്കണമെന്നും ഗവാസ്‌കര് ചൂണ്ടിക്കാണിച്ചു. രണ്ടു പേരും നടന്നു കൊണ്ടിരിക്കുന്ന രഞ്ജി കളിക്കണമെന്ന് ഗവാസ്‌കര് അഭിപ്രായപ്പെട്ടു. പ്രത്യേകിച്ചും ധോണിയെന്നും അദ്ദേഹം പറഞ്ഞു.\n”ധോണി ഓസ്‌ട്രേലിയയില് ട്വന്റി-20 കളിച്ചില്ല. അതിന് മുമ്പ് വിന്‍ഡീസിനെതിരെ ടെസ്റ്റും കളിച്ചില്ല, ഓസ്‌ട്രേലിയയ്ക്കെതിരായ ടെസ്റ്റിലും കളിക്കില്ല. അതായത് അദ്ദേഹം അവസാനമായി കളിച്ചത് ഒക്ടോബറിലാണ്. ഇനി കളിക്കുക അടുത്ത വര്‍ഷം ജനുവരിയിലാണ്. അത് വലിയൊരു ഗ്യാപ്പാണ്. ഓസ്‌ട്രേലിയയിലും ന്യൂസിലൻഡിലും കളിച്ചില്ലെങ്കില് അദ്ദേഹത്തിന്റെ ലോകകപ്പ് ടീമിലെ സ്ഥാനം വരെ ആശങ്കയിലാവും.”\nTags: MS Dhoni, Shikhar Dhawan


When Kavya Madhavan Opens Up About Pregnancy And Her Career, Old Interview Viral Again,കുഞ്ഞിനെ വല്ലാതെ ആഗ്രഹിച്ചിട്ടുണ്ട്, സിനിമ മനസ്സ് കൊണ്ട് നിർത്തിയതായിരുന്നു, കാവ്യ അന്ന് പറഞ്ഞത് - Malayalam Filmibeat\n| Updated: Tuesday, August 10, 2021, 17:50 [IST]\nമലയാള പ്രേക്ഷകരുടെ എക്കാലത്തേയും പ്രിയപ്പെട്ട താരമാണ് കാവ്യ മാധവൻ. ചെറുപ്പ കാലത്താണ് കാവ്യ സിനിമയിൽ എത്തുന്നത്. മലയാള സിനിമയ്ക്കൊപ്പം തന്നെ നടിയും വളരുകയായിരുന്നു. ബാലതാരമായി എത്തിയ നടി പിന്നീട് മലയാളി പ്രേക്ഷകരുടെ പ്രിയപ്പെട്ട നായികയായി മാറുകയായിരുന്നു. യൂത്തിനിടയിൽ മാത്രമല്ല കുടുംബപ്രേക്ഷകർക്കിടയിലും കാവ്യയ്ക്ക് കൈനിറയെ ആരാധകരുണ്ട്. നടൻ ദിലീപുമായുള്ള വിവാഹത്തിന് ശേഷം സിനിമയിൽ നിന്ന് മാറി നിൽക്കുകയാണ് നടി. താരങ്ങൾക്ക് മഹാലക്ഷ്മി എന്നൊരു മകളുമുണ്ട്. കുഞ്ഞ് മഹലാക്ഷ്മിയും സോഷ്യൽ മീഡിയയിൽ താരമാണ്.\nസോഷ്യൽ മീഡിയയിൽ കാവ്യ മാധവൻ ഒട്ടും സജീവമല്ല. ഫാൻ പേജുകളിലൂടെയാണ് കാവ്യയുടെ വിശേഷങ്ങൾ പ്രേക്ഷരിൽ എത്തുന്നത്. നടിയുടെ വിശേഷങ്ങളറിയാൻ ആരാധകർക്ക് അതിയായ താൽപര്യമാണ്. ഇപ്പോൾ സമൂഹമാധ്യമങ്ങളിൽ വൈറലാകുന്നത് കാവ്യ മാധവൻ വനിതയ്ക്ക് നൽകിയ ഒരു പഴയ അഭിമുഖമാണ്. അമ്മയാകാൻ ആഗ്രഹിച്ചതിനെ കുറിച്ചാണ് അഭിമുഖത്തിൽ നടി പറയുന്നത്. സിനിമയിലൂടെയാണ് തനിക്ക് എല്ലാം കിട്ടിയതെന്നാണ് നടി പറയുന്നത് . കാവ്യയുടെ വാക്കുകൾ ഇങ്ങനെ...\nവിവാഹം കഴിഞ്ഞതോടെ സിനിമ മനസ്സ് കൊണ്ട് നിർത്തിയതാണ്. എന്നാൽ ഞാൻ സിനിമയിലേയ്ക്ക് തിരികെ എത്തുകയായിരുന്നു. എനിക്ക് ഈ ബന്ധങ്ങളും പണവും എല്ലാം തന്നത് സനിമയാണ്. ആസിനിമയെ ഞാൻ വേണ്ടെന്നു വയ്ക്കുന്നു എന്നൊരു വാക്ക് എന്റെ വായിൽ നിന്നും വീഴാതെ ഇരിക്കട്ടെ. സിനിമ ഉപേക്ഷിക്കുന്നു എന്ന് പറയുന്നത് അച്ഛനെയും അമ്മയെയും നോക്കാൻ താത്‌പര്യമില്ലാതെ വൃദ്ധസദനത്തിൽ കൊണ്ടാക്കും പോലെയാണ്. പക്ഷെ സിനിമ മാറുമ്പോൾ ഞാനും മാറേണ്ടി വരും. ഇവിടെ നിന്ന് തനിക്ക് ഇപ്പോൾ കിട്ടുന്നതെല്ലാം ബോണസാണ് എന്നാണ് നടി പറയുന്നത്.\nകുഞ്ഞുങ്ങളെ കാവ്യയ്ക്ക് വലിയ ഇഷ്ടമാണ്. അമ്മയാകാൻ കൊതിച്ചതിനെ കുറിച്ചും ഈ അഭിമുഖത്തിൽ പറഞ്ഞിരുന്നു. ഒരു കുഞ്ഞുനെ ഞാൻ വല്ലാതെ ആഗ്രഹിക്കുന്നുണ്ടെന്നാണ് നടി പറഞ്ഞത്. കുഞ്ഞിനെ ലാളിക്കുന്ന ഒരു സംഭവവും കാവ്യ അഭിമുഖത്തിലൂടെ പറഞ്ഞിരുന്നു. തന്റെ സുഹൃത്തിന്റെ സുഹൃത്ത് കഥ പറയാൻ വിളിച്ചു. ഇയാൾക്ക് 8 മാസം പ്രായമുള്ള ഒരു കുഞ്ഞുള്ള കാര്യം തനിക്ക് അറിയാമായിരുന്നു. അപ്പോൾ ഞാൻ അമ്മയോട് പറഞ്ഞു, കുഞ്ഞുമായി വന്നാൽ മാത്രമേ കഥ കേൾക്കുകയുള്ളൂവെന്ന് അദ്ദേഹത്തിനോട് പറയാൻ ഞാൻ അമ്മയോട് പറഞ്ഞു. അദ്ദേഹം കുഞ്ഞിനേയും കൊണ്ടാണ് കഥ പറയാൻ വന്നത്.\nകുട്ടിക്കാലം മുതലെ കുട്ടികൾ എന്നാൽ ജീവനാണ്. ചെറുപ്പത്തിൽ തലയിണയെടുത്ത് കെട്ടി ഗർഭിണികളെ പോലെ നടന്നിട്ടുണ്ട്. ഇത് കണ്ടിട്ട് അന്ന് അമ്മാവൻമാർ വഴക്ക് പറയുകയും ചെയ്തിരുന്നു. പഴയ ഓർമ പങ്കുവെച്ച് കൊണ്ട് നടി പറഞ്ഞു. അമ്മയാകാനുള്ള ആഗ്രഹം ഇപ്പോഴുമുണ്ട്. ഒരു കുഞ്ഞിനുവേണ്ടി ജീവിതകാലം മുഴുവനും ഒരാളെ കല്യാണം കഴിക്കണം. അത് എങ്ങനെ ഒരാളാകും എന്നൊരു പിടിയും ഇല്ല. അതാണ് ഇപ്പോഴിത്തെ പേടി. ഞാൻ കഴിഞ്ഞദിവസം അമ്മയോട് പറഞ്ഞു. കല്യാണം കഴിക്കാതെ ഒരു കുഞ്ഞിനെ കിട്ടുമായിരുന്നുവെങ്കിൽ നല്ലതായിരുന്നു എന്ന്. എന്നാൽ ഇവളെപ്പോൾ ന്യൂ ജെനെറേഷൻ ആയി എന്ന ഭാവത്തിൽ അമ്മ തന്നെ നോക്കിയെന്നും കാവ്യ വനിതയ്ക്ക് നൽകിയ അഭിമുഖത്തിൽ പറഞ്ഞു.\nRead more about: kavya madhvan\nWhen Kavya Madhavan Opens Up About Pregnancy And Her Career, Old Interview Viral Again


new image search feature in whats app | വാട്‌സാപ്പിൽ വരുന്ന ചിത്രങ്ങൾ ഇനി വ്യാജമാണോ എന്ന് എല്ലാവർക്കും പരിശോധിക്കാം; ഇമേജുകൾ സെർച്ച് ചെയ്ത് ഉറപ്പ് വരുത്തുന്ന ഫീച്ചറുമായി കമ്പനി; ഫേസ്‌ബുക്കും മെസഞ്ചറും പണി മുടക്കിയതിന്റെ നാണക്കേട് 'ഭാഗിക'മായെങ്കിലും മാറിയത് മണിക്കൂറുകൾ പിന്നിട്ടപ്പോൾ - MarunadanMalayali.com\n1 usd = 71.22 inr 1 gbp = 89.54 inr 1 eur = 78.52 inr 1 aed = 19.39 inr 1 sar = 18.99 inr 1 kwd = 234.39 inr\nശരീരം ഛിന്നഭിന്നമാകുകയും എല്ലുകൾ നുറുങ്ങുകയും ചെയ്യും; വിഭജനത്തെ പിന്തുണയ്ക്കുന്ന ഏതൊരു ബാഹ്യശക്തിയെയും ചൈനീസ് ജനത വഞ്ചകരായി മാത്രമേ കണക്കാക്കൂ; ആളുകൾക്കിടയിൽ ഭിന്നത സൃഷ്ടിക്കാൻ ശ്രമിക്കുന്നവരുടെ വിധി ദാരുണമായിരിക്കുമെന്നു പ്രസിഡന്റ് ഷി ചിൻപിങ്; ഹോങ്കോങ്ങ് പ്രക്ഷോഭത്തിന് പരോക്ഷ വിമർശനം\nവാട്‌സാപ്പിൽ വരുന്ന ചിത്രങ്ങൾ ഇനി വ്യാജമാണോ എന്ന് എല്ലാവർക്കും പരിശോധിക്കാം; ഇമേജുകൾ സെർച്ച് ചെയ്ത് ഉറപ്പ് വരുത്തുന്ന ഫീച്ചറുമായി കമ്പനി; ഫേസ്‌ബുക്കും മെസഞ്ചറും പണി മുടക്കിയതിന്റെ നാണക്കേട് 'ഭാഗിക'മായെങ്കിലും മാറിയത് മണിക്കൂറുകൾ പിന്നിട്ടപ്പോൾ\nMarch 14, 2019 | 09:09 AM IST | Permalink\nന്യൂഡൽഹി : വാട്‌സാപ്പിൽ പ്രചരിക്കുന്ന സന്ദേശങ്ങളിൽ ഏറ്റവുമധികം പരാതി ഉയരുന്ന ഒന്നാണ് വ്യാജ ചിത്രങ്ങളുടെ പ്രചരണം എന്ന് പറയുന്നത്. ഇത്തരം ചിത്രങ്ങൾക്ക് കടിഞ്ഞാണിടുന്നതിനായി ഇപ്പോൾ പുത്തൻ ഫീച്ചർ അവതരിപ്പിക്കാൻ ഒരുങ്ങുകയാണ് വാട്‌സാപ്പ്. ഇമേജ് സെർച്ച് ഓപ്ഷൻ വഴിയാണ് ഇത്തരം വ്യാജ സന്ദേശങ്ങൾ തടയാൻ കമ്പനി ഒരുങ്ങുന്നത്. ഇത്തരത്തിൽ പ്രചരിക്കുന്ന ചിത്രത്തിന്റെ സത്യാവസ്ഥ എന്തെന്ന് ഒറ്റ ക്ലിക്കിലൂടെ അറിയാം. ഗൂഗിളാണ് ഇതിന് സഹായിക്കുന്നത്. ഈ ഫീച്ചർ ഉടൻ തന്നെ അവതരിപ്പിക്കുമെന്നും വികസിപ്പിക്കുമെന്നുമാണ് വിവരം ലഭിക്കുന്നത്.\nഇക്കുറി അതിനിർണ്ണായകമായത് വാട്‌സാപ്പ് ഫെയ്‌സ് ബുക്ക് ഗ്രൂപ്പുകൾ; വ്യാജ വാർത്തകളുടെ ഫാക്ടറിയായി പ്രവർത്തിച്ചത് അനേകം സോഷ്യൽ മീഡിയാ ഗ്രൂപ്പുകൾ; ബിജെപിക്ക് വേണ്ടി മാത്രം 50,000 വാട്‌സാപ്പ് ഗ്രൂപ്പുകൾ പ്രവർത്തിച്ചെന്നും കണക്ക്; വ്യവസ്ഥാപിത തെരഞ്ഞെടുപ്പ് രീതികൾ പൊളിച്ചെഴുതപ്പെടുമ്പോൾ എന്തുചെയ്യുമെന്നറിയാതെ തെരഞ്ഞെടുപ്പ് കമ്മീഷൻ\nവാട്‌സാപ്പ് ചാറ്റ് സ്‌ക്രീൻ ഷോട്ട് എടുത്ത് സൂക്ഷിക്കുന്നവർ കേട്ടോളൂ; ഫിംഗർപ്രിന്റ് ഒതന്റിക്കേഷൻ പ്രാബല്യത്തിൽ വരുന്നതോടെ സ്‌ക്രീൻ ഷോട്ട് പകർത്തുന്നതിന് പൂട്ട്; പുത്തൻ മാറ്റം വരുന്നത് വാട്‌സാപ്പ് 2.19.71 അപ്‌ഡേറ്റിൽ; ഒതന്റിക്കേഷൻ ഓൺ ആക്കാത്തയാൾക്ക് ചാറ്റുകളുടെ സ്‌ക്രീൻ ഷോട്ട് എടുക്കാമെന്നും സൂചന\nബ്ലാക്ക്‌ബെറിയിലും നോക്കിയയിലും മാത്രമല്ല വാട്‌സാപ്പ് നിലച്ചത്; പഴയ ഐഫോണുകളിലും ആൻഡ്രോയ്ഡ് ഫോണുകളിലും വാട്‌സാപ്പ് പണിമുടക്കി; പഴയ ഫോൺ ഉള്ളവർക്ക് ആശങ്ക\nഫേസ്‌ബുക്കിനും ട്വിറ്ററിനും ഭീഷണിയാകാൻ വേണ്ടി എട്ടുവർഷം മുമ്പ് പിറവിയെടുത്തു; ആദ്യത്തെ സോഷ്യൽ മീഡിയ കമ്പനി ഓർക്കുട്ടിനെക്കാൾ വേഗത്തിൽ ജനം കൈവിട്ടു; ലോകത്തെ നമ്പർ വൺ സ്ഥാപനമായിട്ടും ഗൂഗിൾ പ്ലസിന് ചരമഗീതമെഴുതി ഗൂഗിൾ; ഗൂഗിൾ പ്ലസ് സോഷ്യൽ നെറ്റ്‌വർക്ക് അടച്ചുപൂട്ടിത്തുടങ്ങി\nഗൂഗിളിന്റെ റിവേഴ്‌സ് ഇമേജ് സേർച്ചാണു വാട്‌സാപ്പുമായി ബന്ധിപ്പിക്കുന്നത്. ഉപയോക്താവിന്റെ കയ്യിലുള്ള ചിത്രം അപ്ലോഡ് ചെയ്താൽ സമാനമായ ചിത്രങ്ങളുടെ വിവരങ്ങൾ നൽകുന്ന സൗകര്യമാണിത്. സേവനം എന്നു മുതൽ ലഭ്യമാകുമെന്ന് വാട്‌സാപ് വ്യക്തമാക്കിയിട്ടില്ല. എന്നാൽ വാട്‌സാപ്പിന്റെ ഏറ്റവും പുതിയ അപ്‌ഡേറ്റായ വേർഷൻ 2.19.73 ആപ്പിലകും ഇവ ആദ്യം എത്തുന്നതെന്നും സൂചനകളുണ്ട്. ഫീച്ചറിൽ ക്ലിക്ക് ചെയ്യുന്നതോടെ ചിത്രത്തിന്റെ യാഥാർഥ്യമെന്തെന്ന് വെബ് പൂളിൽ ഗൂഗിൾ തന്നെ സെർച്ച് ചെയ്ത് കണ്ടെത്തും. എന്നാൽ ഈ ഫീച്ചർ എല്ലാ വേർഷനിലും ലഭിക്കുമോ എന്ന കാര്യത്തിൽ വ്യക്തതയില്ല.\nബോട്ട് അക്കൗണ്ടുകളും സ്പാം അക്കൗണ്ടുകളും കഴിഞ്ഞ കുറച്ച് മാസങ്ങളായി കമ്പനി റദ്ദാക്കി വരികയായിരുന്നു. ഇതിനോടകം പ്രതിമാസം രണ്ടു മില്യൺ അക്കൗണ്ടുകൾ റദ്ദാക്കിയെന്നാണ് റിപ്പോർട്ട്. അടുത്തിടെയാണ് വാട്‌സാപ്പ് സന്ദേശങ്ങൾ അഞ്ചു പേരിൽ കൂടുതലുള്ളവർക്ക് ഷെയർ ചെയ്യാൻ സാധിക്കാത്ത വിധത്തിൽ കമ്പനി നിയമം പുതുക്കിയത്. ഇതിന് മുൻപ് ഒരേ സമയം 20 പേർക്ക് വരെ സന്ദേശം അയയ്ക്കാൻ സാധിക്കുമായിരുന്നു. ഇത് വ്യാജ സന്ദേശം തടയുന്നതിൽ ഏറെ സഹായമാവുകയായിരുന്നെന്നാണ് കമ്പനി അധികൃതർ വ്യക്തമാക്കിയത്.\nവ്യാജ സന്ദേശം പ്രചരിക്കുന്നത് തടയാനായി ഇന്ത്യയിലാണ് വാട്‌സാപ്പ് ആദ്യമായി ഈ സേവനം ആരംഭിച്ചത്. ഇക്കഴിഞ്ഞ ദിവസം ഫേസ്‌ബുക്കിന്റെയും ഇൻസ്റ്റാഗ്രാമിന്റെയും പ്രവർത്തനം മരവിച്ചിരുന്നു. വ്യാഴാഴ്‌ച്ച രാവിലെയോടെയാണ് ഇതിന്റെ പ്രശ്‌നങ്ങൾ ഭാഗികമായെങ്കിലും\nജിയോയ്ക്ക് പിന്നാലെ എയർട്ടെല്ലും വൊഡാഫോൺ ഐഡിയയും ഔട്ട്ഗോയിങ് കോളുകളുടെ റിങ് ഡ്യൂറേഷൻ കുറയ്ക്കുന്നു; സമയം ചുരുക്കുന്നതിലൂടെ കോളുകൾ മിസ്ഡ് കോളായി മാറുമെന്നും കൂടുതൽ കോൾ ലഭിക്കുമെന്നും വിലയിരുത്തൽ\nഭക്ഷണ വിതരണ ബിസിനസ്സിന് തുടക്കമിടാൻ ആമസോൺ; പദ്ധതി അടുത്ത മാസത്തോടെ ആരംഭിക്കുമെന്ന് റിപ്പോർട്ടുകൾ; ഇ കൊമേഴ്‌സ് ഭീമൻ കൂടി വരുന്നതോടെ ഫുഡ് ഡെലിവറി പ്ലാറ്റ്‌ഫോമുകളുടെ മത്സരം കടുക്കുമെന്ന് വിലയിരുത്തൽ\n12 ലക്ഷം മുടക്കിയാൽ ഇന്റർനെറ്റ് വരെയുള്ള അടിപൊളി എസ്‌യുവി; ബുക്കിങ്ങ് പ്രവഹിച്ചപ്പോൾ തൽക്കാലത്തേക്ക് നിർത്തി വെച്ച് കാർ കമ്പനി; എന്നിട്ടും ആദ്യ അവസരത്തിൽ തന്നെ സ്വന്തമാക്കി നടി ലെന; ഇന്ത്യൻ കാർ വിപണിയെ ഇളക്കി മറിച്ച എംജി ഹെക്ടർ സ്വന്തമാക്കിയ ആവേശം മാറാതെ നടിയുടെ സോഷ്യൽ മീഡിയ അക്കൗണ്ട്\nകടലിനടിയിലൂടെ സൂപ്പർ ഹൈവേകളും കൂറ്റൻ കെട്ടിടങ്ങളും.. ശൂന്യാകാശത്തിൽ ടൂർ.. പറക്കുന്ന കാറുകൾ.. വീട് സ്വയം വൃത്തിയാകൽ... 50 കൊല്ലം കൂടി കഴിഞ്ഞാൽ മനുഷ്യജീവിതം എങ്ങനെ ആയിരിക്കുമെന്നറിയാമോ...? ഒരു കിടിലൻ പഠന റിപ്പോർട്ട് ഇങ്ങനെ\nഹൈദരാബാദിലെ ആമസോണിന്റെ ക്യാമ്പസ് ലോകത്തിലെ തന്നെ ഏറ്റവും വലുത്; നിർമ്മാണം ഈഫൽ ടവറിന്റെ നിർമ്മാണത്തിന് ഉപയോഗിച്ചതിന്റെ 2.5 ഇരട്ടി സ്റ്റീൽ ഉപയോഗിച്ച്; ഇന്ത്യയിലുള്ള 62,000 ജീവനക്കാരിൽ 15,000 പേർക്കും ഇനി ഈ ക്യാമ്പസിൽ ജോലി ചെയ്യാനാകും; കെട്ടിടം പൂർത്തിയാക്കിയത് 18 മില്യൺ മണിക്കൂറൂകൾ ചെലവഴിച്ച്\nകാറോടിച്ചുകൊണ്ടിരിക്കുമ്പോൾ നിങ്ങളുടെ നേർക്കൊരു പുലി ചാടി വന്നാലെന്തുചെയ്യും? വിസ്മയിപ്പിക്കുന്ന ദൃശ്യവിസ്മയങ്ങളുമായി കാറുകളിലും ത്രിഡി സ്‌ക്രീനുകൾ വരുന്നു; ഡ്രൈവർമാരുടെ ശ്രദ്ധ തെറ്റിക്കുമെന്ന ആശങ്കയും ശക്തം\nസൗജന്യമായി ഹിന്ദി സിനിമകൾ കാണണോ? പരസ്യം ഇല്ലാത്ത ഫ്ളിപ്പ്കാർട്ട് വീഡിയോ സ്ട്രീമിങ് 'പ്രദർശനം തുടങ്ങിയിട്ടുണ്ടേ'; ഷോപ്പിങ് ആപ്ലിക്കേഷനിൽ തരംഗം സൃഷ്ടിക്കുന്നത് സിനിമകളടക്കമുള്ളവ; ആമസോൺ പ്രൈം വീഡിയോയും നെറ്റ് ഫ്ളിക്സും ഇനി കിടുകിടാ വിറയ്ക്കും\nഎങ്ങനെയാണ് ശരിക്കുള്ള ഇമെയിലും തട്ടിപ്പ് ഇമെയിലും തിരിച്ചറിയുന്നത്? ബാങ്കുകളുടെ പേരിലും വ്യക്തികളുടെ പേരിലും ഇമെയിൽ തട്ടിപ്പ് പെരുകുമ്പോൾ അറിഞ്ഞിരിക്കേണ്ട ചില കാര്യങ്ങൾ\nകശ്മീരികൾക്ക് പ്രധാനം ഫോണല്ല ജീവനാണെന്ന് സത്യപാൽ മാലിക്; ഫോൺ ഉപയോഗിച്ചിരുന്നത് തീവ്രവാദികൾ; ജമ്മു കശ്മീർ ഗവർണറുടെ പ്രഖ്യാപനം സംസ്ഥാന പുനഃസംഘടനക്ക് ശേഷം മൊബൈൽ സേവനങ്ങൾ ഭാഗികമായി പുനഃസ്ഥാപിച്ചതിന് പിന്നാലെ\nഭീകരവാദത്തെ പ്രോത്സാഹിപ്പിക്കുന്ന പാക്കിസ്ഥാനെ അന്താരാഷ്ട്ര സമൂഹത്തിന് മുന്നിൽ തുറന്നു കാട്ടാനുറച്ച് ഇന്ത്യ; പാക്കിസ്ഥാനും ഭീകര സംഘടനകളും തമ്മിലുള്ള ബന്ധം തെളിയിക്കുന്ന സകല രേഖകളും ശേഖരിച്ചു സംരക്ഷിക്കണമെന്ന് അന്വേഷണ ഏജൻസികളോട് അജിത് ഡോവൽ; ദേശീയ സുരക്ഷാ ഉപദേഷ്ടാവ് ലക്ഷ്യം വെക്കുന്നത് രാജ്യാന്തര വേദികളിൽ പാക്കിസ്ഥാനെ ഒറ്റപ്പെടുത്താൻ\nചൂതാട്ടത്തിന് പിടിയിലായ എട്ടംഗ സംഘത്തിലെ അമ്പതുകാരൻ കസ്റ്റഡിയിൽ മരിച്ചതോടെ ജനക്കൂട്ടം ഇരമ്പിയെത്തി; ബാക്കിയുള്ള ഏഴുപേരെ മോചിപ്പിക്കാൻ തീയിട്ടത് പൊലീസ് സ്റ്റേഷന്; പശ്ചിമബംഗാളിൽ ആൾക്കൂട്ടത്തിന്റെ ആക്രമണത്തിൽ പരിക്കേറ്റത് മൂന്ന് പൊലീസുകാർക്കും\nനടപ്പ് സാമ്പത്തിക വർഷം രണ്ടായിരം രൂപയുടെ ഒരൊറ്റ കറൻസി പോലും അച്ചടിച്ചില്ലെന്ന് വിവരാവകാശ രേഖയെന്ന് വാർത്ത; നോട്ടു നിരോധനം വീണ്ടുമെന്ന പ്രചാരണം ശക്തമാക്കി സമൂഹ മാധ്യമങ്ങളും; പുതിയ നീക്കം ഡി-കമ്പനി രാജ്യത്തെത്തിച്ച കള്ളനോട്ടുകൾ തടയാൻ; ആദ്യ നോട്ടുനിരോധനം നൽകിയ അനുഭവത്തിന്റെ ആശങ്കയിൽ ജനങ്ങളും


Soman P, Author at Mallutech\nSoman P September 29, 2016\nഫ്രീ ആയിട്ട് എന്തെങ്കിലും കിട്ടാൻ വേണ്ടി മെസേജ് മറ്റ് ഗ്രൂപ്പിലേക്ക് ഫോർവാർഡ് ചെയ്ത് സ്വന്തം നാണവും മാനവും കളയാതിരിക്കാനും, അതെ സമയം നമ്മുടെ ജിജ്ഞാസ സ്വയം ടെസ്റ്റ് ചെയ്യാനുമുള്ള എളുപ്പമാർഗം പറയാം. 1. വാട്സപ്പിലെ മേലെ ഭാഗത്തുള്ള “New group” എന്നContinue reading\nSoman P September 22, 2016\nകോടീശ്വരനാകുന്നതിനു ആദ്യം വേണ്ടത് അതിനനുകൂലമായ ഒരു മൈൻഡ് സെറ്റ് ഉണ്ടാക്കുകയാണ്. നിങ്ങൾ ആഗ്രഹിക്കും വിധം നിങ്ങളുടെ ബിസിനസ് വളരാൻ സ്വയം വളരണം . സ്വയം വളരണമെങ്കിൽ മനഃശക്തി വർദ്ധിക്കണം . നിർഭാഗ്യവശാൽ ജീവിതത്തിൽ ഏറ്റവും അത്യാവശ്യമായ കാര്യങ്ങൾ പഠിക്കാൻ നമ്മുടെ വിദ്യാഭ്യാസ സമ്പ്രദായത്തിൽContinue reading\nSoman P September 1, 2016\nതീരെ കഴിവു കുറഞ്ഞ ഒരാളായിട്ടണോ നിങ്ങൾ സ്വയം കരുതുന്നത്? നിങ്ങളെക്കുറിച്ച് സ്വയം പുലർത്തുന്ന ഈ ചിന്തയാണ് നിങ്ങളുടെ പുരോഗതിക്ക് തടസ്സമായി നില്ക്കുന്നത്. സ്വന്തം ശരീരഭാരത്തെക്കാൾ പതിന്മടങ്ങ് ഭാരമുള്ള ഒരു വസ്തു – ഇലയോ കമ്പോ മറ്റോ – ഉറുമ്പ് പൊക്കിക്കൊണ്ടു പോകുന്നത്Continue reading\nSoman P August 27, 2016\nനിങ്ങള്‍ക്ക് ഒരു ബിസിനസ് തുടങ്ങാന് എത്ര രൂപയുടെ നിക്ഷേപം വേണ്ടിവരും? ഞന് അമ്പാനിയുടേയോ ബിര്‍ലയുടോയോ കാലഘട്ടത്തിലല്ല ഈ ചോദ്യം ചോദിക്കുന്നത്. ഓണ്‍ലൈന് ബിസിനസ്സുകളുടെ ലോകത്താണ് ഞങ്ങള് ജീവിക്കുന്നത്. ഇത് പരമ്പരാഗതമായ ബിസിനസുകളില് നിന്ന് വ്യത്യസ്തമാണ്. ഫ്‌ളിപ്പ്കാര്‍ട്ട് വെറും അഞ്ച് ലക്ഷം രൂപയുടെContinue reading\nSoman P August 23, 2016\nമികച്ച സംരംഭകനേ ഒരു സംരംഭത്തെ വിജയത്തിലെത്തിക്കാനാകൂ. നല്ല സംരംഭകനാകാന് ആദ്യം വേണ്ടത് ചില കഴിവുകള് നേടിയെടുക്കുകയാണ്. ഇവയേതൊക്കെയെന്നറിയാന് ഏറ്റവും എളുപ്പം സംരംഭകത്വത്തില് വിസ്‌മയ വിജയങ്ങള് തീര്‍ത്തവരെ മാതൃകയാക്കുകയാവും. ജയത്തിനും പരാജയത്തിനും സാധ്യതയുള്ള മേഖലയാണു സംരംഭകത്വം. പുതിയ സംരംഭങ്ങള് നിരവധി ഉയര്‍ന്നുവന്നുകൊണ്ടേയിരിക്കും. അവയില്Continue reading\nSoman P August 22, 2016\nലോകത്തിലെ ഏറ്റവും അത്ഭുതകരമായ പ്രതിഭാസം മനുഷ്യൻറെ മനസാണ്! ശാസ്ത്രലോകത്ത് നടന്നിട്ടുള്ള പഠനങ്ങളൊക്കെ അത്യന്തം സങ്കീർണമായ ഘടനയുള്ള മനുഷ്യമനസിന്റ്റെ മുക്കും മൂലയിലും മാത്രമേ സ്പർശിച്ചിട്ടുള്ളൂ. വ്യക്തിയുടെ സർഗാത്മകമായ കഴിവുകൾ മാത്രമല്ല , ശാരീരികമായ മികവുകൾ പോലും അയാളുടെ മനോനിലയെ ആശ്രയിച്ചാണിരിക്കുന്നത്. മനസുണ്ടെങ്കിൽ എല്ലാംContinue reading\nചെറുകിട, ഇടത്തരം സംരംഭങ്ങള് തുടങ്ങുമ്പോള് അതിന്റെ ഉടമസ്ഥാവകാശം പലതരത്തിലാകാം. പ്രൊപ്രൈറ്റര്‍ഷിപ്പ്, പാര്‍ട്ണര് ഷിപ്പ്, പ്രൈവറ്റ് ലിമിറ്റഡ് കമ്പനി, പബ്ലിക് ലിമിറ്റഡ് കമ്പനി, ലിമിറ്റഡ് ലയബിലിറ്റി പാര്‍ട്ണര്‍ഷിപ്പ്, സഹകരണ സംഘങ്ങള് എന്നീ മാര്‍ഗങ്ങളില് സംരംഭം തുടങ്ങാം. ഒരു സംരംഭം ആരംഭിക്കുന്നതിനുള്ള തയ്യാറെടുപ്പില് തന്നെContinue reading


babu baradwaj-journalist-doo news-kairali tv Archives - Calicut Journal\nHome » Tag Archives: babu baradwaj-journalist-doo news-kairali tv\nTag Archives: babu baradwaj-journalist-doo news-kairali tv\nപ്രമുഖ എഴുത്തുകാരനും മാധ്യമപ്രവര്‍ത്തകനുമായ ബാബു ഭരദ്വാജ് അന്തരിച്ചു. . 68 വയസ്സായിരുന്നു. ഹൃദയാഘാതത്തെ തുടര്‍ന്ന് കോഴിക്കോട് ഇഖ്‌റ ആശുപത്രിയില് വെച്ച് രാത്രി 9.30 നായിരുന്നു അന്ത്യം. വൃക്ക, ഹൃദയ സംബന്ധമായ രോഗങ്ങളാല് ഏറെ നാളായി ചികിത്സയിലായിരുന്നു. ദിവസങ്ങള്‍ക്ക് മുമ്പ് കരള് സംബന്ധമായ അസുഖം കൂടി പിടിപെട്ടതോടെ ആരോഗ്യനില കൂടുതല് വിഷളാവുകയായിരുന്നു. ഡൂള് ന്യൂസിന്റെ ചീഫ് എഡിറ്ററായി പ്രവര്‍ത്തിച്ചുവരികയായിരുന്നു. 1948 ജനുവരി 15 ന് തൃശൂര് മതിലകത്ത് ഡോ. എം.ആര്. വിജയരാഘവന്റേയും കെ.പി ഭവാനിയുടെയും മകനായാണ് ജനനം. കോഴിക്കോടിനടുത്ത് ചേമഞ്ചേരിയിലായിരുന്നു അദ്ദേഹത്തിന്റെ ബാല്യകാലം. മലാപ്പറമ്പിലെ ‘ഭൂമിക’യിലായിരുന്നു ...


Story ofaVisit Visa | ! Thattukada | തട്ടുകട !\n''എന്ത് ചിലവ് വന്നാലും കുടുംബത്തെ കൊണ്ടുവന്ന് കാണിക്കണം. അവരുമറിയട്ടെ... ഇവിടുത്തെ ചൂടും... തണുപ്പും... അധ്വാനവും ഒക്കെ'' രവിയാണ് പറഞ്ഞത്. ''എന്നിട്ടെന്തേ രവീ നീ കൊണ്ടുവരാത്തത്...'' അബ്ദുള്ളക്കയാണ് ചോദിച്ചത്. രവി ഒന്ന് ചമ്മി. എങ്ങനെ കൊണ്ടുവരാനാ. പെങ്ങടെ കല്ല്യാണം, പെര പണിയല്, അച്ഛന്റെ ചികിത്സ, അനുജന്റെ വിദ്യാഭ്യാസം... മതിയേ ഞാനിവിടെയും അവളവിടെയും നിക്കട്ടെ.... രവി ദേഷ്യത്തോടെ അകത്തേക്ക് പോയി.\nഒരിക്കലെങ്കിലും കുടുംബത്തെ കൊണ്ടുവരാന് ആഗ്രഹിക്കാത്ത പ്രവാസി ഉണ്ടാവില്ല. ദുബായ് ഫെസ്റ്റിവല് തുടങ്ങിയാല് ടി.വി.യില് കാണുന്ന കാഴ്ചകള് കുട്ടികള്‍ക്ക് ഹരമാണ്. ഈ മായകാഴ്ചകളല്ല യഥാര്‍ത്ഥ ഗള്‍ഫ് എന്ന് മനസ്സിലാക്കാന് ഇവിടെ വരണം.\nവിമാനകമ്പനിയുടെ മധുരമായ പരസ്യം കേട്ടാണ് ചെന്നത്. പാസ്‌പോര്‍ട്ട് കോപ്പിയും, ഫോട്ടോയും കെട്ടിവെക്കല് തുകയും നല്‍കി തിരികെ വന്നു. ഒരാഴ്ച കൊണ്ട് വിസ കിട്ടും. അപ്പോള് ടിക്കറ്റെടുക്കണം. നല്ല വിമാന കമ്പനിയാണ്, ചാര്‍ജ് കൂടും. ചാര്‍ജ് കൂടിയാലും വേണ്ടില്ല, നമ്മുടെ 'എക്‌സ്പ്രസില്' വരുന്നതിനേക്കാള് എത്രയോ ഭേദമാണ്.\nഒരു മാസത്തേക്കാണ് വിസ. അതുമതി. ഒരു മാസം കൊണ്ട് ഇവിടെയൊക്കെ ഒന്നു കണ്ട് പോയ്‌ക്കോട്ടെ.\nഅടുത്ത കടമ്പ റൂമാണ്. പലരോടും റൂമിന്റെ കാര്യം പറഞ്ഞിട്ടുണ്ട്. 'നോക്കാം' എന്ന് എല്ലാവരും സമ്മതിച്ചിട്ടുമുണ്ട്. ഈ ഗള്‍ഫില് ഏത് കാര്യം പറഞ്ഞാലും 'നോക്കാം' എന്നേ പറയൂ.\nബസ് സ്റ്റോപ്പിന് മുകളിലും ടെലഫോണ് ബൂത്തിന് പിറകിലും.... റൂം കൊടുക്കാനുണ്ട് എന്നെഴുതിയ നമ്പറില് വിളിച്ചു. ബംഗാളിയും പാകിസ്താനിയും ഫിലിപ്പൈനിയും... ആണ് ഫോണെടുത്തത്. ഒന്നും നടന്നില്ല. ദിവസം രണ്ട് മൂന്ന് കഴിഞ്ഞു. പറഞ്ഞ പ്രകാരം വിസ കിട്ടാറായി. കൃത്യമായി വന്നാലേ മകളുടെ സ്‌കൂള് തുറക്കുമ്പോഴേക്കും അങ്ങെത്താന് കഴിയൂ..\nഒരു 'സെമിബ്രോക്കറായ' അഹമ്മദിനെ കണ്ടത് കഫ്റ്റീരിയയില് വെച്ചാണ്. അഹമ്മദിനോട് കാര്യം പറഞ്ഞു. ''റൂമുണ്ട്്... കുട്ടികളുണ്ടോ?'' ചോദ്യം. ഞാന് പറഞ്ഞു. ''ഉണ്ട് ഒരാള് പത്ത് വയസ്സ്'' അഹമ്മദ് പറഞ്ഞു. ''അതാണ് പ്രശ്‌നം. കുട്ടികളുണ്ടെങ്കില് നടക്കില്ല. ഷെയിറിങ്ങില് കുട്ടികള് പാടില്ല...'' ഞാന് കാര്യം പറഞ്ഞു. ''അഹമ്മദേ, ഭാര്യയെ ഒഴിവാക്കിയാലും കുട്ടിയെ ഒഴിവാക്കാന് ആവില്ല... അവള്‍ക്ക് വേണ്ടിയാ ഇത്ര കഷ്ടപ്പെട്ട് ഞാന് വിസയെടുത്തത്'' ഞാന് പരവശനായി. ''നിങ്ങള് ബേജാറാവാതിരി. ഒരു വില്ലയുണ്ട്. കുറച്ച് ദൂരെയാ.. ആരുടെ ശല്യവുമില്ല. 3,500 ദിര്‍ഹം വാടക'' ഞാന് പകച്ചുപോയെങ്കിലും കണക്കുകൂട്ടലുകള് തെറ്റുമെങ്കിലും സമ്മതിച്ചു. ''അഹമ്മദേ അത് പോയി നോക്കാം'' ഞാന് തിടുക്കപ്പെട്ടു. അഹമ്മദ് താടിതടവികൊണ്ട് പറഞ്ഞു. ''ഒരു ചെറിയ പ്രശ്‌നമുണ്ട്. അവിടെയുള്ള ബംഗാളിക്ക് 2000 ദിര്‍ഹം കീ മണി കൊടുക്കണം, എനിക്ക് ഒന്നും വേണ്ട... എന്തേയ്''. എന്റെ ഉത്തരത്തിനായ് അഹമ്മദ് കാത്തിരുന്നു. കഫ്റ്റീരിയയിലെ മേശപ്പുറത്തെ ജഗ്ഗില് നിന്ന് ഞാന് വെള്ളം നേരെ വായിലേക്കൊഴിച്ചു. വിമ്മിഷ്ടം മാറി എന്നായപ്പോള് ഞാന് പറഞ്ഞു. ''അത് ശരിയാവില്ല അഹമ്മദേ... ഒരു മാസത്തേക്ക് 5,500 ദിര്‍ഹം.. നാട്ടിലെ ഏഴുപതിനായിരം ഉറുപ്പിക'' അറിയാതെ പറഞ്ഞ് പോയി. നാട്ടിലെ കാശിന്റെ കണക്ക്. ഈ വിസയെടുക്കാന് തുടങ്ങിയതുമുതലാണ് ദിര്‍ഹം നാട്ടിലെ പൈസയുമായി ഒത്തുനോക്കല്. ഛെ നാണക്കേടായി. അഹമ്മദ് പുറത്തേക്കിറങ്ങുമ്പോള് പറഞ്ഞു. ''നാട്ടിലെ കായി നോക്കിയാല് നിങ്ങള് ഇവിടുന്ന് കുടിയാവെള്ളം കുടിക്കൂല'' അഹമ്മദ് വെയിലിലേക്ക് ഇറങ്ങി.\nഭാര്യയുടെ വിളി വന്നപ്പോഴാണ് പരിസര ബോധമുണ്ടായത്. ''നിങ്ങളെന്താ വിളിക്കാത്തത്... എന്തൊക്കെ കൊണ്ടുവരണം... ചെമ്പ് പാത്രങ്ങള് ഇവിടുന്ന് വാങ്ങണോ, അവിടെ കിട്ടുമോ... എനിക്ക് നല്ല ചുരിദാറില്ല... ഞാന് രണ്ടെണ്ണം അടിക്കാന് കൊടുത്തിട്ടുണ്ട്. മോള്‍ക്ക് മൂന്ന് ജോഡി വാങ്ങിച്ചു. റൂമില് നല്ല സൗകര്യമുണ്ടോ...ചേട്ടാ ടി.വിയില് ചാനല് വേണേ... പാരിജാതം ഞാന് മുടങ്ങാതെ കാണുന്നതാ.. ടിക്കറ്റ് ഒക്കെയായാല് വിളിക്കണേ... വെക്കട്ടെ... യാത്ര ചോദിക്കാന് കുടുംബവീട്ടിലൊക്കെ പോകും. ഒക്കെ'' അവള് ഫോണ് വെച്ചു.\nറൂമിലേക്ക് നടക്കുന്നതിനിടയിലാണ് രവിയുടെ ഫോണ് വന്നത്. ''റൂം ശരിയായോ?'' രവിയുടെ ചോദ്യം. 'ഇല്ല' ഞാന് പറഞ്ഞു. ''എന്നാലേയ് നിങ്ങള് ഉടനെ കാലിദിയയിലെ തൗഫീഖ് ടൈപ്പിങ്ങ് സെന്ററിനടുത്ത് വരണം.. ങാ... അല്‍മാഹയിരിയുടെ അടുത്ത്്... ഞാന് അവിടെയെത്താം...'' രവി ഫോണ് വെച്ചു. പത്ത് മിനുട്ട് കൊണ്ട് ഞാനും രവിയും കണ്ടുമുട്ടി. കൂടെ ഒരാളും. രവി പറഞ്ഞു. ''ഇയാളുടെ അടുത്ത് ഒരു റൂമുണ്ട്... 2,500 വാടക... പിന്നെ 500 രൂപ നാത്തുറിന് കൊടുക്കണം. എന്തേയ് പറ്റുമോ?'' ഞാന് സമ്മതം മൂളി... ''എങ്കില് റൂം കാണാം'' അവിടുന്ന് ടാക്‌സി പിടിച്ച് മുശിരിഫ് ഏരിയയില് എത്തി. രണ്ട് നില പഴയ കെട്ടിടത്തിലെ ഒരു ഫ്ലറ്റ് ഫാമിലിയും ബാച്ചിലറും താമസിക്കുന്ന ഒരിടം. കുറെ ചെരിപ്പുകള് അഴിച്ചുവെച്ച ഇടനാഴിയിലൂടെ അവസാനത്തെ റൂം ലക്ഷ്യമാക്കി നടന്നു. ആ ഫ്ലറ്റില് അഞ്ച് റൂമുകള് ഉണ്ടെന്ന് തോന്നി. അത് ഡിസൈന് ചെയ്ത എഞ്ചിനീയര് രണ്ട് മുറി മാത്രമേ വരച്ചിട്ടുണ്ടാവൂ. പിന്നീട് മരപ്പലക കൊണ്ട് നാടന് ബ്രോക്കര്‍മാര് തീര്‍ത്ത മൂന്ന് എക്‌സ്ട്രാ മുറികളാണ്. കാണുന്നത് കച്ചവടത്തിന്റെ പുതിയ മുഖം.\nരവിയുടെ കൂടെയുള്ളയാള് മുറി തുറന്നു. ലൈറ്റിട്ടു. ഒരെലി കാലിനിടയിലൂടെ പുറത്തേക്ക് പാഞ്ഞു. സിഗരറ്റ് കുറ്റിയും കടലാസ് തുണ്ടുകളും നിറഞ്ഞ ഒരു മുറി. ഫര്‍ണ്ണിച്ചര് മൂന്ന് കാലുള്ള സ്റ്റൂള് മാത്രം. ഞാന് രവിയുടെ മുഖത്ത് നോക്കി. രവി പറഞ്ഞു. ഒരു ഏ.സി.വെക്കണം. കട്ടില് വാങ്ങണം. പിന്നെ ഒരു വിനോലി (കാര്‍പ്പെറ്റ്) വിരിക്കണം. ഒരു മാസത്തേക്കല്ലേ അണ്ണാ അഡ്ജസ്റ്റ് ചെയ്യൂ. രവി ചിരിച്ചു. കൂടെയുള്ളയാളും. കണക്കുകള് പിഴയ്ക്കുന്നു. ഒന്നും നോക്കാനില്ല, ഇത് സമ്മതിക്കണം. ഞാന് രവിയുടെ മുഖത്ത് നോക്കി. എന്റെ നിസ്സഹായത് വായിച്ചറിഞ്ഞന്നോണം രവി പറഞ്ഞു. ''പഴയ സാധനങ്ങള് വില്‍ക്കുന്ന കടയില് നിന്ന് നമുക്ക് ഏ.സി.യും കട്ടിലും ഒപ്പിക്കാം, പിന്നെ ടി.വി.യും ഫ്രിഡ്ജും... നമുക്ക് നോക്കമെടാ... തനിക്ക് ഇഷ്ടമായോ റൂം'' രവി ചോദിച്ചു. ഈ ചോദ്യം പണ്ട് എന്റെ ഭാര്യയെ പെണ്ണ് കാണാന് പോയപ്പോള് സുഹൃത്ത് ചോദിച്ചതാണ്. 'നിനക്ക് ഇഷ്ടമായോ'... അന്ന് ഇഷ്ടമാകാത്ത എന്റെ ഭാര്യയെ 'സാഹചര്യങ്ങളുടെ സമ്മര്‍ദ്ദംകൊണ്ട്' ഇഷ്ടമായി എന്ന് പറഞ്ഞതാണ്. അതേ ചോദ്യം ഇപ്പോള് രവിയോടും പറയണം. 'കുഴപ്പമില്ല' ഞാന് പറഞ്ഞു. ഇഷ്ടമല്ലാതിരുന്ന ഭാര്യയെ രണ്ട് മൂന്ന് കൊല്ലം കൊണ്ട് ഇഷ്ടമായതുപോലെ ഈ റൂമും ഇഷ്ടമാകുമായിരിക്കും.\n'എങ്കില് വാ' രവി ധൃതികൂട്ടി. അഡ്വാന്‍സ് കൊടുക്കൂ... രവി പറഞ്ഞു. കൂടെയുള്ളയാള് നിഴലില് നിന്ന് വെളിച്ചത്തിലേക്ക് വന്നു. 500 ദിര്‍ഹം ഞാന് അഡ്വാന്‍സ് കൊടുത്തു.\nഇറങ്ങാന് നേരം എലി വീണ്ടും അകത്തേക്ക് കയറി. ഏ.സി.യും അനുബന്ധസാധനങ്ങളും വാങ്ങാന് ഏകദേശം 2,500 ദിര്‍ഹമെങ്കിലും വേണം. നാട്ടിലെ 28000 ഉറുപ്പിക. ഭക്ഷണസാധനങ്ങള്, സ്റ്റൗവ്് എന്നിവ കൂടാതെ... ഞാന് കണക്കുകള് ഇന്ത്യന് മണിയിലേക്ക് കണ്‍വര്‍ട്ട് ചെയ്തു. തല പെരുക്കുന്നതുപോലെ.\nവിസ കാന്‍സല് ചെയ്യാന് ഇനി പറ്റത്തില്ല. മൊബൈലില് നിന്ന് മെസേജ് അയച്ചത് പോലെ. ടലിറ ചെയ്ത് പോയി. ഇനി തിരിച്ചെടുക്കാന് പറ്റില്ല. അവള് ഗള്‍ഫ് യാത്ര ഒരാഘോഷമാക്കുകയാണ്. യാത്ര ചോദിക്കലും.. പെട്ടി വാങ്ങലും...ഇല്ല ഇനി തടയാനാവില്ല... ഞാനെന്നല്ല ഐക്യരാഷ്ട്രസഭ വിചാരിച്ചാല് പോലും അവളെ നിര്‍ത്താനാവില്ല. വരട്ടെ, പതിനാല് വര്‍ഷത്തിന്റെ മോഹസാക്ഷാത്ക്കാരം. ഒരു മാസത്തെ കൂടെകിടപ്പ് കൊണ്ട് അവസാനിക്കട്ടെ.\nക്രെഡിറ്റ് കാര്‍ഡില് ക്രെഡിറ്റ് ലിമിറ്റ് കുറച്ചത് ഒരു വിനയായി. മൂന്ന് ദിവസത്തെ പരക്കംപാച്ചിലില് എല്ലാം ഒന്നൊരുക്കാന് കഴിഞ്ഞു. രവിയും മോഹനനും ഇബ്രാഹിക്കയും നന്നായി സഹകരിച്ചു. റൂം ഒരു വൃത്തിയും വെടിപ്പുമാക്കി. ഞാന് താമസിച്ച റൂമില് നിന്ന് ഒരു പഴയ ടി.വി. കടമായി കിട്ടി. കൊണ്ടുവെച്ചപ്പോഴാണ് ചാനല് ഇല്ല എന്നറിയുന്നത്. നാത്തുറിന് 150 ദിര്‍ഹം കൊടുത്ത് ചാനല് കിട്ടി. ഓണ് ചെയ്തു. സ്‌ക്രീന് തെളിഞ്ഞു. 'അപ്പോഴും പറഞ്ഞില്ലേ കെട്ടണ്ട കെട്ടണ്ടന്ന്' ഏതോ ഒരു തമാശ സീരിയലിലെ ടൈറ്റില് സോങ്ങ് കേട്ടു.\nവിസയും ടിക്കറ്റും റെഡി. അടുത്ത വ്യാഴാഴ്ച അവര് വരും. കോഴിക്കോട് നിന്ന് പാതിരാത്രിയിലെത്തിയ വീര്‍ത്ത വയറുള്ള വിമാനത്തില് നിന്ന് എന്റെ പ്രിയതമയും മകളും പുറത്തേക്ക് വന്നു.\nആശ്ചര്യം വിടര്‍ന്ന മുഖത്തോടെ ഭാര്യയും മകളും പുറത്തേക്ക് വരുമ്പോള് നിര്‍ജീവമായ മുഖത്തോടെ ലീവ് കഴിഞ്ഞ് വരുന്ന പ്രവാസികള് നമ്മളെയും കടന്ന് മുന്നോട്ട് നടക്കുന്നുണ്ടായിരുന്നു.\nകാറില് നിന്ന് പുറത്തേക്ക് നോക്കി ചുറ്റുമുള്ള അംബരചുംബികളായ കെട്ടിടങ്ങളും വൈദ്യുതി ദീപ അലങ്കാരങ്ങളും ഇവര്‍ക്ക് കൗതുക കാഴ്ചകളായി.\nമുറിയിലെത്തി. ഭക്ഷണം കഴിച്ചു. കിടക്കാന് നേരം ഭാര്യ പതുക്കെ പറഞ്ഞു. മകള് വളര്‍ന്നു. അടങ്ങികിടന്നോണം... നേരം വെളുക്കട്ടെ ഇവിടത്തെ ഒരുപാട് കാഴ്ചകള് കാണണം. ഭാര്യ കിടന്നു. നടുവില് മകളും. പഴയ ഏ.സി.യുടെ മുരള്‍ച്ച നെഞ്ചില് നിന്നാണെന്ന് തോന്നി. വിളമ്പി വെച്ച ഭക്ഷണം കഴിക്കാതിരിക്കുന്ന ഒരു വിശപ്പുള്ളവന്റെ അവസ്ഥയില് ഞാന് ചെരിഞ്ഞ് കിടന്നു.\nദിവസങ്ങള് കടന്നുപോയി. രാത്രി പട്ടിണിയുടെ ദിനങ്ങള് തന്നെ. മകളോട് പുറത്തുപോയി കളിക്കാന് പറയാന് പറ്റാത്ത അവസ്ഥ. ഫിലിപ്പൈനിയും ബംഗാളികളും താമസിക്കുന്ന ഫ്ലറ്റിന്റെ പുറത്തേക്ക് മകളെ തനിച്ചയക്കാന് പേടി.\nഭാര്യ പറഞ്ഞു. ''എന്തായാലും നിങ്ങള് ഉടന് നാട്ടില് വരിക'' ഞാന് പറഞ്ഞില്ല. 'നിന്നെയും മകളെയും കൊണ്ടുവരാന് എനിക്ക് നാട്ടിലെ രണ്ടരലക്ഷം രൂപ ചിലവായെന്ന്, അത് വീട്ടാന് മൂന്ന് വര്‍ഷമെങ്കിലും ഇവിടെ കഷ്ടപ്പെടണമെന്ന്'..\nപതിനഞ്ച് ദിവസം കഴിയുമ്പോഴേക്കും നാട്ടിലേക്കുള്ള പര്‍ച്ചേസിങ്ങിന്റെ ലിസ്്റ്റായി. സാധനങ്ങളും വാങ്ങിച്ചു. പോകാനുള്ള തയ്യാറെടുപ്പിലായി. ഇഷ്ടമുള്ള ഭക്ഷണം ഉണ്ടാക്കിതരാന് പറ്റാത്തതിന്റെ വിഷമവും ഭര്‍ത്താവിന്റെ പ്രകൃതിപരമായ ആവശ്യം സാധിക്കാത്തതിന്റെ മനോവിഷമവുമായി ഭാര്യ യാത്ര പറഞ്ഞു. കണ്ടുതീരാത്ത കാഴ്ചകളുടെ എണ്ണം പറഞ്ഞു മകളും തയ്യാറായി.\nനാളെ മുതല് മൂട്ട കടിക്കുന്ന മുറിയിലേക്കുള്ള പറിച്ച് നടല് അലോസരപ്പെടുത്തിയെങ്കിലും... മനസ്സിലെവിടെയോ ഒരു വെട്ടിപ്പിടിച്ചതിന്റെ ആഹ്ലാദം. പ്രവാസിക്ക് വളരെ വിരളമായി കിട്ടുന്ന ആനന്ദിന്റെ പൂത്തിരി.\nഓവര്‍ടൈം ചെയ്ത് നടുവൊടിയാന് നീണ്ട മൂന്ന് വര്‍ഷത്തിന്റെ ദൈര്‍ഘ്യം. അഞ്ച് മണിക്ക് അലാറം വെച്ച് ചെരിഞ്ഞ് കിടക്കുമ്പോള് ഞാനെന്ന വ്യക്തിത്വത്തിന്... എന്തെന്നില്ലാത്ത ഉള്‍തുടിപ്പ്... സ്വപ്‌നങ്ങളില് ഇഴചേര്‍ത്ത ഒരു കുടുംബ സംഗമത്തിന്റെ മധുരിക്കുന്ന ഓര്‍മകള്...\nഭാര്യയുടെയും മകളുടെയും കൂടെ നടക്കാനിറങ്ങുമ്പോള് കോര്‍ണീഷ് എത്ര മനോഹരം. നടപ്പാതയിലെ പുല്‍തകിടിക്ക് എന്ത് ഭംഗി. എന്നും കവറോളുമിട്ട് ഡ്യൂട്ടിക്ക് പോകുമ്പോള് ഏ.സി.യില്ലാത്ത ബസ്സില് നിന്ന് പുറത്തേക്ക് നോക്കുമ്പോള് ഈ പതിനാല് വര്‍ഷവും കാണാത്ത മനോഹാരിത ഒരു മാസം എങ്ങനെയുണ്ടായി.\nഅലാറത്തിന്റെ ശബ്ദത്തില് ഓര്‍മ്മകള്‍ക്ക് കടിഞ്ഞാണിട്ട്... വീണ്ടും പൊങ്ങുന്ന വെയിലിലേക്ക്..\nഇത് ഒരു കഥയാണ്. പലരുടെയും അനുഭവത്തില് നിന്ന് മനസ്സിലാക്കിയ യാഥാര്‍ത്ഥ്യമായ ജീവിത അനുഭവമാണ്. ഓരോ പ്രവാസിയും ഉള്ളില് കൊണ്ടുനടക്കുന്ന മോഹങ്ങള് ഇതൊക്കെയാണ്. ഇതിലെ കഥയും കഥാപാത്രങ്ങളും നിങ്ങള്‍ക്ക് നിങ്ങളായി തോന്നിയെങ്കില് ഒട്ടും സംശയിക്കേണ്ട... അത് നിങ്ങള് തന്നെയാണ്...\nകണ്ണ് നിറഞു :( ഒരു സാധാരണ പ്രവാസിയുടെ ഹൃദയം തൊട്ടറിഞ എഴുത്ത്. ഈ എഴുത്തുകാരിക്ക് ഒരു സല്യൂട്ട്!!!\nഇത് കഥയല്ല ,ജീവിതമാണ്, യാഥാര്‍ത്ഥ്യമാണ്.എന്റമ്മേ എത്ര സത്യം.\nIthban Abdulla said...\nfantastic Story ofafamily Visit Visa\nPanicker Subi said...\nIt isavery nice .......................Saabithnt@gmail.com


മലയാളം English हिन्दी\nസുരക്ഷ & സ്വകാര്യത\nകയറ്റി അയക്കൽ, വിതരണം\nഎന്റെ കലേയ്‌ഡോ ബോക്സ് കേടുവന്നിട്ടുണ്ടെങ്കിൽ ഞാൻ എന്തുചെയ്യണം?\nനിങ്ങളുടെ കാലിഡോ ബോക്സ് കേടുവന്നിട്ടുണ്ടെന്നു നിങ്ങൾ വിശ്വസിക്കുന്നുവെങ്കിൽ, + 91-99958 23539 എന്ന നമ്പറിൽ ഫോൺ വഴി ഞങ്ങളെ ബന്ധപ്പെടുക അല്ലെങ്കിൽ hello@kaleidohealth.com ൽ ഇമെയിൽ ചെയ്യുക. ഞങ്ങളുടെ ഫാർമസിയിൽ നിന്ന് പുറത്തുപോകുന്ന ഓരോ കലേയ്‌ഡോ ബോക്സിന്റെയും ചിത്രങ്ങൾ ഞങ്ങൾ സൂക്ഷിക്കുന്നു, അതിനാൽ നിങ്ങളുടെ കാലിഡോ ബോക്സ് തകരാറിലാണോ എന്ന് ഞങ്ങൾക്ക് നിർണ്ണയിക്കാനാകും.\nഏതെങ്കിലും മരുന്നിനോട് അലർജി ഉണ്ടെങ്കിൽ ഞാൻ എന്തുചെയ്യും?\nനിങ്ങൾക്ക് ഏതെങ്കിലും മരുന്നിനോട് അലർജി ഉണ്ടെങ്കിൽ, ചികിത്സിക്കുന്ന ഡോക്ടർമാരെ അറിയിക്കാൻ ഞങ്ങൾ ശുപാർശ ചെയ്യുന്നു. ഞങ്ങളെ വിളിച്ചാൽ, ഒരു കലേയ്‌ഡോ ഹെൽത്ത് ഫാർമസിസ്റ്റ് ഒരു പൂർണ്ണ ക്ലിനിക്കൽ വിലയിരുത്തൽ നടത്തുകയും ഭാവിയിലെ അലർജി തടയുന്നതിനുള്ള ഒരു കോഴ്‌സ് ശുപാർശ ചെയ്യുകയും ചെയ്യും.\nകലേയ്‌ഡോ ഹെൽത്ത് തെറ്റുകൾ തടയുന്നത് എങ്ങനെ?\nഞങ്ങൾ മരുന്ന് ഓർഗനൈസേഷൻ, പാക്കിംഗ്, പരിശോധന എന്നിവ വളരെ ഗൗരവമായി കാണുന്നു. നിങ്ങളുടെ മരുന്നുകൾ ശരിയായി പായ്ക്ക് ചെയ്തിട്ടുണ്ടെന്ന് ഉറപ്പാക്കുന്നതിന് ഒന്നിലധികം ഫാർമസിസ്റ്റ് ചെക്ക് പോയിന്റുകൾ ഉൾക്കൊള്ളുന്ന ഒരു സിസ്റ്റം ഞങ്ങൾ സജ്ജമാക്കിയിട്ടുണ്ട്. ഞങ്ങൾ ഓരോ പാക്കറ്റും അവലോകനം ചെയ്യുകയും ഞങ്ങളുടെ ഫാർമസിയിൽ നിന്ന് പുറത്തുപോകുന്ന ഓരോ കലേയ്‌ഡോ ബോക്സിന്റെയും പ്രീ-പാക്കേജിംഗ് ചിത്രങ്ങൾ സൂക്ഷിക്കുകയും ചെയ്യുന്നു.\nകലേയ്‌ഡോ ബോക്സ് എങ്ങനെ പായ്ക്ക് ചെയ്യുന്നു?\nഓരോ കലേയ്‌ഡോ ബോക്സും ഞങ്ങളുടെ പ്രത്യേക ഫാർമസിസ്റ്റുകളുടെ ടീം പായ്ക്ക് ചെയ്യുന്നു. പാക്കേജിംഗ് പിശകുകളൊന്നുമില്ലെന്ന് ഉറപ്പാക്കുന്നതിന് ഓരോ ചെറിയ പാക്കറ്റുകളും പാക്കിംഗിന് മുമ്പ് ഒന്നിലധികം തവണ പരിശോധിക്കുന്നു. ഇതിനുപുറമെ, മരുന്നിൽ പിശകുകളൊന്നും സംഭവിച്ചിട്ടില്ലെന്ന് സ്ഥിരീകരിക്കുന്നതിന് ഞങ്ങളുടെ കലേയ്‌ഡോ ബോക്‌സിന്റെ ഇമേജ് റെക്കോർഡുകൾ ഞങ്ങളുടെ ഉപഭോക്താക്കൾക്ക് അയച്ചു കൊടുക്കുന്നു. മരുന്ന് പായ്ക്കിംഗിന്റെയും പരിശോധന പ്രക്രിയയുടെയും ഓരോ ഘട്ടത്തിലും ഞങ്ങളുടെ ഫാർമസിസ്റ്റുകൾ ഉൾപ്പെടുന്നു.\nനിങ്ങൾ എന്റെ വിവരങ്ങൾ പങ്കിടുന്നുണ്ടോ?\nഇല്ല, ഒരു കമ്പനി എന്ന നിലയിൽ, ഞങ്ങളുടെ വ്യക്തിഗത ഉപഭോക്താക്കളുടെ വിവരങ്ങൾ ഞങ്ങൾ ഒരിക്കലും പങ്കിടുകയോ വിൽക്കുകയോ ചെയ്യില്ല. വിവരങ്ങൾ സൂക്ഷിക്കാൻ ഞങ്ങൾ മികച്ച സുരക്ഷാ സംവിധാനങ്ങൾ ഉപയോഗിക്കുന്നു ഒപ്പം സുരക്ഷിതമായ ഉപഭോക്തൃ വിവരങ്ങൾ സുരക്ഷിതമായി കൈകാര്യം ചെയ്യുന്നതിന് ഞങ്ങളുടെ ഉദ്യോഗസ്ഥർക്ക് പരിശീലനം നൽകുന്നു.\nഎന്റെ അക്കൗണ്ട് സുരക്ഷിതമാണോ?\nഅതെ, നിങ്ങളുടെ കലേയ്‌ഡോ ആരോഗ്യ അക്കൗണ്ട് സുരക്ഷിതമാണ്. നിങ്ങളുടെ വിവരങ്ങൾ സുരക്ഷിതമായി തുടരുന്നുവെന്ന് ഉറപ്പാക്കാൻ ഞങ്ങൾ മികച്ച സുരക്ഷാ സംവിധാനങ്ങൾ ഉപയോഗിക്കുന്നു.


ശ്രീരംഗപട്ടണയിൽ ഒരു കുടുംബത്തിലെ5പേരെ വെട്ടിക്കൊലപ്പെടുത്തിയ കേസിൽ ബന്ധുവായ യുവതി അറസ്റ്റിൽ - Media Malayalam (മീഡിയ മലയാളം)\nHome India ശ്രീരംഗപട്ടണയിൽ ഒരു കുടുംബത്തിലെ5പേരെ വെട്ടിക്കൊലപ്പെടുത്തിയ കേസിൽ ബന്ധുവായ യുവതി അറസ്റ്റിൽ\nശ്രീരംഗപട്ടണയിൽ ഒരു കുടുംബത്തിലെ5പേരെ വെട്ടിക്കൊലപ്പെടുത്തിയ കേസിൽ ബന്ധുവായ യുവതി അറസ്റ്റിൽ\nമൈസൂരു∙ ശ്രീരംഗപട്ടണയിൽ ഒരു കുടുംബത്തിലെ5പേരെ വെട്ടിക്കൊലപ്പെടുത്തിയ കേസിൽ ബന്ധുവായ യുവതി അറസ്റ്റിൽ. കെആർഎസ് ബെലവട്ട സ്വദേശി ലക്ഷ്മി (30) ആണു പിടിയിലായത്. കൊലപ്പെട്ട യുവതിയുടെ ഭർത്താവുമായുള്ള സ്നേഹബന്ധം തകർന്നതിന്റെ പ്രതികാരമായാണ് ഇവർ ക്രൂരകൃത്യം നടത്തിയത്. കെആർഎസ് ബസാർ ലൈനിൽ താമസിക്കുന്ന ലക്ഷ്മി (30), മക്കളായ രാജു (10), കോമൾ (7), കുനാൽ (4), ലക്ഷ്മിയുടെ സഹോദരൻ ഗണേശിന്റെ മകൻ ഗോവിന്ദ് (8) എന്നിവരാണു കഴിഞ്ഞ ശനിയാഴ്ച രാത്രി വെട്ടേറ്റ് മരിച്ചത്.\nമരിച്ച ലക്ഷ്മിയുടെ അമ്മാവന്റെ മകളാണു കൊല ചെയ്ത ലക്ഷ്മി. ലക്ഷ്മിയുടെ ഭർത്താവ് ഗംഗാറാമുമായി ഇവർ വർഷങ്ങളായി അടുപ്പത്തിലായിരുന്നു. വീടുകളിൽ കയറിയിറങ്ങി തുണിത്തരങ്ങൾ വിൽക്കുന്ന ഗംഗാറാം അടുത്തിടെ ഇവരുമായുള്ള ബന്ധത്തിൽ നിന്ന് പിൻവാങ്ങിയിരുന്നു. ഇതുമായി ബന്ധപ്പെട്ട് ലക്ഷ്മിയും ഗംഗാറാമും തമ്മിൽ തർക്കമുണ്ടായിരുന്നു. തന്നെ ഇനി ശല്യപ്പെടുത്താൻ വരരുതെന്ന് ഇയാൾ തീർത്ത് പറഞ്ഞതോടെയാണ് ഭാര്യയെയും കുട്ടികളെയും വകവരുത്താൻ ലക്ഷ്മി പദ്ധതിയിട്ടത്.\nശനിയാഴ്ച ഗംഗാറാമിന്റെ വീട്ടിൽ വെട്ടുകത്തിയുമായി എത്തിയ യുവതി ഇത് കുളിമുറിയിൽ ഒളിപ്പിച്ചു. കുട്ടികളുമായി ഏറെനേരം കളിച്ചതിനു ശേഷം ഇവിടെ നിന്ന് ഭക്ഷണവും കഴിച്ചു. ലക്ഷ്മിയും കുട്ടികളും ഉറങ്ങിയെന്ന് ഉറപ്പുവരുത്തിയ യുവതി ആദ്യം ലക്ഷ്മിയെ വെട്ടുകയായിരുന്നു. തലയണ ഉപയോഗിച്ച് ശ്വാസംമുട്ടിച്ചു. ഇതിനിടെ സഹോദരന്റെ മകൻ ഗോവിന്ദ ഉണർന്ന് നിലവിളിച്ചതോടെ അവനെയും വെട്ടി. നിലവിളി കേട്ട് ലക്ഷ്മിയുടെ3കുട്ടികൾ കൂടി ഉണർന്നതോടെ അവരെയും വെട്ടിവീഴ്ത്തുകയായിരുന്നു\nA relative ofawoman has been arrested\nof five members ofafamily in Srirangapatna\nPrevious articleമദ്യലഹരിയിലുണ്ടായ തർക്കത്തെത്തുടർന്ന് മകൻ അച്ഛനെ തലയ്ക്കടിച്ചു കൊലപ്പെടുത്തി\nNext articleബാബുവിനെതിരെ കേസെടുക്കില്ലെന്ന് വനം മന്ത്രി എ.കെ.ശശീന്ദ്രന്


Creative Malayali: പുരുഷ വേശ്യകളെ തപ്പി യുവതികള്; കേരളത്തില് പുരുഷവാണിഭം സജീവമാകുന്നു!\nപുരുഷ വേശ്യകളെ തപ്പി യുവതികള്; കേരളത്തില് പുരുഷവാണിഭം സജീവമാകുന്നു!\nപുരുഷ വേശ്യാവൃത്തി സംസ്ഥാനത്ത് വീണ്ടും സജീവമാകുന്നതായി റിപ്പോര്‍ട്ട്. ആഗോള സെക്‌സ് വാണിഭത്തിന്റെ കേരളത്തിലേ ഏറ്റവും വലിയ കേന്ദ്രങ്ങള് തിരുവനന്തപുരത്ത് കോവളത്തും, കൊച്ചിയിലും കോഴിക്കോടുമാണ്. നക്ഷത്ര ഹോട്ടലുകള് കേന്ദ്രീകരിച്ച് നടക്കുന്ന ഇവയുടെ വിളിപേര് ‘കൂത്താടി’ എന്നാണ്. രാത്രിയില് ജോലി ചെയ്യുന്ന ടെക്കികളെ വീട്ടിലെത്തിക്കാനെന്ന പേരിലെത്തുന്ന പുരുഷന്‍മാരില് പലരും പുരുഷ വേശ്യകളായി പ്രവര്‍ത്തിക്കുന്നതായും റിപ്പോര്‍ട്ടില് പറയുന്നു.\nഓണ്‍ലൈന് വഴിയും സോഷ്യല്‍മീഡിയയിലെ വിവിധ ഗ്രൂപ്പുകള് വഴിയുമാണ് പുരുഷ ശരീര വ്യാപാരം. ഹോട്ടലുകളും ലോഡ്ജുകളും കേന്ദ്രീകരിച്ചാണ് ഇത്തരം സംഘങ്ങള് പ്രവര്‍ത്തിക്കുന്നത്. വിദേശ, അന്തര് സംസ്ഥാന ടൂറിസ്റ്റുകളായ സ്ത്രീകളാണ് ഹോട്ടലുകളിലേ മുഖ്യ കസ്റ്റമര്‍മാര്. ഇവര്‍ക്കാവശ്യമായ എല്ലാ സംരക്ഷണവും ഹോട്ടലുകാര് ഉറപ്പുവരുത്തുന്നു.\nആരോഗ്യവും സൗന്ദര്യവുമുള്ള പുരുഷന്മാര്‍ക്കാണ് ഡിമാന്‍ഡ് കൂടുതല്. 30 കഴിഞ്ഞ ചെറുപ്പക്കാര്‍ക്ക് ഡിമാന്റില്ല. കൗമാരം മുതല് ഉള്ള ആണ്‍കുട്ടികള്‍ക്കാണ് വന് ഡിമാന്റ്. ഒരു രാത്രിക്ക് 5000 മുതല് 10000 രൂപ വരെയാണ് പുരുഷന്മാര്‍ക്ക് നല്‍കുന്നത്. ഒരു ദിവസം പൂര്‍ണ്ണമായി ഇവര്‍ക്കൊപ്പം ചിലവഴിക്കുന്നതിന് 15,000 മുതല് 20,000 രൂപവരെയാണ് ഓഫര്.\nനാല് മണിക്കൂര് മുതല് ആറ് മണിക്കൂര് വരെ സമയം ചിലവിടുന്നതിന് 6000 രൂപമുതല് 12000 വരെ ലഭ്യമാകും. എയ്ഡ്‌സ് ഉള്‍പ്പെടെയുള്ള ലൈംഗിക രോഗങ്ങള് ഇല്ലെന്ന സര്‍ട്ടിഫിക്കറ്റും നിര്‍ബന്ധമാണ്. ബിസിനസ് ആവശ്യങ്ങള്‍ക്കായും വിനോദസഞ്ചാരത്തിനായും കേരളത്തിലെത്തുന്നവരാണ് ഇടപാടുകാരില് കൂടുതലും. ഐടി ഫീല്‍ഡില് ജോലി നോക്കുന്നവരും ഇത്തരക്കാരെ തേടി പോകുന്നത് കുറവല്ല.\nപോക്കറ്റ് മണിക്കായി മെയില് എസ്‌കോര്‍ട്ടിംഗിനായി പോകുന്ന കോളേജ് വിദ്യാര്‍ഥികളുടെ എണ്ണവും കുറവല്ല. സോഷ്യല് മീഡിയകളില് നേരിട്ട് ലഭിക്കാവുന്ന നമ്പറുകള് ഉണ്ടായിട്ടും ടൂറിസത്തിന്റേയും, ഹോട്ടല് വ്യാപാരത്തിന്റേയും മറവില് നടക്കുന്ന ഇത്തരം പ്രവര്‍ത്തനങ്ങള്‍ക്ക് നേരെ നിയമപാലകരും മനപൂര്‍വ്വം കണ്ണടക്കുകയാണ്.


ലിബിയയില് വീണ്ടും വ്യോമാക്രമണം – Chandrika Daily\nലിബിയയില് വീണ്ടും വ്യോമാക്രമണം\nട്രിപ്പോളി: ലിബിയയിലെ ദെര്‍നയില് തീവ്രവാദ പരിശീലന ക്യാമ്പുകള് ലക്ഷ്യമിട്ട് വീണ്ടും വ്യോമാക്രമണം. ഈജിപ്തില് 29 കോപ്റ്റിക് ക്രിസ്ത്യന് തീര്‍ത്ഥാടകര് കൊല്ലപ്പെട്ടതിനുശേഷം ദെര്‍നയില് നടക്കുന്ന രണ്ടാമത്തെ ആക്രമണമാണിത്. ആരാണ്…\nട്രിപ്പോളി: ലിബിയയിലെ ദെര്‍നയില് തീവ്രവാദ പരിശീലന ക്യാമ്പുകള് ലക്ഷ്യമിട്ട് വീണ്ടും വ്യോമാക്രമണം. ഈജിപ്തില് 29 കോപ്റ്റിക് ക്രിസ്ത്യന് തീര്‍ത്ഥാടകര് കൊല്ലപ്പെട്ടതിനുശേഷം ദെര്‍നയില് നടക്കുന്ന രണ്ടാമത്തെ ആക്രമണമാണിത്. ആരാണ് വ്യോമാക്രമണം നടത്തിയതെന്ന് വ്യക്തമല്ല. ഈജിപ്തിന്റെയും ലിബിയയുടെയും പ്രതികരണം വ്യക്തമായിട്ടില്ല. ഇസ്്‌ലാമിക് സ്‌റ്റേറ്റ്(ഐ.എസ്) ഉത്തരവാദിത്തമേറ്റെടുത്ത ആക്രമണത്തിന് മറുപടിയായി കഴിഞ്ഞ ദിവസം ഈജിപ്ത് ലിബിയയില് വ്യോമാക്രമണം നടത്തിയിരുന്നു.\n2011ല് പാശ്ചാത്യ ശക്തികളുടെ സഹായത്തോടെ കേണല് മുഅമ്മര് ഖദ്ദാഫിയെ അധികാരഭ്രഷ്ടനാക്കുകയും കൊലപ്പെടുത്തുകയും ചെയ്തതിനുശേഷം അരക്ഷിതാസ്ഥയിലേക്ക് നീങ്ങിയ ലിബിയ ഇപ്പോള് തീവ്രവാദ ഗ്രൂപ്പുകളുടെ പിടിയിലാണ്.\nഐ.എസ് അടക്കം നിരവധി സായുധ സംഘങ്ങള് ദെര്‍നയില് പിടിമുറുക്കിയിട്ടുണ്ട്. ദെര്‍നയില്‍നിന്ന് നുഴഞ്ഞുകയറിയവരാണ് ക്രിസ്ത്യന് തീര്‍ത്ഥാകടകരെ ആക്രമിച്ചതെന്ന് ഈജിപ്ത് പറയുന്നു.\nലിബിയയിയില് ഐ.എസിന് നിരവധി ഭീകരപരിശീലന ക്യാമ്പുകളുണ്ട്.\nCategories: Video Stories Tags: libya


നിങ്ങളുടെ മനസ്സിന്റെ ശ്രദ്ധ വ്യതിചലിക്കുമ്പോൾ...\nവൈവിധ്യങ്ങളിലെ രൂപഭംഗി : Roopa George\nനിങ്ങളുടെ മനസ്സിന്റെ ശ്രദ്ധ വ്യതിചലിക്കുമ്പോൾ…\nഇതാ പുതുവർഷം വരവായി. നിങ്ങളുടെ പലരുടെയും ഉള്ളിൽ പല പുതിയ തീരുമാനങ്ങളും ഉണ്ടാകും. ഇതിൽ പകുതിയും ജീവിതത്തിന്റെ പ്രതിബന്ധങ്ങളിൽ പെട്ട് ഉപേക്ഷിക്കപ്പെട്ടേക്കാം. അതുകൊണ്ട് പ്രധാനമായും 1.പോസിറ്റീവായിരിക്കുക. 2. ശ്രദ്ധ ലക്ഷ്യത്തിലുറപ്പിച്ചുനിർത്തുക. എന്നിവയാണ്. എങ്കിലേ ആഗ്രഹിച്ച ലക്ഷ്യം സാധിച്ചെടുക്കാനാകൂ. ശുഭാപ്തിവിശ്വാസവും ഏകാഗ്രതയും നമുക്ക് വേഗത്തിൽ കരുപ്പിടിപ്പിക്കാവുന്ന ഗുണങ്ങളാണെന്നത് ആശ്വാസമുള്ള കാര്യമാണ്.\nആഗോളതലത്തിൽ നടത്തിയ പഠനത്തിൽ കണ്ടെത്തിയത് ശുഭാപ്തിവിശ്വാസികൾ ശാരീരികമായും മാനസികമായും കൂടുതൽ ആരോഗ്യമുള്ളവരാണെന്നാണ്. ശുഭാപ്തി വിശ്വാസികൾ പലപ്പോഴും അവരുടെ ഔദ്യോഗികജീവിതത്തിലും തിളങ്ങുന്നവരായിരിക്കും. പോസിറ്റീവായിരുന്നാൽ അത് നിങ്ങളുടെ ജീവിതദൈർഘ്യം വർധിപ്പിക്കും. അത് വിഷാദരോഗം കുറയ്ക്കും. മനസ്സിന്റെ സമ്മർദ്ദങ്ങളെ ഫലപ്രദമായി നിയന്ത്രിക്കാൻ സാധിക്കുമെന്ന് മാത്രമല്ല,തൊഴിലിലും നല്ല ആവേശത്തോടെ പ്രവർത്തിക്കാൻ സാധിക്കും. വിവാഹബന്ധവും മെച്ചപ്പെടും. മാനസികസമ്മർദ്ദം മൂലം ഉണ്ടാകാൻ സാധ്യതയുള്ള അസുഖങ്ങൾ കുറയും. കൂടുതൽ സുഹൃത്തുക്കളെ നേടാൻ സാധിക്കും. നിങ്ങളുടെ സ്വാധീനപരിധി വർധിച്ചുകൊണ്ടേയിരിക്കും. പക്ഷെ നെഗറ്റീവ് ചിന്തകളുള്ള ആളുകളുടെ ഇടയിൽ പോസിറ്റീവ് ചിന്തകൾ ഉണ്ടാകാൻ സാധ്യത കുറവാണ്. നിങ്ങളുടെ മനസ്സിലേക്ക് കടന്നുകൂടുന്ന നെഗറ്റീവ് ചിന്തകളെ മാറ്റിയെടുക്കാൻ നിങ്ങൾക്ക് സാധിക്കണം. അതിന് ബോധപൂർവ്വ ശ്രമം നടത്തണം. ആദ്യത്തെ കാര്യം നിങ്ങളുടെ അനുഗ്രഹങ്ങൾ എന്തൊക്കെയെന്ന് മനസ്സിലാക്കലാണ്. അതിന്റെ ഒരു ലിസ്റ്റ് എപ്പോഴും ഉണ്ടാക്കണം. അത് എളുപ്പമാണെന്ന് തോന്നുമെങ്കിലും അത്ര എളുപ്പമല്ല. നിങ്ങൾ ഈ നിമിഷം കയ്യിലുള്ള കഴിവുകളും കരുത്തും അവസരങ്ങളും തിരിച്ചറിയണം. അത് എഴുതിവെക്കണം. നന്ദിയാണ് പോസിറ്റീവായിരിക്കാനുള്ള അത്യപൂർവ്വമായ വഴി. ഇതാണ് ഏറ്റവും മികച്ച മനുഷ്യവികാരം. നന്ദിയുള്ളവരാകണമെങ്കിൽ അതിനുള്ള ലിസ്റ്റ് എഴുതിതയ്യാറാക്കണം. ലിസ്റ്റ് പൂർണ്ണമാക്കാൻ ദിവസങ്ങൾ എടുക്കും. ആവശ്യമെങ്കിൽ മറ്റുള്ളവരുടെ സഹായവും ഏറ്റെടുക്കണം. എഴുന്നേറ്റയുടൻ നിങ്ങൾക്ക് ജീവിതത്തിൽ ലഭിച്ച അനുഗ്രഹങ്ങളെക്കുറിച്ച് എണ്ണിയെണ്ണി ഓർക്കാൻ ശ്രമിക്കണം. അതോടെ നിങ്ങളുടെ ജീവിതം പോസിറ്റീവ് ഊർജ്ജത്തോടെ ആരംഭിക്കാനാകും. ഇത് 45 ദിവസങ്ങൾ തുടർച്ചയായി ചെയ്യണം. അതോടെ നിങ്ങൾ തനിയെ പോസിറ്റീവ് ഊർജ്ജത്തിലേക്ക് ഉയരും. നിങ്ങളുടെ തീരുമാനത്തിലൊന്ന് ശരീരഭാരം കുറയ്ക്കുക എന്നതാണെങ്കിൽ അത് ഒറ്റ രാത്രിയിൽ ഏതായാലും നടക്കാൻ പോകുന്നില്ല. ആഴ്ചകളോളം നീളുന്ന തുടർച്ചയായ വ്യായാമങ്ങൾക്ക് ശേഷമാണ് നിങ്ങൾക്ക് എന്തെങ്കിലും ചെറിയ പുരോഗതി ഉണ്ടാകൂ. അതുകൊണ്ട് ആദ്യ മികച്ച റിസൽറ്റ് കിട്ടുന്നതിന് പോസിറ്റീവായിരുന്നാലേ സാധിക്കൂ.\nഅടുത്ത പേജില് തുടരുന്നു\nTags : MotivationUnique Times Malayalam\nPrevious Postചരിത്രം കുറിച്ച് ഐ.എസ്.ആർ.ഒ: മൈക്രോസാറ്റ് -ആർ, കലാംസാറ്റ് എന്നീ ഉപഗ്രഹങ്ങൾ വിജയകരമായി വിക്ഷേപിച്ചു.\nNext Postകൊഞ്ചിത ജോണിന് മിസ്സ് ക്വീൻ കേരള 2019 കിരീടം\nചന്ദ്രൻെറ ദക്ഷിണ ദ്രുവത്തിലേക്ക് ചന്ദ്രയാൻ2മായി ജി.എസ്.എല്‍വി റോക്കറ്റ് കുതിച്ചുയര്‍ന്നു.\nഇന്ത്യയുടെ ചന്ദ്രപര്യവേക്ഷണമായ ചന്ദ്രയാൻ2ന്റെ വിക്ഷേപണത്തിന് ഇനി ഏതാനും മണിക്കൂറുകള് മാത്രം\nമുതിർന്ന കോൺഗ്രസ്സ് നേതാവും മുന് ഡല്‍ഹി മുഖ്യമന്ത്രിയുമായിരുന്ന ഷീല ദീക്ഷിത് അന്തരിച്ചു.\nനീതി എന്നാല് പ്രതികാരമല്ലെന്ന് സുപ്രിംകോടതി ചീഫ് ജസ്റ്റിസ്.\nമലയാളികളുടെ പ്രിയതാരമായ മഞ്ജുവാര്യരും, തമിഴില് ശ്രദ്ധേയനായ വിജയ് സേതുപതിയും ആദ്യമായി ഒന്നിക്കുന്നു.\nഉന്നാവിൽ കഴിഞ്ഞദിവസം ബലാല്‍സംഗക്കേസ് പ്രതികള് മണ്ണെണ്ണയൊഴിച്ച് തീകൊളുത്തിയ പെണ്‍കുട്ടി മരിച്ചു.\nAjit Ravi ajit ravi pegasus auto Automobile B.J.P Bar Scam beauty beauty tips business Chief Minister Pinarayi Vijayan cookery Currency Ban in India Dileep Dr. Ajit Ravi Election film health Health Tips india K.M Mani Kerala Kerala Recipe Kochi Kodiyeri Balakrishnan Miss Asia miss south india Mollywood Narendra Modi Oommen Chandy Pegasus pinarayi vijayan politics Ramesh Chennithala Recipe Recipes simple recipes Supreme Court travel unique times Unique Times Magazine Unique Times Malayalam V.M Sudheeran V.P. Nandakumar V.S Achuthanandan Vellapally Natesan\nBreaking News 1,116\nLatest News 217\nഷെഹല ഷെറിൻ്റെ കുടുംബത്തിനും നവനീതിൻ്റെ കുടുംബത്തിനും 10 ലക്ഷം രൂപ ധനസഹായം.\nഹൈദരാബാദിൽ വെറ്റിനറി ഡോക്ടറേ ബലാത്സംഗം ചെയ്തശേഷം കത്തിച്ചു കൊലപ്പെടുത്തിയ കേസിലെ പ്രതികൾ പോലീസിൻ്റെ വെടിയേറ്റു മരിച്ചു.\nവാഹന പരിശോധനക്ക് കര്‍ശന നിര്‍ദേശങ്ങളുമായി ഹൈക്കോടതി.\nനടി കല്‍പ്പനയുടെ മകള് ശ്രീമയി അഭിനയ രംഗത്തേയ്ക്ക് ചുവടുവയ്ക്കുന്നു.\nശബരിമലയില് യുവതീപ്രവേശനം അനുവദിച്ചുകൊണ്ടുള്ള സുപ്രീം കോടതിയുടെ വിധി അന്തിമമല്ലെന്ന് ചീഫ് ജസ്റ്റിസ് എസ്.എ. ബോബ്‌ഡെ.\nആംഗ്ലോ ഇന്ത്യന് വിഭാഗങ്ങള്‍ക്കുള്ള സംവരണം നിര്‍ത്തലാക്കി.